Uned 318PH: Deall technegau gosod a chynnal a chadw systemau dŵr glaw

# Canllawiau darparu

Gwybodaeth am yr uned

Pwrpas yr uned hon yw i ddysgwyr ennill profiad o waith plymio a systemau gwresogi.

Pwrpas yr uned hon yw bod dysgwyr yn archwilio systemau dŵr glaw mewn adeilad domestig ac adeilad diwydiannol a masnachol a’r cymwyseddau sy’n sail i waith ar y gwahanol systemau. Bydd dysgwyr yn cael y cyfle i wneud y canlynol:

* gosod a phrofi systemau dŵr glaw
* comisiynu systemau dŵr glaw
* gwasanaethu a chynnal a chadw systemau dŵr glaw.

Bydd y gwaith hwn yn unol â’r fersiynau cyfredol o reoliadau a safonau priodol y diwydiant; y fanyleb; arferion gweithio sy’n cael eu cydnabod gan y diwydiant; yr amgylchedd gwaith a’r amgylchedd naturiol.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut mae gosod system dŵr glaw?
* Sut mae profi system dŵr glaw?
* Pa gamau y mae’n rhaid eu cymryd i ddylunio system dŵr glaw, gan gynnwys dyfeisiau, cydrannau ac ategolion?
* Pa gamau sy’n rhan o gomisiynu dyfeisiau, cydrannau ac ategolion ar system dŵr glaw?
* Sut mae gwasanaethu a chynnal a chadw dyfeisiau, cydrannau ac ategolion ar system dŵr glaw?

Deilliannau dysgu

1. Deall rheoliadau a safonau priodol y diwydiant
2. Deall gweithdrefnau'r sefydliad ar gyfer cadarnhau gyda'r bobl berthnasol y camau priodol i'w cymryd i sicrhau na fydd unrhyw amrywiadau i'r rhaglen waith arfaethedig yn cyflwyno perygl ac y bydd yn cael cyn lleied o effaith negyddol â phosibl ar y gwaith gosod sydd i'w wneud
3. Deall y dulliau a’r technegau ar gyfer ffitio, gosod a chysylltu'r dyfeisiau, y cydrannau a'r ategolion a ddewiswyd
4. Deall y gweithdrefnau profi priodol ar gyfer cadarnhau cadernid y system
5. Deall sut mae cwblhau dogfennau perthnasol yn unol â gweithdrefnau’r sefydliad
6. Deall y dulliau ar gyfer pennu math a maint dyfeisiau, cydrannau ac ategolion
7. Deall sut mae dehongli diagramau a lluniadau ar gyfer y system dŵr glaw er mwyn dod o hyd i wasanaethau ar y safle a chyflenwi’r system
8. Deall sut mae dehongli diagramau a lluniadau ar gyfer y system dŵr glaw i nodi lleoliad arfaethedig y dyfeisiau, y cydrannau a’r ategolion
9. Deall yr archwiliadau gweledol a’r gwiriadau â llaw sy’n ofynnol i gadarnhau bod y dyfeisiau, y cydrannau a’r ategolion wedi cael eu gosod, eu ffitio a’u cysylltu
10. Deall y dulliau a’r technegau ar gyfer comisiynu’r system dŵr glaw
11. Deall y dulliau ar gyfer penderfynu math a maint y dyfeisiau, y cydrannau a’r ategolion newydd i gymryd lle’r hen rai yn unol â gweithdrefnau sefydliadol a gydnabyddir gan y diwydiant
12. Deall y dulliau a’r technegau ar gyfer gwasanaethu a chynnal a chadw dyfeisiau, cydrannau ac ategolion
13. Deall y dulliau a’r technegau ar gyfer gosod o’r newydd/trwsio’r dyfeisiau, y cydrannau a’r ategolion
14. Deall technegau canfod namau sylfaenol

Adnoddau a awgrymir

Gwerslyfrau

* Maskrey, M. (2019) *The City & Guilds Textbook: Plumbing Book 1 for the Level 3 Apprenticeship (9189), Level 2 Technical Certificate (8202) & Level 2 Diploma (6035) (City & Guilds Textbooks). London: Hodder Education.*

ISBN 978-1-5104-1648-2

* Tanner, P. and Stephen, L. (2019) *The City & Guilds Textbook: Plumbing Book 2 for the Level 3 Apprenticeship (9189), Level 3 Advanced Technical Certificate (8202) & Level 3 Diploma (6035) (City & Guilds Textbooks).* London: Hodder Education.

ISBN 978-1-5104-1646-8

Gwefannau

* [Floplast | Homepage](https://www.floplast.co.uk/)
* [Gutter Crest | Homepage](https://www.guttercrest.co.uk/)
* [Marley Plumbing and Drainage | Homepage](https://www.marleyplumbinganddrainage.com/)
* [Planning Portal | Homepage](https://www.planningportal.co.uk/)

Safonau Prydeinig

* BS EN 12056-2:2002. *Gravity drainage systems inside buildings. Sanitary pipework, layout and calculation.*

Deddfwriaeth

* *Building Regulations 2010 Approved Document H: Drainage and Waste Disposal*. Newcastle upon Tyne: NBS.

ISBN 978-1-8594-6599-8

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall rheoliadau a safonau priodol y diwydiant sy’n berthnasol i’r canlynol  * datgomisiynu * gosod a phrofi * comisiynu * gwasanaethu a chynnal a chadw systemau dŵr glaw | * 1. Y ffynonellau gwybodaeth sydd eu hangen i gwblhau’r gwaith profi a chomisiynu | * Bydd dysgwyr yn gallu nodi’r ffynonellau gwybodaeth sydd eu hangen i gwblhau’r gwaith o brofi a chomisiynu systemau dŵr glaw, gan gynnwys: * cyfarwyddiadau’r gwneuthurwr * catalogau’r cyflenwr * Dogfen Gymeradwy H Rheoliadau Adeiladu 2010: Draenio a Gwaredu Gwastraff * BS EN 12056-2:2000. Systemau draenio disgyrchiant y tu mewn i adeiladau. |
| 1. Deall gweithdrefnau'r sefydliad ar gyfer cadarnhau gyda'r bobl berthnasol y camau priodol i'w cymryd i sicrhau na fydd unrhyw amrywiadau i'r rhaglen waith arfaethedig yn cyflwyno perygl ac y bydd yn cael cyn lleied o effaith negyddol â phosibl ar y gwaith gosod sydd i'w wneud | * 1. Beth y gellir ei gyfleu i’r cleient wrth wneud cynnydd ar dasg | * Bydd dysgwyr yn ymwybodol o’r wybodaeth y gellir ei chyfleu i’r cleient drwy gydol tasg, gan gynnwys: * amseroedd dechrau a gorffen * newidiadau i fanylebau * ffynonellau eraill wrth i systemau gael eu datgomisiynu * cadarnhau lleoliad cydrannau * gofyn am dynnu eitemau gwerthfawr wrth i waith gosod gael ei wneud * gwybodaeth am archebion danfon/danfoniadau * oedi cyn gallu symud ymlaen. * Bydd dysgwyr yn gallu egluro dulliau cyfathrebu addas, gan gynnwys: * cyfathrebu ar lafar * cyfathrebu ysgrifenedig * e-byst * negeseuon testun. |
| * 1. Y mathau o gyfathrebu a allai fod yn ofynnol gyda thîm rheoli’r safle | * Bydd dysgwyr yn gwybod am y mathau o gyfathrebu a allai fod yn ofynnol gyda thîm rheoli’r safle, gan gynnwys: * pensaer * syrfëwr meintiau * prynwr/amcangyfrifwr * syrfëwr * rheolwr prosiect/clerc gwaith * peiriannydd strwythurol * peiriannydd gwasanaethau adeiladu * rheolwr contractau * rheolwr adeiladu. * Bydd dysgwyr yn gallu egluro dulliau cyfathrebu addas fel cyfathrebu â chlerc y gwaith drwy orchymyn amrywio i gadarnhau newidiadau i’r rhaglen waith, gan gynnwys drwy’r canlynol: * cyfathrebu ar lafar * cyfathrebu ysgrifenedig * e-byst * negeseuon testun. |
| * 1. Pwysigrwydd cydymffurfio â pholisïau a gweithdrefnau’r cwmni | * Bydd dysgwyr yn gallu trafod pa mor bwysig yw cydymffurfio â pholisïau a gweithdrefnau’r cwmni, a chanlyniadau peidio â glynu wrthynt, er enghraifft gallai peidio â chydymffurfio â pholisïau iechyd a diogelwch y cwmni arwain at gamau disgyblu. |
| * 1. Yr effaith pan na fydd deunyddiau’n cael eu darparu ar amser yn erbyn y rhaglen waith | * Bydd dysgwyr yn gallu egluro beth yw’r effaith pan na fydd deunyddiau’n cael eu danfon ar amser, fel: * oedi cyn cwblhau * effaith ar raglen waith crefftau eraill * oedi sy’n effeithio ar ddanfoniadau eraill. |
| * 1. Y ffactorau sy’n effeithio ar ddyrannu amser gweithio i weithgareddau gwaith | * Bydd dysgwyr yn ymwybodol o’r ffactorau sy’n effeithio ar ddyrannu amser gweithio i weithgareddau gwaith, gan gynnwys: * argaeledd deunyddiau * gofynion llafur * profiad staff * gofynion cyflenwi * argaeledd llafur * tywydd * amgylcheddol * amserlenni cleientiaid * y gyllideb. |
| 1. Deall y dulliau a’r technegau ar gyfer ffitio, gosod a chysylltu’r dyfeisiau, y cydrannau a’r ategolion a ddewiswyd yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau gwneuthurwyr | * 1. Y ffactorau sy’n effeithio ar ddewis a gosod bracedi cafnau a pheipiau glaw ar gyfer adeiladau | * Bydd dysgwyr yn gallu egluro’r ffactorau sy’n effeithio ar ddewis a gosod bracedi gwteri ar gyfer strwythur adeiladau, gan gynnwys: * byrddau ffasgia * ceibrennau agored * dim bwrdd ffasgia na thrawstiau agored * deunydd gwteri * deunydd dŵr glaw. |
| * 1. Sut mae gosod systemau dŵr glaw | * Bydd dysgwyr yn gallu disgrifio’r gofynion gosod ac yn cael cyfle i ymarfer gosod y cydrannau canlynol: * pibell dŵr glaw * penelinoedd * onglau * canghennau * pennau hopran * esgidiau * cysylltwyr arbenigol i’r system ddraenio * bracedi. * Gwteri gan gynnwys: * allfeydd rhedeg * onglau cafnau * uniadau cafnau * pennau stopio * uniadau arbenigol rhwng gwahanol ddeunyddiau cafnau * bracedi ar gyfer astell dywydd * bracedi ceibren * bracedi codi a gostwng. * Bydd dysgwyr yn gwybod am ddulliau safonol y diwydiant o gysylltu pibellau system dŵr glaw disgyrchiant â’r allfeydd a’r cydrannau, sut mae dehongli lluniad gosod nodweddiadol sy’n dangos allfeydd sydd wedi’u nodi, a sut mae llunio amserlen ar gyfer ffitiadau. * Bydd dysgwyr yn gallu nodi gwahanol fathau o ffabrig adeiladau a’r rhagofalon sydd i’w cymryd wrth osod pibellau system dŵr glaw disgyrchiant a chydrannau oddi mewn iddynt a phellteroedd clipio’r diwydiant. |
| 1. Deall y gweithdrefnau profi priodol ar gyfer cadarnhau cadernid y system | * 1. Archwiliad gweledol o system dŵr glaw i gadarnhau ei bod yn barod i gael ei phrofi o ran ei chadernid | * Bydd dysgwyr yn gwybod am y broses a’r rhesymau ar gyfer archwiliad gweledol, ac yn gallu egluro’r camau sy’n cael eu cymryd yn ystod archwiliad gweledol i gadarnhau bod system dŵr glaw yn barod i gael prawf cadernid, gan gynnwys: * gwirio bod yr holl uniadau wedi cael eu gwneud yn gywir ac nad oes unrhyw ollyngiadau * gwirio bod yr holl bibellau’n ddiogel ac wedi’u cynnal yn ddigonol * gwneud yn siŵr bod y gosodiad yn cydymffurfio â’r rheoliadau * cadarnhau bod y pibellau gwter a dŵr glaw wedi’u gosod gyda’r cwymp cywir * gwirio bod gwteri’n glir o falurion * gwneud yn siŵr nad oes difrod i’r gwteri pibellau dŵr glaw * chwilio am arwyddion o leithder ar wyneb yr adeilad. * Bydd dysgwyr yn gwybod y dylid datrys unrhyw broblemau, fel clipio annigonol, cyn dechrau profi. |
| * 1. Prawf cadernid yn unol â gofynion y diwydiant o ran cydrannau a phibellau systemau dŵr glaw | * Bydd dysgwyr yn gallu dangos y dull cywir o gynnal prawf cadernid yn unol â gofynion presennol y diwydiant ar bibellau a chydrannau systemau dŵr glaw disgyrchiant. Prawf cadernid i gynnwys: * archwiliad gweledol * hysbysu * llenwi cychwynnol * prawf gwlyb * chwilio am ollyngiadau * cwblhau dogfennau a hysbysu yn ôl yr angen. * Bydd dysgwyr yn gallu cynnal profion cadernid ar amrywiaeth o systemau dŵr glaw, gan gynnwys y rhai sydd â phibellau metel a phlastig. * Bydd dysgwyr yn gallu egluro’r gofynion ar gyfer cynnal prawf aer ar bibellau dŵr glaw mewnol fel y nodir yn y Rheoliadau Adeiladu a’r Safonau Prydeinig. * Bydd dysgwyr yn deall bod yn rhaid trwsio gollyngiadau a’u hailbrofi cyn y rhoddir tystysgrif prawf. |
| 1. Deall sut mae cwblhau dogfennau perthnasol yn unol â gweithdrefnau’r sefydliad | * 1. Y mathau o wybodaeth i’w darparu ar gofnodion comisiynu, gosod a chynnal a chadw | * Bydd dysgwyr yn ymwybodol o’r wybodaeth sydd ar gofnodion comisiynu, gosod a chynnal a chadw, er enghraifft dyddiad gosod, y math o system sydd wedi’i gosod, enw’r peiriannydd, y rhannau sy’n cael eu cynnal a’u cadw. * Bydd dysgwyr yn cael enghreifftiau o gofnodion comisiynu, gosod a chynnal a chadw. * Bydd dysgwyr yn gwybod am y wybodaeth ychwanegol y dylid ei chynnwys mewn cofnod cynnal a chadw ar gyfer systemau dŵr glaw. * Bydd dysgwyr yn gallu rhoi’r cyngor priodol i’r cwsmer ynghylch defnyddio system dŵr glaw disgyrchiant yn ddiogel a deall y dylid gadael cyfarwyddiadau’r gwneuthurwr cydrannau a’u hesbonio i’r cwsmer wrth drosglwyddo. |
| 1. Deall y dulliau ar gyfer penderfynu math a maint y dyfeisiau, y cydrannau a’r ategolion yn unol â gweithdrefnau sefydliadol a gydnabyddir gan y diwydiant | * 1. Y ffactorau sy’n effeithio ar ddewis systemau dŵr glaw ar gyfer anheddau | * Bydd dysgwyr yn gwybod am y ffactorau sy’n effeithio ar ddewis systemau dŵr glaw ar gyfer anheddau, gan gynnwys: * anghenion y cwsmer (pa broffil a lliw) * maint yr aelwyd * math o eiddo * cynllun a nodweddion yr adeilad * fforddiadwyedd/cost * deddfwriaeth gyfredol (perthnasol i systemau dŵr glaw) * dwysedd glaw ar gyfer y lleoliad * ystyriaethau amgylcheddol * arwynebedd y to * goleddf y to (ongl) * safle allfa rhedeg * cwymp gwter * newidiadau o ran cyfeiriad yn rhediad y gwter. |
| * 1. Y ffynonellau gwybodaeth sydd eu hangen i bennu maint a dewis cydrannau a systemau dŵr glaw | * Bydd dysgwyr yn gallu nodi’r ffynonellau gwybodaeth sydd eu hangen i bennu maint a dewis systemau a chydrannau dŵr glaw, gan gynnwys: * cyfarwyddiadau technegol gwneuthurwyr * catalogau’r cyflenwr * Dogfen Gymeradwy H Rheoliadau Adeiladu 2010: Draenio a Gwaredu Gwastraff * BS EN 12056-2:2000. Systemau draenio disgyrchiant y tu mewn i adeiladau * manylebau * data a bennwyd ymlaen llaw * cynlluniau a lluniadau adeiladau. * Bydd dysgwyr yn gwybod bod hefyd angen gwybodaeth ar lafar ac ysgrifenedig gan y cwsmer mewn perthynas â phroffiliau a lliw gwteri. |
| * 1. Sut i gyfrifo gofynion system dŵr glaw a ddefnyddir mewn anheddau | * Bydd dysgwyr yn gallu dangos sut mae cyfrifo’r gofynion ar gyfer systemau a chydrannau dŵr glaw, ac yn cael amser i ymarfer ar amrywiaeth o nodweddion, gan gynnwys: * gwteri * pibellau dŵr glaw. * Bydd dysgwyr yn deall sut mae’r gofynion ar gyfer allfeydd, gwteri a phibellau dŵr glaw yn effeithio ar eu lleoliad. * Bydd dysgwyr yn gwybod sut mae cyfrifo arwynebedd effeithiol y to, gan ystyried goleddf y to i sicrhau bod cydrannau gwteri o’r maint cywir. |
| * 1. Sut i ddewis cydrannau dŵr glaw yn unol â’r cyfrifiadau o ddata a bennwyd ymlaen llaw | * Bydd dysgwyr yn gwybod sut mae dewis cydrannau dŵr glaw yn unol â’r cyfrifiadau o ddata dylunio sydd wedi’i bennu ymlaen llaw o’r canlynol: * cyflenwyr * canllawiau cynnyrch gwneuthurwyr * ffynonellau ar y rhyngrwyd * masnachwyr. * Bydd dysgwyr yn defnyddio gwahanol ffynonellau gwybodaeth i gyfrifo cydrannau system gan ddefnyddio data a bennwyd ymlaen llaw i ganolbwyntio ar y gweithdrefnau ar gyfer cyfrifo: * maint allfa * maint gwter * maint pibell dŵr glaw. |
| 1. Deall sut mae dehongli diagramau a lluniadau ar gyfer y system dŵr glaw er mwyn dod o hyd i wasanaethau ar y safle a chyflenwi’r system | | * Bydd dysgwyr yn gallu dehongli diagramau a lluniadau ar gyfer y system dŵr glaw i ddatblygu rhestr gynhwysfawr o ddeunyddiau ac i ddod o hyd i wasanaethau’r safle a chyflenwad y system, gan gynnwys: * cynllun gwasanaeth * cynllun adeiladu * cynllun safle * diagram gosod. * Bydd dysgwyr yn cael enghreifftiau ac esboniad o’r wybodaeth allweddol sydd ynddynt, fel graddfeydd lluniadau, gwybodaeth allweddol, symbolau cyffredin a gwybodaeth am gyfeiriadedd. * Bydd dysgwyr yn cael eu cyflwyno i ddefnyddio lluniadau graddfa ac yn deall y fformiwla i bennu mesuriadau graddfa lawn o’r lluniadau ac i edrych ar gynnwys lluniadau, cynlluniau a manylebau. * Bydd dysgwyr yn gwybod y broses o ddefnyddio manylebau wrth wneud cyfrifiadau dylunio. * Bydd dysgwyr yn gwybod sut mae paratoi lluniadau llinell i gyflwyno cyfrifiadau dylunio, sut mae paratoi dyfynbris o gyfrifiadau a gwybodaeth ddylunio ac yn deall y dull o gyflwyno a chynhyrchu tendr. |
| 1. Deall sut mae dehongli diagramau a lluniadau ar gyfer y system dŵr glaw i nodi lleoliad arfaethedig y dyfeisiau, y cydrannau a’r ategolion | * 1. Dehongli gwybodaeth i gwblhau rhestr fanwl o ddeunyddiau | * Bydd dysgwyr yn ymwybodol o sut mae dehongli gwybodaeth o amrywiaeth o ffynonellau, gan gynnwys diagramau a lluniadau, i gwblhau rhestr fanwl o ddeunyddiau. * Bydd dysgwyr yn gwybod y dylai rhestrau deunyddiau gynnwys niferoedd/lliwiau/graddau/meintiau: * pibellau * defnyddiau traul * gosodiadau * chydrannau * dyfeisiau * gwter. * Bydd dysgwyr yn gwybod, wrth archebu gan fasnachwr plymio, y dylid cynnwys codau cynnyrch hefyd. |
| * 1. Cyflwyno cyfrifiadau a gwybodaeth mewn fformat addas ar gyfer dyfynbrisiau a thendro | * Bydd dysgwyr yn ymwybodol o’r dulliau o gyflwyno cyfrifiadau a gwybodaeth mewn gwahanol fformatau. * Bydd dysgwyr yn gwybod bod lluniadau graddfa yn cael eu cynhyrchu i ddangos y gosodiad terfynol arfaethedig i'r cwsmer. * Bydd dysgwyr yn gwybod y gellir cynhyrchu technoleg a rhaglenni cyfrifiadurol pwrpasol, lluniadau 3D ac argraffiadau artist i ddangos sut bydd y gosodiad yn edrych ar ôl ei gwblhau. * Bydd dysgwyr yn gwybod bod modd defnyddio taenlenni i gyflwyno cyfrifiadau dylunio. Gellir hefyd ychwanegu ffwythiannau i gyfrifo data’n awtomatig. * Bydd dysgwyr yn gwybod y gellir defnyddio dogfennau Word a thaenlenni i gynhyrchu dyfynbrisiau, rhestrau deunyddiau ac ysgrifennu manylebau tasgau i ategu’r lluniadau. |
| 1. Deall yr archwiliadau gweledol a’r gwiriadau â llaw sy’n ofynnol i gadarnhau bod y dyfeisiau, y cydrannau a’r ategolion wedi cael eu gosod, eu ffitio a’u cysylltu yn unol â’r canlynol:  * dyluniad y system plymio a gwresogi * yr amgylchedd gwaith * gweithdrefnau’r sefydliad | * 1. Archwiliad gweledol o system dŵr glaw i gadarnhau ei bod yn barod i gael ei phrofi o ran ei chadernid | * Bydd dysgwyr yn gwybod y rhesymau dros archwiliad gweledol cyn i’r system dŵr glaw disgyrchiant gael dŵr. * Bydd dysgwyr yn gallu esbonio’r camau sy’n cael eu cymryd yn ystod archwiliad gweledol i gadarnhau bod system dŵr glaw yn barod i gael prawf cadernid drwy wneud y canlynol: * gwirio bod yr holl uniadau wedi cael eu gwneud yn gywir ac nad oes unrhyw ollyngiadau * gwirio bod yr holl bibellau’n ddiogel ac wedi’u cynnal yn ddigonol * gwneud yn siŵr bod y gosodiad yn cydymffurfio â’r rheoliadau * cadarnhau bod y pibellau gwter a dŵr glaw wedi’u gosod gyda’r cwymp cywir * gwirio bod gwteri’n glir o falurion * gwneud yn siŵr nad oes difrod i’r gwteri pibellau dŵr glaw * chwilio am arwyddion o leithder ar wyneb yr adeilad. * Bydd dysgwyr yn cael trosolwg o gynhaliaeth ac aliniad cywir uniadau. * Bydd dysgwyr yn gwybod y dylid datrys unrhyw broblemau, fel pibellau heb gael eu clipio’n ddigonol, cyn dechrau profi. * Bydd dysgwyr yn gwybod am y weithdrefn i’w dilyn os byddant yn canfod namau gosod ar systemau dŵr glaw disgyrchiant wrth gynnal archwiliad gweledol. |
| 1. Deall y dulliau a’r technegau ar gyfer comisiynu’r system dŵr glaw yn unol â’r canlynol:  * dyluniad y system plymio a gwresogi * yr amgylchedd gwaith * gweithdrefnau’r sefydliad | * 1. Y gwiriadau gweithredol sydd eu hangen wrth gomisiynu | * Bydd dysgwyr yn gallu disgrifio’r gwiriadau gweithredol sydd eu hangen wrth gomisiynu systemau dŵr glaw, gan gynnwys: * disgyniad cywir * maint cywir * cynhaliaeth gywir * dim colli dros yr ymyl * dim gollyngiadau. |
| * 1. Y gweithdrefnau comisiynu ar gyfer systemau dŵr glaw | * Bydd dysgwyr yn ymwybodol o’r weithdrefn gomisiynu ar gyfer systemau dŵr glaw, gan gynnwys: * archwiliad gweledol * prawf cadernid * gwiriadau gweithredol * dogfennau comisiynu cyflawn * y weithdrefn drosglwyddo. |
| * 1. Yr ystod o wybodaeth a fyddai’n cael ei chynnwys yn y dogfennau comisiynu | * Bydd dysgwyr yn ymwybodol o’r ystod o wybodaeth a fyddai’n cael ei chofnodi ar ddogfennau comisiynu fel gwasgedd profion, hyd profion, dyddiadau profion. * Bydd dysgwyr yn cael enghreifftiau o ddogfennau i’w cwblhau. |
| * 1. Y camau y mae’n rhaid eu cymryd pan fydd comisiynu’n datgelu diffygion | * Bydd dysgwyr yn gallu nodi’r camau y mae’n rhaid eu cymryd pan na fydd gosodiadau’n bodloni disgwyliadau manylebau neu fod archwilio a phrofi yn datgelu diffygion mewn systemau dŵr glaw, gan gynnwys: * delio â systemau nad ydynt yn bodloni’r gofynion gosod cywir * gwaith adfer sy’n gysylltiedig â gwteri a bracedi pibellau diffygiol * gwaith adfer sy’n gysylltiedig â gollyngiadau o systemau. * Bydd dysgwyr yn cael enghreifftiau ymarferol a gofynnir iddynt ddod o hyd i atebion i gywiro’r diffygion. |
| * 1. Y drefn ar gyfer trosglwyddo’r awenau i’r defnyddiwr | * Bydd dysgwyr yn ymwybodol, ar ôl profi a chomisiynu’r system, y gellir ei throsglwyddo i’r cwsmer gan gynnwys trosolwg o ofynion cynnal a chadw’r system, hydoedd ac eglurhad o beth i’w wneud os bydd argyfwng. |
| 1. Deall y dulliau ar gyfer penderfynu math a maint y dyfeisiau, y cydrannau a’r ategolion newydd i gymryd lle’r hen rai yn unol â gweithdrefnau sefydliadol a gydnabyddir gan y diwydiant | | * Bydd dysgwyr yn deall y dulliau ar gyfer pennu math a maint dyfeisiau, cydrannau ac ategolion newydd gan ddefnyddio data dylunio, systemau wedi’u gosod ymlaen llaw, a gwybodaeth gwneuthurwyr. * Bydd dysgwyr yn cael enghreifftiau a gofynnir iddynt bennu math a maint y dyfeisiau, y cydrannau a’r ategolion newydd. |
| 1. Deall y dulliau a’r technegau ar gyfer gwasanaethu a chynnal a chadw dyfeisiau, cydrannau ac ategolion yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau’r gwneuthurwyr. | | * Bydd dysgwyr yn deall y dulliau a’r technegau ar gyfer gwasanaethu a chynnal a chadw cydrannau ac ategolion. * Bydd dysgwyr yn cael cyfle i gynnal archwiliadau rheolaidd ar systemau dŵr glaw disgyrchiant fel rhan o raglen cynnal a chadw achlysurol, gan gynnwys: * gollyngiadau o systemau * rhwystrau mewn systemau * cynhaliaeth amhriodol i systemau gwteri a pheipiau dŵr glaw PVC-u. |
| 1. Deall y dulliau a’r technegau ar gyfer adnewyddu/atgyweirio dyfeisiau, cydrannau ac ategolion yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau’r gwneuthurwyr. | | * Bydd dysgwyr yn deall y dulliau a’r technegau ar gyfer adnewyddu/atgyweirio cydrannau ac ategolion system dŵr glaw. * Bydd dysgwyr yn gwybod beth yw’r gweithdrefnau comisiynu a phrofi. * Bydd dysgwyr yn cael cyfle i newid cydrannau ar systemau dŵr glaw disgyrchiant, gan gynnwys: * pibell (RWP) * penelinoedd * onglau * esgidiau * bracedi. * Bydd dysgwyr yn cael cyfle i newid gwteri, gan gynnwys. * allfeydd rhedeg * uniadau cafnau * pennau stopio * bracedi. |
| 1. Deall technegau canfod namau sylfaenol | * 1. Y gweithdrefnau trwsio ac unioni i ddelio ag amrywiaeth o namau | * Bydd dysgwyr yn gwybod sut mae cynnal archwiliadau rheolaidd ar systemau dŵr glaw disgyrchiant fel rhan o raglen cynnal a chadw achlysurol. * Bydd dysgwyr yn gwybod beth yw’r weithdrefn ar gyfer gwneud diagnosis o namau a’u cywiro: * gwneud diagnosis * hysbysu'r cleient * datgomisiynu * cywiro * ailgomisiynu * trosglwyddo. * Bydd dysgwyr yn gallu egluro’r gweithdrefnau ar gyfer delio â diffygion mewn systemau dŵr glaw disgyrchiant fel a ganlyn: * gollyngiadau o systemau * rhwystrau mewn systemau * cynhaliaeth amhriodol i systemau gwteri a pheipiau dŵr glaw PVC-u. * Bydd dysgwyr yn gwybod am y mathau o offerynnau a dyfeisiau mesur a ddefnyddir i wneud diagnosis o namau a’r dull o wirio cydrannau’r system ar gyfer gweithredu’n gywir a’r dulliau o drwsio namau mewn cydrannau systemau dŵr oer. |
| * 1. Dulliau o gael gwybodaeth am namau ar y system | * Bydd dysgwyr yn ymwybodol o sut mae cael gafael ar wybodaeth am namau ar y system drwy’r ffyrdd canlynol: * y cwsmer (defnyddiwr) – bydd yn gallu rhoi trosolwg i chi o’r nam, beth sy’n digwydd, pryd mae’n digwydd * cynnal archwiliad gweledol i ganfod namau ar y system * hanes gwasanaeth – gellir nodi gwybodaeth sy’n ymwneud â namau system/cydrannau ar gofnod cynnal a chadw gyda chamau cywiro i’w cymryd * mae cyfarwyddiadau’r gwneuthurwr yn cynnwys adran cynnal a chadw a fydd yn rhoi manylion namau cyffredin ar y system/cydrannau * bydd cyfarwyddiadau technegol y gwneuthurwr yn rhoi manylion rhifau’r darnau newydd. * Bydd dysgwyr yn gyfarwydd â namau mewn systemau, gan gynnwys: * gollyngiadau * rhwystrau/malurion * cynhaliaeth annigonol neu wedi torri * gwter/pibell dŵr glaw wedi torri * systemau anghyflawn * cwymp anghywir * diffyg darpariaeth ar gyfer ehangu a chywasgu. |