Uned 314: Cydlynu safle gwaith yn y sector Peirianneg Gwasanaethau Adeiladu

# Canllawiau darparu

Gwybodaeth am yr uned

Mae’r uned hon yn cynnwys gwybodaeth, dealltwriaeth a pherfformiad. Mae’n cynnwys sut mae cydlynu’r safle gwaith ar gyfer y gwaith gosod a/neu’r gweithgareddau cynnal a chadw sy’n gysylltiedig â’r sector peirianneg gwasanaethau adeiladu.

Mae’n cynnwys y cyfrifoldeb dros gydlynu’r safle gwaith a rhaid i ddysgwyr allu goruchwylio, fel y bo’n berthnasol, waith gweithwyr eraill a/neu gontractwyr eraill, yn unol â safonau perthnasol y diwydiant, rheoliadau a’r fanyleb, arferion gweithio, yr amgylchedd gwaith a’r amgylchedd naturiol i gadarnhau:

* y gwaith sydd i gael ei wneud
* rhaglen waith gyda phobl berthnasol
* trefnu’r adnoddau priodol
* bod y cyfarpar, yr ategolion a’r cydrannau yn addas i’r diben
* bod y gwaith yn cael ei wneud yn ddiogel
* bod yr holl ddogfennau perthnasol yn cael eu cwblhau’n gywir.

Bydd y dysgwr yn deall hyd a lled ei rôl a’i gyfrifoldebau, gan gynnwys y ffordd orau o gymell, monitro a chyfathrebu ag eraill yn unol â gweithdrefnau’r sefydliad.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut allaf i gynllunio fy ngwaith fy hun a gwaith pobl eraill, fel bod y gwaith yn cael ei gydlynu, yn ddiogel ac yn effeithiol?
* Beth yw’r ffordd orau o reoli’r adnoddau sydd eu hangen ar gyfer y gwaith?

Deilliannau dysgu

1. Deall y gofynion ar gyfer trefnu a goruchwylio gweithgareddau gwaith
2. Deall y gofynion ar gyfer trefnu i ddarparu a storio’r adnoddau sy'n ofynnol ar gyfer gweithgareddau gwaith

Mae’r canllaw cyflawni hwn yn ymdrin ag elfennau gwybodaeth a dealltwriaeth yr uned hon yn unig, nid y meini prawf perfformiad sy’n benodol i weithle’r dysgwr. Mae’r meini prawf perfformiad ar gyfer yr uned hon wedi’u rhestru isod:

1. Y gofynion ar gyfer trefnu'r ddarpariaeth a'r storio ar adnoddau sy'n ofynnol ar gyfer gweithgareddau gwaith
2. Cynhyrchu asesiad risg a datganiad dull
3. Dyrannu dyletswyddau a chyfrifoldebau i weithredwyr
4. Cydlynu gwaith contractwyr eraill yn effeithiol, pan fo hynny’n berthnasol
5. Sicrhau bod y gwaith yn addas i’r pwrpas
6. Cysylltu ag eraill i ddatrys problemau.

Adnoddau a awgrymir

Gwerslyfrau

* Gashe, M., Byrne, K. (2020) *The City & Guilds Textbook: Plastering for Levels 1 and 2*. London: Hodder Education.

ISBN 978-1-3983-0647-9

Gwefannau

* [BESA | Homepage](https://www.thebesa.com/)
* [BPEC | Understand how to communicate with others within Building Services Engineering](https://bpec.org.uk/wp-content/uploads/2018/10/Section-2-–-J6022482-v2.pdf)
* [ddbdesign | Why are regular "site meetings" with your builder really important?](https://www.ddbdesign.com.au/faq/2018/05/why-are-regular-site-meetings-with-your-builder-really-important)
* [Designing Buildings Wiki | Coordination in the construction industry](https://www.designingbuildings.co.uk/wiki/Coordination_in_the_construction_industry)
* [Designing Buildings Wiki | Model Format for Building Services Specifications BG56 2016](https://www.designingbuildings.co.uk/wiki/Model_Format_for_Building_Services_Specifications_BG56_2016)
* [Go Construct | Construction programme](https://www.goconstruct.org/educational-resources/learn-about-construction/construction-programme/)
* [HSE | Information about health and safety at work](https://www.hse.gov.uk/)
* [Michael Page | The importance of good communication in the workplace](https://www.michaelpage.co.uk/advice/management-advice/development-and-retention/importance-good-communication-workplace)
* [Small Business | How to manage a storage facility](https://smallbusiness.chron.com/manage-storage-facility-77245.html)
* [Small Business | What Are Workplace Competencies?](https://smallbusiness.chron.com/workplace-competencies-46820.html)
* [Wikipedia | Gantt chart](https://en.wikipedia.org/wiki/Gantt_chart)

Deddfwriaeth

* [GOV.UK | Employment Rights Act 1996](https://www.legislation.gov.uk/ukpga/1996/18/contents)
* [GOV.UK | Equality Act 2010](https://www.legislation.gov.uk/ukpga/2010/15/contents)
* [GOV.UK | Equality Act 2010: guidance](https://www.gov.uk/guidance/equality-act-2010-guidance)
* [GOV.UK | Human Rights Act 1998](https://www.legislation.gov.uk/ukpga/1998/42/schedule/1)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y gofynion ar gyfer trefnu a goruchwylio gweithgareddau gwaith | * 1. Sut mae cynllunio a gweithredu: * monitro a gweithredu iechyd a diogelwch ar y safle gwaith * y gwaith sydd i gael ei wneud * dyrannu rolau a chyfrifoldebau * yr adnoddau sydd eu hangen | * Bydd dysgwyr yn ymchwilio i sut mae cynllunio gweithgareddau gwaith ar eu cyfer eu hunain a rhanddeiliaid eraill. * Bydd y dysgwyr yn creu rhaglen waith gan ddefnyddio siart Gantt ar gyfer contract bach. * Bydd dysgwyr yn cydweithio ac yn trafod eu profiadau eu hunain yn y gweithle er mwyn deall sut mae eu sefydliad yn dyrannu rolau a chyfrifoldebau, a sut mae’r rhain yn effeithio ar raglennu contractau. * Bydd dysgwyr yn ymchwilio ac yn trafod sut mae cynllunio a chyflawni dyletswyddau fel: * monitro a gweithredu iechyd a diogelwch ar y safle gwaith * y gwaith sydd i gael ei wneud * dyrannu rolau a chyfrifoldebau * yr adnoddau sydd eu hangen. |
| * 1. Y gweithdrefnau ar gyfer aildrefnu amserlen waith i gydlynu ag amodau newidiol yn y gweithle ac i gyd-fynd â chrefftau eraill | * Bydd dysgwyr yn ymchwilio ac yn trafod cyfarfodydd safle a pham eu bod yn bwysig i drafod aildrefnu gwaith i gyd-fynd ag amodau sy’n newid yn y gweithle, ac â chrefftau eraill. * Bydd dysgwyr yn cydweithio ac yn trafod eu profiadau eu hunain yn y gweithle er mwyn deall sut mae eu sefydliad yn cynnal cyfarfodydd safle. |
| * 1. Sut mae cydlynu’r gweithwyr yr ydych chi’n gyfrifol amdanynt mewn perthynas â’r canlynol: * goruchwylio a chymell * nodi cymhwysedd * cynllunio dyraniadau, dyletswyddau a chyfrifoldebau gwaith | * Bydd dysgwyr yn cydweithio ac yn trafod eu profiadau eu hunain yn y gweithle er mwyn deall sut mae eu sefydliad yn dyrannu rolau ac yn cydlynu gweithwyr o ran: * goruchwylio a chymell * pennu cymhwysedd a chynllunio dyraniadau gwaith * dyletswyddau a chyfrifoldebau. |
| * 1. Sut mae cyfathrebu’n effeithiol â’r bobl berthnasol | * Bydd dysgwyr yn gwybod drwy hyfforddiant theori am yr holl fathau perthnasol o gyfathrebu yn y diwydiant. * Bydd dysgwyr yn ymchwilio ac yn deall y gwahaniaeth a’r effaith y gall cyfathrebu cadarnhaol a negyddol eu cael yn y gweithle. * Bydd dysgwyr yn cydweithio ac yn trafod eu profiadau eu hunain yn y gweithle er mwyn deall strategaethau eu sefydliad o ran sut mae cyfathrebu’n effeithiol â’r bobl berthnasol. |
|  | * 1. Fersiynau cyfredol o reoliadau a safonau priodol y diwydiant sy’n berthnasol i’r system peirianneg gwasanaethau adeiladu a nodwyd | * Bydd dysgwyr yn ymchwilio ac yn trafod y fersiynau cyfredol o reoliadau a safonau priodol y diwydiant sy’n berthnasol i’r system peirianneg gwasanaethau adeiladu a nodwyd, gan gynnwys Deddf Hawliau Cyflogaeth 1996, Deddf Cydraddoldeb 2020 a Deddf Hawliau Dynol 1998. * Bydd dysgwyr yn gwybod beth yw’r cyrff a’r sefydliadau crefft sy’n berthnasol i’w crefft a’u rolau, yn dibynnu ar y llwybr o’u dewis: * Trydanol: Electrical Contractors Association (ECA), Joint Industry Board (JIB), Certsure, the National Inspection Council for Electrical Installation Contracting (NICEIC), ELECSA, National Association of Professional Inspectors and Testers (NAPIT), The Institution of Engineering and Technology (IET), Chartered Institution of Building Services Engineers (CIBSE). * Plymio a gwresogi: Association of Plumbing and Heating Contractors (APHC), Heating Equipment Testing and Approval Scheme (HETAS), Oil Firing Technical Association (OFTEC), Gas Safe, Institution of Gas Engineers and Managers (IGEM), the Chartered Institute of Plumbing and Heating Engineering (CIPHE), Chartered Institution of Building Services Engineers (CIBSE). * Bydd dysgwyr yn ymchwilio ac yn deall rôl yr Awdurdod Gweithredol Iechyd a Diogelwch yn y Diwydiant Gwasanaethau Adeiladu. |
| * 1. Y gweithdrefnau sefydliadol ar gyfer: * llenwi’r dogfennau angenrheidiol * cytuno ar raglen waith gyda phobl berthnasol * cadarnhau bod y gwaith gosod a/neu gynnal a chadw wedi’i gwblhau | * Bydd dysgwyr yn cydweithio ac yn trafod eu profiadau eu hunain yn y gweithle er mwyn deall gweithdrefnau eu sefydliad ar gyfer: * llenwi’r dogfennau angenrheidiol * cytuno ar raglen waith gyda’r bobl berthnasol * cadarnhau bod y gwaith gosod a/neu gynnal a chadw wedi’i gwblhau. |
| 1. Deall y gofynion ar gyfer trefnu i ddarparu a storio’r adnoddau sy'n ofynnol ar gyfer gweithgareddau gwaith | * 1. Y dulliau a fydd yn gwirio bod y cyfarpar, yr ategolion a’r cydrannau: * yn gydnaws â'r amgylchedd gwaith * yn unol â’r fanyleb * o'r math gofynnol a chywir * yn cael eu danfon ar amser a heb eu difrodi * yn addas ac wedi’u storio’n ddiogel | * Bydd dysgwyr yn cydweithio ac yn trafod eu profiadau eu hunain yn y gweithle er mwyn deall dulliau o sefydliad o ddilysu bod y cyfarpar, yr ategolion a’r cydrannau: * yn gydnaws â'r amgylchedd gwaith * yn unol â’r fanyleb * o'r math gofynnol a chywir * yn cael eu danfon ar amser a heb eu difrodi * yn addas ac wedi’u storio’n ddiogel. * Bydd dysgwyr yn gwybod sut i groesgyfeirio o fanyleb bod cydrannau’n gydnaws a’u bod o’r math cywir a gofynnol. |
| * 1. Sut mae rheoli’r cyfleusterau storio sydd ar gael yn y safle gwaith | * Bydd dysgwyr yn cydweithio ac yn trafod eu profiadau eu hunain yn y gweithle er mwyn deall dulliau o sefydliad o storio a dyrannu darnau, deunyddiau a chydrannau ar y safle. * Bydd dysgwyr yn ymchwilio i’r arferion gorau ar gyfer cyfleusterau storio ar y safle. |