Uned 303: Deall deddfwriaeth iechyd a diogelwch ac amgylcheddol yn y sector Peirianneg Gwasanaethau Adeiladu

# Canllawiau darparu

Gwybodaeth am yr uned

Mae’r uned hon yn ymdrin â’r wybodaeth a’r ddealltwriaeth sy’n ofynnol ar gyfer sefydlu a chynnal arferion a gweithdrefnau gweithio ar draws ystod benodol o weithgareddau gosod a/neu gynnal a chadw yn y sector peirianneg gwasanaethau adeiladu sy’n ystyried iechyd a diogelwch, yr amgylchedd naturiol a’r amgylchedd gwaith. Byddai hyn yn cynnwys adnabod peryglon a risgiau, defnyddio gweithdrefnau ac arferion gweithio priodol i amddiffyn eich hun ac eraill.

Bydd y dysgwr yn meddu ar yr wybodaeth a’r ddealltwriaeth i allu defnyddio cyfarpar, cydrannau, deunyddiau a sylweddau’r sector peirianneg gwasanaethau adeiladu yn effeithiol ac yn effeithlon, yn unol â’r fanyleb gan ystyried yr amgylchedd naturiol a’r amgylchedd gweithio o ran deunyddiau gwastraff ac, os yw’n briodol, y defnydd o ddŵr.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw safonau a rheoliadau’r diwydiant a sut bydd y rhain yn effeithio arnaf i?
* Beth yw’r gwahanol arferion gweithio a ddefnyddir ym maes Peirianneg Gwasanaethau Adeiladu (BSE) a beth yw manteision a chyfyngiadau’r arferion hyn?
* Pa ddeunyddiau a sylweddau niweidiol y gellid dod ar eu traws ym maes BSE a sut y dylid delio â nhw?
* Beth sy’n cael ei ystyried yn berygl neu’n risg?
* Sut mae cludo a/neu waredu deunyddiau, sylweddau a hylifau gwastraff yn ddiogel?

Deilliannau dysgu

1. Deall rheoliadau a safonau perthnasol y diwydiant
2. Gwybod beth yw eich cyfrifoldebau yn unol â gweithdrefnau’r sefydliad
3. Deall sut mae defnyddio gwahanol arferion gweithio, eu manteision a’u cyfyngiadau
4. Sut mae adnabod deunyddiau a sylweddau a allai fod yn niweidiol
5. Deall y dogfennau sy’n gysylltiedig â gofynion gweithdrefnau’r sefydliad
6. Gwybod sut mae delio â phresenoldeb deunyddiau a sylweddau niweidiol
7. Sut mae dod o hyd i'r wybodaeth iechyd a diogelwch berthnasol sydd ei hangen i gwblhau'r gwaith gosod a/neu gynnal a chadw
8. Deall peryglon a risgiau
9. Deall y dulliau ar gyfer trin deunyddiau a sylweddau peryglus
10. Deall sut mae defnyddio, cynnal a chadw, trin, cludo a storio adnoddau’n ddiogel
11. Deall yr arwyddion rhybudd ar gyfer deunyddiau a sylweddau peryglus
12. Deall y dulliau ar gyfer cludo a/neu waredu deunyddiau, sylweddau a hylifau gwastraff yn ddiogel
13. Deall y gweithdrefnau sy’n berthnasol i roi gwybod am broblemau

Adnoddau a awgrymir

Gwerslyfrau

* Maskrey, M., (2009) *The City & Guilds Textbook: Plumbing Book 1 for the Level 3 Apprenticeship (9189), Level 2 Technical Certificate (8202) & Level 2 Diploma (6035)*. London: Hodder Education.

ISBN 978-1-5104-1648-2

* Tanner, P. (2019) *Electrical Installations Book 1 for the Level 3 Apprenticeship (5357), Level 2 Technical Certificate (8202) & Level 2 Diploma (2365).* London: Hodder Education.

ISBN 978-1-5104-3224-6

Gwefannau

* [Asbestos | Types of Asbestos](https://www.asbestos.com/asbestos/types/)
* [Alcumus | Top ten health and safety risks in construction](https://www.alcumus.com/blog/october-2014/top-ten-health-and-safety-risks-in-construction)
* [CHAS | What Are RAMS Documents in Health and Safety?](https://www.chas.co.uk/help-advice/risk-management-compliance/risk-assessment-introduction/method-statement-contents/)
* [CIBSE | Legislation & Recent Changes to Law](https://www.cibse.org/knowledge/knowledge-items/detail?id=a0q20000008JgW7AAK)
* [CIBSE | Legislation Including Building Regulations](https://www.cibse.org/knowledge/topic/legislation-including-building-regulations)
* [ConstructionWorld | Top 10 Tips for Preventing Accidents on Construction Sites](http://www.constructionworld.org/top-10-tips-preventing-accidents-construction-sites/)
* [HandsHQ | Free construction risk assessment and method statement template](https://www.handshq.com/resources/free-risk-assessment-method-statement-template)
* [LocalGov | Construction](https://www.localgov.co.uk/Construction)
* [SlidePlayer | Health and safety in building services engineering](https://slideplayer.com/slide/7821415/)
* [Small Business | The Hierarchy Structure of Construction Companies](https://smallbusiness.chron.com/hierarchy-structure-construction-companies-76972.html)
* [UNECE | About the GHS](https://unece.org/about-ghs)

Deddfwriaeth

* [HSE | Legal Status of HSE Guidance and ACOPs](https://www.hse.gov.uk/legislation/legal-status.htm)
* [HSE | Health and Safety in the Construction Industry](https://www.hse.gov.uk/construction/index.htm)
* [HSE | Health and Safety at Work etc Act 1974](https://www.hse.gov.uk/legislation/hswa.htm)
* [HSE | Inspectors and the law](https://www.hse.gov.uk/toolbox/managing/law.htm)
* [HSE | Asbestos information, instruction and training](https://www.hse.gov.uk/asbestos/training.htm)
* [HSE | Common materials that may contain asbestos](https://www.hse.gov.uk/asbestos/common-materials.htm)
* [HSE | Control of Substances Hazardous to Health (COSHH)](https://www.hse.gov.uk/coshh/)
* [HSE | Electrical safety at work](https://www.hse.gov.uk/electricity/)
* [HSE | Provision and Use of Work Equipment Regulations 1998 (PUWER)](https://www.hse.gov.uk/work-equipment-machinery/puwer.htm)
* [HSE | Mobile elevating work platforms (MEWPs)](https://www.hse.gov.uk/construction/safetytopics/mewp.htm)
* [HSE | Excavation: What you need to know as a busy builder](https://www.hse.gov.uk/pubns/cis64.pdf)
* [HSE | Working in confined spaces](https://www.hse.gov.uk/toolbox/confined.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall rheoliadau a safonau priodol y diwydiant | * 1. Ffynonellau gwybodaeth | * Bydd dysgwyr yn ymchwilio ac yn deall y Rheoliadau Adeiladu cyfredol a safonau’r diwydiant ar gyfer Peirianneg Gwasanaethau Adeiladu (BSE). * Bydd dysgwyr yn ymchwilio ac yn deall deddfwriaeth sy’n benodol i wasanaethau adeiladu. * Bydd dysgwyr yn ymchwilio ac yn deall cod ymarfer cymeradwy, Nodiadau Cyfarwyddyd yr Awdurdod Gweithredol Iechyd a Diogelwch ar gyfer Peirianneg Gwasanaethau Adeiladu. * Bydd dysgwyr yn ymchwilio ac yn deall rheoliadau statudol, Rheoliadau Adeiladu, safonau’r diwydiant a chyfarwyddiadau technegol gwneuthurwyr. * Bydd dysgwyr yn ymchwilio ac yn deall deddfwriaeth gyffredinol, deddfwriaeth sy’n benodol i adeiladu, deddfwriaeth sy’n ymwneud yn benodol â gwasanaethau adeiladu. * Bydd dysgwyr yn ymchwilio ac yn deall rheoliadau anstatudol, cod ymarfer cymeradwy, Nodiadau Cyfarwyddyd yr Awdurdod Gweithredol Iechyd a Diogelwch. |
| * 1. Deddfwriaeth iechyd a diogelwch/amgylcheddol | * Bydd dysgwyr yn ymchwilio ac yn deall deddfwriaeth iechyd a diogelwch/amgylcheddol gyfredol. * Bydd dysgwyr yn ymchwilio, yn cydweithio ac yn trafod eu profiad gwaith o ran: * Deddf Iechyd a Diogelwch yn y Gwaith etc 1974 * Rheoliadau Trydan yn y Gwaith 1989 * Rheoliadau Rheoli Iechyd a Diogelwch yn y Gwaith 1999 * Rheoliadau’r Gweithle (Iechyd a Diogelwch a Lles) * Rheoliadau Rheoli Sylweddau Peryglus i Iechyd 2002 * Rheoliadau Gweithio ar Uchder 2005 * Rheoliadau Cyfarpar Diogelu Personol yn y Gwaith 1992 * Rheoliadau Gweithrediadau Codi a Chario â Llaw 1992 * Rheoliadau Darparu a Defnyddio Cyfarpar Gwaith 1998 * Rheoliadau Rheoli Asbestos 2012 * Deddf Diogelu’r Amgylchedd 1990 * Rheoliadau Gwastraff Peryglus (Cymru a Lloegr) (Diwygio) 2016 * Deddf Atal a Rheoli Llygredd 1999 * Deddf Rheoli Llygredd 1974 * Rheoliadau Rheoli Sŵn yn y Gwaith 2005 * Rheoliadau Cyfarpar Trydanol ac Electronig Gwastraff 2013. |
| 1. Gwybod beth yw eich cyfrifoldebau yn unol â gweithdrefnau’r sefydliad | * 1. Aelodau o’r tîm adeiladu | * Bydd y dysgwyr yn gweithio mewn timau i lunio map meddwl o’r hierarchaeth rheolaeth mewn tîm adeiladu nodweddiadol. * Bydd dysgwyr yn cyflwyno i gymheiriaid ar hierarchaeth eu cwmni eu hunain ac yn esbonio rolau unigol. * Bydd dysgwyr yn ymchwilio ac yn trafod y tîm adeiladu, cyflogwyr (gan gynnwys cynrychiolwyr cyflogwyr), dylunwyr, prif gontractwyr, isgontractwyr, gweithwyr, gweithwyr hunangyflogedig (llafur yn unig), cleientiaid (cwsmeriaid). * Mae tîm rheoli’r safle’n cynnwys: * pensaer * rheoli prosiect * clerc gwaith * peiriannydd strwythurol * syrfëwr * peiriannydd gwasanaethau adeiladu * syrfëwr meintiau * prynwr * amcangyfrifwr * rheolwr contractau * rheolwr safle * rheolwr iechyd a diogelwch. * Mae gweithwyr y safle’n cynnwys: * is-gontractwyr * goruchwyliwr safle * goruchwyliwr crefft * gosodwr brics * saer * plastrwr * teilsiwr * trydanwr * gosodwr gwres ac awyru * gosodwr nwy * addurnwr * gweithwyr gydol y flwyddyn. |
| * 1. Awdurdodau gorfodi | * Bydd dysgwyr yn ymchwilio ac yn deall rôl yr Awdurdod Gweithredol Iechyd a Diogelwch a’r Awdurdod Lleol o ran gorfodi iechyd a diogelwch a mesurau rheoli arolygwyr, gan gynnwys eu rôl yn darparu cyngor ac arweiniad * Bydd dysgwyr yn gallu nodi unigolion cyfrifol priodol y dylid rhoi gwybod iddynt am faterion sy’n ymwneud ag iechyd a diogelwch a lles fel y cyflogwr, y goruchwyliwr, y cwsmer/cleient, swyddogion diogelwch, arolygwyr yr Awdurdod Gweithredol Iechyd a Diogelwch, cynrychiolwyr undebau llafur a swyddogion iechyd yr amgylchedd. |
| * 1. Mesurau rheoli arolygwyr | * Bydd dysgwyr yn ymchwilio ac yn trafod pa bwerau a mesurau rheoli sydd gan arolygwyr ac yn rhannu unrhyw brofiadau yn y gweithle o weithio gyda nhw. * Bydd dysgwyr yn deall cylch gwaith Arolygwyr yr Awdurdod Gweithredol Iechyd a Diogelwch, gan gynnwys: * hysbysiad gwella * hysbysiad gwahardd * pwerau erlyn * rôl yn darparu cyngor ac arweiniad. |
| 1. Deall sut mae defnyddio gwahanol arferion gweithio, eu manteision a’u cyfyngiadau | * 1. Arferion gweithio | * Bydd dysgwyr yn ymchwilio ac yn trafod eu profiadau yn y gweithle o arferion gwaith da mewn perthynas â gweithgareddau fel: * pobl cymwys * y drefn ynysu trydanol diogel * trwyddedau i weithio * dewis a gwirio offer pŵer cywir * offer llaw a chyfarpar trydanol cludadwy * arferion gweithio diogel gyda chyfarpar a deunyddiau: offer pŵer cludadwy (e.e. gwn cetris, driliau, llifanwyr), arwyddion a gardiau, cyfleusterau storio offer a deunyddiau, sylweddau peryglus (e.e. cyfansoddion torri ac adlynion). * Bydd dysgwyr yn ymchwilio ac yn trafod arferion gweithio diogel yn yr amgylchedd BSE, sut mae’r rhain yn cael eu rhoi ar waith a rhai o’r cyfyngiadau a’r manteision sy’n gysylltiedig â defnyddio arferion penodol. |
| 1. Gwybod sut mae adnabod deunyddiau a sylweddau a allai fod yn niweidiol | * 1. Deunyddiau adeiladu cyffredin a chydrannau gwasanaethau a allai gynnwys asbestos | * Bydd dysgwyr yn ymchwilio ac yn trafod ymwybyddiaeth o asbestos yn yr amgylchedd BSE ac adeiladu. * Bydd dysgwyr yn ymchwilio ac yn rhestru’r ardaloedd a’r deunyddiau a allai fod â halogiad asbestos ynddynt. * Bydd dysgwyr yn rhannu ac yn trafod unrhyw brofiadau yn y gweithle o ganfod asbestos ar safleoedd maen nhw wedi gweithio arnynt. * Bydd dysgwyr yn ymchwilio ac yn deall sut mae rhoi gwybod am asbestos a ganfyddir ar gontractau gwaith a chael gwared arno’n ddiogel. * Bydd dysgwyr yn ymchwilio ac yn deall cydrannau, deunyddiau a sylweddau cyffredin a allai gynnwys asbestos fel: * ffliw * pridd * pibellau dŵr glaw * gwteri * tanciau a sestonau * Artex * gasgedi a seliau bach * paneli bath * teils llawr * plastr a gorffeniadau addurniadol * ategolion trydanol (gardiau fflach a matiau mewn cludwyr ffiwsiau ac ar orchuddion byrddau dosbarthu). |
| * 1. Y mathau o asbestos | * Bydd dysgwyr yn ymchwilio ac yn trafod pa fathau o asbestos maen nhw’n debygol o’u canfod ar brosiectau. * Bydd dysgwyr yn rhannu unrhyw wybodaeth sydd ganddynt am Ddatblygiad Proffesiynol Parhaus yn y gweithle os yw gweithwyr wedi cwblhau cyrsiau ymwybyddiaeth o asbestos. * Bydd y dysgwyr yn ymchwilio ac yn trafod asbestos gwyn (crysotil), asbestos brown neu lwyd (amosit), asbestos glas (crocidolit) a deunyddiau sment asbestos. |
| * 1. Sylweddau y deuir ar eu traws yn gyffredin | * Bydd dysgwyr yn ymwybodol o sylweddau y deuir ar eu traws yn gyffredin a allai fod yn niweidiol, gan gynnwys: * plwm (solid a mygdarth) * toddyddion ac ireidiau * fflycsau * cyfansoddion uniadu * deunydd selio * nwyon – nwy petrolewm hylifedig (LPG), ocsi-asetylen a charbon deuocsid * petrolewm * tanwydd disel * deunyddiau glanhau. |
| 1. Deall y dogfennau sy’n gysylltiedig â gofynion gweithdrefnau’r sefydliad | * 1. Y strategaethau a ddefnyddir i atal damweiniau yn ystod gweithgareddau gwaith | * Bydd dysgwyr yn cydweithio ac yn trafod unrhyw brofiadau yn y gweithle o sgyrsiau cynefino/blwch offer ynghylch strategaethau i atal damweiniau yn ystod gweithgareddau gwaith. * Bydd dysgwyr yn ymchwilio ac yn trafod Datganiadau Dull Asesu Risg (RAMS), systemau trwydded i weithio, hysbysiadau diogelwch, cerdyn y Cynllun Ardystio Sgiliau Adeiladu (CSCS), a chardiau cyswllt CSCS. * Bydd y dysgwyr yn llenwi dogfennau RAMS ar gyfer tasg fach. |
| 1. Deall gweithdrefnau’r sefydliad ar gyfer delio â phresenoldeb sylweddau a deunyddiau niweidiol | * 1. Y gweithdrefnau y mae’n rhaid eu defnyddio i weithio’n ddiogel gyda deunyddiau sment asbestos | * Bydd dysgwyr yn ymwybodol o’r gweithdrefnau y mae’n rhaid eu defnyddio i weithio’n ddiogel gyda deunyddiau sment asbestos: * gweithgareddau gwaith ar gyfer gwaith trwyddedig a didrwydded * gofynion trwyddedu ar gyfer sefydliadau tynnu asbestos * gofynion gwaredu diogel * diogelu’r gweithlu ac aelodau o’r cyhoedd. * Bydd dysgwyr yn cydweithio ac yn trafod unrhyw brofiadau yn y gweithle o sgyrsiau cynefino/blwch offer ynghylch gweithio gyda deunyddiau a sylweddau niweidiol. * Bydd dysgwyr yn ymchwilio i Reoliadau Rheoli Sylweddau Peryglus i Iechyd 2002. |
| 1. Gwybod ble a sut i ddod o hyd i'r wybodaeth iechyd a diogelwch berthnasol sydd ei hangen i gwblhau'r gwaith gosod a/neu i gynnal a chadw yn unol â gweithdrefnau'r sefydliad | | * Bydd dysgwyr yn ymchwilio a thrafod yr Awdurdod Gweithredol Iechyd a Diogelwch (HSE). * Bydd dysgwyr yn cydweithio ac yn trafod gweithdrefnau yn y gweithle, asesiadau risg, datganiadau dull, systemau trwydded i weithio, hysbysiadau diogelwch, cerdyn CSCS ar gyfer gosod a chynnal a chadw, a sut mae’n cael ei ddefnyddio yn eu sefydliadau eu hunain. |
| 1. Gwybod beth sy'n cael ei ystyried yn berygl neu’n risg | * 1. Peryglon ar y safle | * Bydd y dysgwyr yn llenwi dogfennau RAMS ar gyfer tasg fach sy’n cynnwys defnyddio cerbyd. * Bydd dysgwyr yn cydweithio ac yn trafod peryglon cyffredin ar safleoedd adeiladu (pob math o eiddo), ar safleoedd diwydiannol a masnachol (gwaith adnewyddu pan fo pobl yn yr adeilad a phan fo neb yn yr adeilad), mewn anheddau (gwaith adnewyddu pan fo pobl yn yr adeilad a phan fo neb yn yr adeilad), ac yn cysylltu’r rhain â swyddi bywyd go iawn y mae ganddynt brofiad ohonynt. |
| * 1. Peryglon trydanol cyffredin y deuir ar eu traws | * Dysgwyr i ymchwilio i’r Awdurdod Gweithredol Iechyd a Diogelwch am weithio’n ddiogel gyda thrydan. * Bydd dysgwyr yn ymchwilio i Reoliadau Darparu a Defnyddio Cyfarpar Gwaith (PUWER) 1998. * Bydd dysgwyr yn ymchwilio i Reoliadau Trydan yn y Gwaith 1989. * Bydd y dysgwyr yn ymchwilio ac yn trafod mathau o beryglon trydanol cyffredin fel: * offer trydanol diffygiol * arwyddion o geblau trydanol wedi'u difrodi neu wedi treulio (offer pŵer a system weirio caled eiddo) * ceblau rhydd * pa mor agos yw ceblau at bibellau gwasanaethau * ceblau wedi eu claddu/cuddio * dyfeisiau gwarchodaeth rhag gor-gerrynt annigonol * sioc drydanol * llosgiadau * tanau a ffrwydradau. * Bydd dysgwyr yn ymwybodol o’r gofynion i gynnal archwiliad gweledol o offer pŵer i wneud yn siŵr ei fod mewn cyflwr diogel cyn ei ddefnyddio, gan gynnwys: * Prawf Dyfeisiau Cludadwy (PAT) dilys * archwiliadau gweledol ar gyfer cyflwr cyffredinol. |
| * 1. Peryglon cyffredinol | * Bydd dysgwyr yn cydweithio ac yn trafod peryglon fel: * presenoldeb llwch neu fygdarth * trin a chludo cyfarpar neu ddeunyddiau * halogyddion a llidwyr * tân * gweithio yn rhywle uchel * diffygion peryglus ar gyfarpar * defnydd amhriodol * storio offer a chyfarpar yn ddiogel * bacteria o fermin sy’n gallu arwain at glefyd Weil * asbestos. * Bydd dysgwyr yn rhannu unrhyw brofiadau yn y gweithle o’r peryglon hyn. |
| 1. Deall y dulliau o drin deunyddiau a sylweddau peryglus yn unol â gweithdrefnau'r sefydliad | * 1. Sylweddau y deuir ar eu traws yn gyffredin | * Bydd dysgwyr yn ymchwilio i COSHH a’u cysylltu â sylweddau maen nhw’n gyfarwydd â nhw ac wedi gweithio gyda nhw o’r blaen, gan gynnwys: * asbestos * plwm (solid a mygdarth) * toddyddion ac ireidiau * fflycsau * cyfansoddion uniadu * deunydd selio * nwyon – LPG, ocsi-asetylen a charbon deuocsid * petrolewm * tanwydd disel * deunyddiau glanhau. |
| 1. Deall gweithdrefnau’r sefydliad, cyfarwyddiadau cyflenwyr a gwneuthurwyr ar gyfer defnyddio, cynnal a chadw, trin, cludo a storio’r canlynol yn ddiogel:  * offer, peiriannau a chyfarpar mynediad * cyfarpar a chydrannau * deunyddiau a sylweddau | * 1. Cyfarpar mynediad i ganiatáu gweithio mewn mannau uchel | * Bydd dysgwyr yn cymryd rhan mewn tasgau gweithdy, gan weithio mewn timau i adeiladu a datgymalu gwahanol fathau o gyfarpar mynediad fel: * ysgolion bach * bloc grisiau bach * sgaffaldiau tŵr symudol * ysgolion estyn * lifftiau siswrn * llwyfannau gwaith uchel symudol. * Bydd dysgwyr yn ymchwilio i Reoliadau Gweithio ar Uchder 2005. * Bydd dysgwyr yn ymchwilio i Lwyfannau Gwaith Symudol sy’n Codi. * Bydd dysgwyr yn cydweithio ac yn trafod y defnydd o Dagiau Sgaffald wrth ddefnyddio gwahanol gyfarpar mynediad. |
| * 1. Cyfarpar diogelu personol (PPE) | * Bydd dysgwyr yn cynhyrchu Datganiadau Dull Asesu Risg (RAMS) ar gyfer y tasgau gweithdy uchod ac yn cynnwys yr holl Gyfarpar Diogelu Personol (PPE) sydd eu hangen ar gyfer y tasgau. * Bydd dysgwyr yn cydweithio ac yn trafod pa bryd mae angen defnyddio harneisiau diogelu. * Bydd dysgwyr yn cydweithio ac yn trafod PPE fel: * dillad diogelu, gan gynnwys rhai llachar * offer diogelu’r llygaid * offer diogelu'r dwylo * offer diogelu’r pen * offer diogelu’r traed * offer diogelu’r clyw * offer diogelu anadlol * offer diogelu rhag dirgryniadau * harneisiau. * Bydd dysgwyr yn gallu enwi tair elfen y triongl tân a sut mae tanio’n digwydd, ac yn gallu nodi’r peryglon sy’n gysylltiedig â gweithio gyda chyfarpar cynhyrchu gwres a sut mae atal tanau rhag digwydd. * Bydd dysgwyr yn gwybod beth yw’r gweithdrefnau ar gyfer delio â thanau bach, lleol ac offer diffodd tân, gan gynnwys: * delio â thanau er mwyn helpu pobl i ddianc * mathau o ddiffoddyddion * dewis diffoddydd yn ôl math o dân * dulliau defnyddio a gweithdrefnau gwagio. |
| * 1. Gwaith cloddio a mannau cyfyng | * Bydd dysgwyr yn ymchwilio ac yn trafod gweithio’n ddiogel o gwmpas gwaith cloddio a mannau cyfyng, a’r protocol ar gyfer peidio â gweithio ar eich pen eich hun, y posibilrwydd o nwy yn cronni, a beth i’w wneud mewn argyfwng. * Bydd dysgwyr yn ymchwilio ac yn deall achosion posibl o waith cloddio’n dymchwel a beth i’w wneud mewn argyfwng. * Bydd dysgwyr yn gallu nodi sefyllfaoedd lle gallai fod angen gweithio mewn cloddiadau a mannau cyfyng. * Gwaith cloddio: * systemau draenio * prif bibelli dŵr oer * sylfeini. * Mannau cyfyng: * ystafell peiriannau * ystafelloedd pibelli’r prif wasanaeth * tanciau * silindrau * boeleri neu sestonau * o dan loriau pren crog * gofodau to. * Bydd dysgwyr yn gallu nodi’r peryglon sy’n gysylltiedig â gwaith cloddio a mannau cyfyng, gan gynnwys: * awyru annigonol * goleuadau annigonol * llifogydd * rhwystro llwybr dianc * ffrwydrad * dymchweliad. * Bydd dysgwyr yn deall mesurau diogelwch wrth weithio mewn cloddiadau a mannau cyfyng, gan gynnwys: * arwyddion rhybudd * rhwystrau diogelwch. |
| 1. Deall yr arwyddion rhybudd ar gyfer deunyddiau a sylweddau peryglus | * 1. Sut y gellir adnabod peryglon rhai sylweddau a chymysgeddau o’r labeli ar becynnau | * Bydd dysgwyr yn cael cwestiynau adnabod am ddeunyddiau peryglus sy’n cael eu defnyddio’n gyffredin i ddangos gwybodaeth am labeli ar becynnau. * Bydd dysgwyr yn ymchwilio ac yn trafod y System wedi’i Chysoni’n Fyd-eang (GHS) a pham mae’r system hon yn cael ei defnyddio. * Bydd dysgwyr yn gallu nodi sut gellir gwybod beth yw peryglon rhai sylweddau a chymysgeddau o’r labeli ar becynnau. * Bydd dysgwyr yn deall y System wedi’i Chysoni’n Fyd-eang (GHS) ar gyfer dosbarthu a labelu sylweddau a chymysgeddau peryglus, gan gynnwys categoreiddio, dosbarthiadau peryglon a’r canlynol: * peryglon ffisegol gan gynnwys: * ffrwydradau * nwyon fflamadwy * hylifau ocsidio * cyrydol i fetelau * peryglon iechyd gan gynnwys: * gwenwyndra aciwt * cyrydiad/llid ar y croen * niwed/llid ar y llygaid * sensiteiddio’r croen/sensiteiddio anadlol * peryglon amgylcheddol gan gynnwys: * peryglus i’r amgylchedd dyfrol * cyflwyno gwybodaeth gan gynnwys: * pictogram GHS * gair arwydd (Perygl neu Rybudd) * datganiad peryglon (yn achosi niwed difrifol i’r llygaid, gwenwynig os caiff ei lyncu, ac ati) * datganiad rhagofalus (Gwisgwch declynnau diogelu’r llygaid, Peidiwch â bwyta, yfed nac ysmygu wrth ddefnyddio’r cynnyrch hwn, ac ati) |
| 1. . Deall y dulliau ar gyfer cludo a/neu waredu deunyddiau, sylweddau a hylifau gwastraff yn ddiogel yn unol â:  * gweithdrefnau’r sefydliad * cyfarwyddiadau cyflenwyr a gwneuthurwyr | * 1. Sut mae delio â sylweddau y deuir ar eu traws yn gyffredin | * Bydd dysgwyr yn ymchwilio ac yn deall y dulliau ar gyfer cludo a/neu waredu deunyddiau, sylweddau a hylifau gwastraff a ddefnyddir yn gyffredin yn ddiogel. * Bydd dysgwyr yn ymchwilio i wahanu a gwaredu gwastraff sylweddau a hylifau penodol yn ddiogel, gan gyfeirio at COSHH. |
| 1. Deall gweithdrefnau’r sefydliad sy’n berthnasol i roi gwybod am broblemau | * 1. Y gweithdrefnau ar gyfer rhoi gwybod am broblemau sy’n ymwneud â’r canlynol: * iechyd a diogelwch * deunyddiau a sylweddau niweidiol * argyfyngau ar y safle | * Bydd dysgwyr yn cydweithio ac yn trafod eu profiadau eu hunain yn y gweithle o ran iechyd a diogelwch, sylweddau niweidiol ac argyfyngau ar y safle, ac yn cysylltu hyn ag unrhyw sesiynau cynefino maen nhw wedi’u cael ar y safle. * Bydd dysgwyr yn cydweithio ac yn trafod sut mae gan eu sefydliad eu hunain yn y gweithle weithdrefnau a dogfennau adrodd ar waith ar gyfer y posibiliadau uchod, ac yn gwybod y gadwyn orchymyn ar gyfer y gweithdrefnau hyn. * Bydd dysgwyr yn gallu disgrifio’r camau y dylid eu cymryd pan ganfyddir damwain neu argyfwng. * Bydd dysgwyr yn deall y gweithdrefnau cofnodi ar gyfer damweiniau a damweiniau a fu bron â digwydd yn y gwaith, gan gynnwys: * gofynion statudol * llyfrau damweiniau * cofnodi’r manylion ar ffurflen cofnodi damweiniau/digwyddiadau syml * Gofynion a dulliau adrodd Rheoliadau Adrodd ar Anafiadau, Clefydau neu Ddigwyddiadau Peryglus (RIDDOR) 2013. |