Uned 321PH: Cyflawni technegau gosod, comisiynu, gwasanaethu a chynnal a chadw systemau plymio a gwresogi

# Canllawiau darparu

Gwybodaeth am yr uned

Pwrpas yr uned hon yw i ddysgwyr ennill profiad o waith plymio a systemau gwresogi.

Pwrpas yr uned yw i ddysgwyr archwilio systemau plymio a gwresogi mewn eiddo domestig ac adeiladau diwydiannol a masnachol a’r cymwyseddau sy’n sail i waith ar y gwahanol systemau. Bydd dysgwyr yn cael y cyfle i wneud y canlynol:

* archwilio a rhag-gomisiynu systemau plymio a gwresogi
* datgomisiynu systemau plymio a gwresogi
* gosod a phrofi systemau plymio a gwresogi
* comisiynu systemau plymio a gwresogi
* gwasanaethu a chynnal a chadw systemau plymio a gwresogi.

Bydd y gwaith hwn yn unol â’r fersiynau cyfredol o reoliadau a safonau priodol y diwydiant; y fanyleb; arferion gweithio sy’n cael eu cydnabod gan y diwydiant; yr amgylchedd gwaith a’r amgylchedd naturiol. Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut mae archwilio a rhag-gomisiynu systemau plymio a gwresogi?
* Sut mae datgomisiynu systemau plymio a gwresogi?
* Sut mae gosod a phrofi systemau plymio a gwresogi?
* Sut mae comisiynu systemau plymio a gwresogi?
* Sut mae gwasanaethu a chynnal a chadw systemau plymio a gwresogi?

Deilliannau dysgu

1. Gwirio bod gwybodaeth a dogfennau am y gwaith yn gyfredol ac yn berthnasol a bod y peiriannau, yr offerynnau, y cyfarpar mynediad a’r offer yn addas i’r diben
2. Cadarnhau, cyn i’r gwaith ddechrau, bod modd mynd i’r lleoliad gwaith a’r man gweithio yn ddiogel a’u bod wedi cael eu gwirio am y risg i staff eraill ar y safle, a chymryd camau priodol os oes risg yn bodoli
3. Dewis dyfeisiau, cydrannau ac ategolion
4. Cadarnhau bod gwasanaethau'r safle a chyflenwad y system yn gydnaws
5. Cynhyrchu asesiad risg a datganiad dull ar gyfer y gwaith sydd i'w wneud, gan gynnwys adnabod a defnyddio cyfarpar diogelu personol
6. Cydymffurfio ag arferion y diwydiant a gweithdrefnau sefydliadol i sicrhau bod gwasanaethau’r safle, cyflenwad y system a gweithgareddau crefftau eraill yn cael eu cydlynu
7. Cadarnhau gyda’r bobl berthnasol
8. Gweithredu gweithdrefnau’r sefydliad ar gyfer cludo a/neu waredu deunyddiau, sylweddau a hylifau gwastraff yn ddiogel, yn unol â chyfarwyddiadau’r cyflenwyr a’r gwneuthurwyr
9. Cwblhau dogfennau perthnasol yn unol â gweithdrefnau sefydliadol
10. Cadarnhau bod y dyfeisiau, y cydrannau a’r ategolion wedi cael eu gosod
11. Cadarnhau bod y dyfeisiau, y cydrannau a’r ategolion wedi cael eu ffitio
12. Archwilio a rhag-gomisiynu dyfeisiau, cydrannau ac ategolion
13. Datgomisiynu dyfeisiau, cydrannau ac ategolion yn unol ag arferion y diwydiant a gweithdrefnau sefydliadol
14. Sicrhau na all y system plymio a gwresogi gael ei hailgychwyn na mynd yn beryglus yn ddamweiniol
15. Cadarnhau ar y dechrau bod y cynlluniau ar gyfer lleoli a gosod dyfeisiau, cydrannau ac ategolion
16. Mesur a marcio’r lleoliadau ar gyfer ffitio a gosod y dyfeisiau, y cydrannau a’r ategolion a ddewiswyd
17. Ffitio, gosod a chysylltu’r dyfeisiau, y cydrannau a’r ategolion a ddewiswyd
18. Cadarnhau cadernid y system sydd wedi’i gosod gan ddefnyddio gweithdrefnau profi priodol
19. Cadarnhau bod y dyfeisiau, y cydrannau a’r ategolion wedi cael eu gosod
20. Cyflawni’r archwiliadau gweledol a’r gwiriadau â llaw sy’n ofynnol i gadarnhau bod y dyfeisiau, y cydrannau a’r ategolion wedi cael eu gosod, eu ffitio a’u cysylltu.
21. Cadarnhau cadernid y system sydd wedi’i gosod gan ddefnyddio gweithdrefnau profi priodol
22. Comisiynu dyfeisiau, cydrannau ac ategolion, gan addasu’r nodweddion rheoli’n ddiogel ac yn effeithiol
23. Cadarnhau ar y dechrau bod y cynlluniau ar gyfer gwasanaethu a chynnal a chadw dyfeisiau, cydrannau ac ategolion
24. Cyflawni gweithgareddau a gweithdrefnau gwasanaethu a chynnal a chadw
25. Nodi’n gywir beth sy’n achosi namau a’r rhannau/cydrannau hynny y mae angen eu trwsio/newid
26. Cwblhau atgyweiriadau/newidiadau yn ôl yr angen
27. Cwblhau gweithdrefnau profi priodol yn unol ag arferion y diwydiant

Adnoddau a awgrymir

Gwerslyfrau

* *Domestic Building Services Compliance Guide* (2018). Crown Copyright.

ISBN 978-1-8594-6880-7

* *HVDH Domestic Heating Design Guide* (2021). London: Domestic Building Services Panel (DBSP).

ISBN 978-1-9120-3488-8

* Institution of Engineering and Technology (IET) (2018*) IET On-Site Guide (BS 7671:2018) (Electrical Regulations)*. London: IET.

ISBN 978-1-7856-1442-2

* Maskrey, M. (2019) *The City & Guilds Textbook: Plumbing Book 1 for the Level 3 Apprenticeship (9189), Level 2 Technical Certificate (8202) & Level 2 Diploma (6035) (City & Guilds Textbooks).* London: Hodder Education.

ISBN 978-1-5104-1648-2

* Tanner, P. and Stephen, L. (2019) *The City & Guilds Textbook: Plumbing Book 2 for the Level 3 Apprenticeship (9189), Level 3 Advanced Technical Certificate (8202) & Level 3 Diploma (6035) (City & Guilds Textbooks).* London: Hodder Education.

ISBN 978-1-5104-1646-8

* Young, L. and Graham, M. (2000) *Water Regulations Guide. Water Regulations Advisory Scheme*. Stockport: WRAS.

ISBN 978-0-9539-7080-3

Safonau Prydeinig

* BS EN 806. *Specification for installations inside buildings conveying water for human consumption* (Parts 1–5).
* BS EN 12056-2:2000. *Gravity drainage systems inside buildings. Sanitary pipework, layout and calculation*.

Gwefannau

* [Ariston Water Heaters | Homepage](https://www.ariston.com/en-uk/products/electric-gas-water-heaters/)
* [Armitage Shanks | Bathrooms](https://www.armitageshanks-mena.com/homepage.html) [Ideal Standard | Homepage](https://www.idealspec.co.uk/)
* [Baxi Boilers | Homepage](https://www.baxi.co.uk/)
* [Danfoss | Homepage](https://www.danfoss.com/en-gb/)
* [Floplast | Homepage](https://www.floplast.co.uk/)
* [Gas Safe Register | Homepage](https://www.gassaferegister.co.uk/)
* [Grohe | Taps and valves](https://www.grohe.co.uk/en_gb/)
* [Grundfos | Homepage](https://uk.grundfos.com/)
* [Gutter Crest | Homepage](https://www.guttercrest.co.uk/)
* [HETAS | Homepage](https://www.hetas.co.uk/)
* [Honeywell Controls | Homepage](https://heatingcontrols.honeywellhome.com/)
* [Kingspan | Hot Water Cylinders](https://www.kingspan.com/gb/en-gb/products/hot-water-cylinders)
* [Marley Plumbing and Drainage | Homepage](https://www.marleyplumbinganddrainage.com/)
* [McAlpine Plumbing | Homepage](https://mcalpineplumbing.com/)
* [Megaflo | Megaflo Cylinders](http://www.megaflo-unvented.co.uk/megaflo-cylinders.php)
* [Mira Showers | Homepage](https://www.mirashowers.co.uk/)
* [OFTEC | Homepage](https://www.oftec.org/)
* [Pegler Yorkshire | Homepage](https://www.pegleryorkshire.co.uk/)
* [Planning Portal | Homepage](https://www.planningportal.co.uk/)
* [Plasson | Homepage](http://www.plasson.co.uk/)
* [Polypipe | Homepage](https://www.polypipe.com/)
* [Saniflo | Homepage](https://www.saniflo.co.uk/)
* [Toolstation | Taps and valves](https://www.toolstation.com/plumbing/brassware-valves-taps/c183)
* [WRAS | Homepage](https://www.wras.co.uk/)
* [Worcester Bosch | Homepage](https://www.worcester-bosch.co.uk/)

Deddfwriaeth

* *Building Regulations 2010 Approved Document A: Structure*. Newcastle upon Tyne: NBS.

ISBN 978-1-8594-6508-0

* *Building Regulations 2010 Approved Document H: Drainage and Waste Disposal*. Newcastle upon Tyne: NBS.

ISBN 978-1-8594-6599-8

* *Building Regulations 2010 Approved Document L1A: Conservation of Fuel and Power in New Dwellings*. Newcastle upon Tyne: NBS.

ISBN 978-1-8594-6743-5

* *Building Regulations 2010 Approved Document L1B: Conservation of Fuel and Power in Existing Dwellings*. Newcastle upon Tyne: NBS.

ISBN 978-1-8594-6744-2

* *Building Regulations 2010 Approved Document M: Access to and Use of Buildings*. Newcastle upon Tyne: NBS.

ISBN 978-1-8594-6747-3

* [GOV.UK | Private Water Supply (Wales) Regulations 2017](https://www.legislation.gov.uk/wsi/2017/1041/contents/made)
* [GOV.UK | The Water Supply (Water Fittings) Regulations 1999](https://www.legislation.gov.uk/uksi/1999/1148/contents/made)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Gwirio bod gwybodaeth a dogfennau am y gwaith yn gyfredol ac yn berthnasol a bod y peiriannau, yr offerynnau, y cyfarpar mynediad a’r offer yn addas i’r diben | | * Bydd dysgwyr yn gwybod sut mae gwirio bod yr holl wybodaeth angenrheidiol am y dasg ar gael cyn dechrau ar y gwaith gosod. * Bydd dysgwyr yn gwybod sut mae cysylltu â phobl eraill i gadarnhau manylion y gwaith gosod sydd i’w wneud. * Bydd dysgwyr yn gallu egluro sut mae cael manylion am ofynion tasg y cwsmer drwy gymryd manylion o gynlluniau, lluniadau a manylebau. * Bydd dysgwyr yn gallu dangos sut mae gwirio bod yr holl offer, cyfarpar a deunyddiau angenrheidiol ar gael i wneud y gwaith gosod. * Bydd dysgwyr yn dangos sut mae gwirio bod offer, cyfarpar mynediad a theclynnau’n addas i’r diben ar gyfer y dasg sydd i’w chwblhau. * Bydd dysgwyr yn gwybod sut mae defnyddio gwybodaeth am y dasg i nodi lleoliad adeiledd yr adeilad lle mae angen gwneud gwaith paratoi. |
| 1. Cadarnhau, cyn i’r gwaith ddechrau, bod modd mynd i’r lleoliad gwaith a’r man gweithio yn ddiogel a’u bod wedi cael eu gwirio am y risg i staff eraill ar y safle, a chymryd camau priodol os oes risg yn bodoli | * 1. Y llwybrau mynediad a gadael | * Bydd dysgwyr yn gallu egluro sut mae paratoi llwybr mynediad diogel a dirwystr i’r mannau gwaith i wneud y gwaith gosod. * Bydd dysgwyr yn gallu egluro sut mae cydymffurfio â gofynion iechyd a diogelwch wrth wneud gwaith plymio a gwresogi, gan gynnwys: * dilyn arwyddion a hysbysiadau diogelwch * sicrhau bod llwybrau dianc mewn argyfwng yn eu lle a’u bod yn rhydd o rwystrau * sicrhau bod y golau’n ddigonol * sicrhau bod rhwystrau priodol yn cael eu defnyddio pan fo angen. |
| 1. Dewis dyfeisiau, cydrannau ac ategolion a chadarnhau eu bod:  * o'r math a'r maint cywir * yn addas i’r diben yn unol â chynllun y system plymio a gwresogi * yn addas ar gyfer yr amgylchedd gwaith y maent i’w gosod ynddo | * 1. Dyluniad system | * Bydd dysgwyr yn gallu cyfrifo maint a niferoedd cydrannau ac ategolion sydd eu hangen ar gyfer systemau dŵr oer, gan gynnwys: * gofynion storio * maint pibellau * maint a math allfeydd. * Bydd dysgwyr yn gallu dewis cydrannau ac ategolion yn unol â’r cyfrifiadau o ddata a bennwyd ymlaen llaw, gan gynnwys: * gofynion storio * maint pibellau * cronadur * dyfais diogelwch * pwmp atgyfnerthu. * Bydd dysgwyr yn gallu cyfrifo maint a niferoedd cydrannau ac ategolion sydd eu hangen ar gyfer systemau dŵr poeth, gan gynnwys: * gofynion storio * maint pibellau. * Bydd dysgwyr yn gallu dewis cydrannau ac ategolion yn unol â’r cyfrifiadau o ddata a bennwyd ymlaen llaw, gan gynnwys: * cynhwysydd storio * pibell * pwmp * cynhwysydd ehangu * dyfais diogelwch * allyrrydd * boeler. * Bydd dysgwyr yn gallu cyfrifo maint a niferoedd cydrannau ac ategolion sydd eu hangen ar gyfer systemau gwres canolog, gan gynnwys: * cyfanswm llwyth gwres * llwyth allyrwyr * lwfans dŵr poeth * maint pibell * maint pwmp * maint allyrrydd * maint * ehangu. * Bydd dysgwyr yn gallu cyfrifo maint a niferoedd cydrannau sydd eu hangen ar gyfer systemau dŵr glaw. * Bydd dysgwyr yn gallu cyfrifo maint a niferoedd cydrannau sydd eu hangen ar gyfer systemau glanweithdra, gan gynnwys: * graddiant * diamedr * hyd * deunydd * math o system. |
| 1. Cadarnhau bod gwasanaethau'r safle a chyflenwad y system yn gydnaws â dyluniad y system plymio a gwresogi | | * Bydd dysgwyr yn gallu cadarnhau bod y prif wasanaethau a chyflenwadau sy’n dod i mewn neu sy’n mynd allan yn bodloni gofynion y system neu’r gydran sy’n cael ei gosod. |
| 1. Llunio asesiad risg a datganiad dull ar gyfer y gwaith sydd i'w wneud, gan gynnwys adnabod a defnyddio cyfarpar diogelu personol, yn unol â’r amgylchedd gwaith | | * Bydd dysgwyr yn gwybod am y termau ‘tebygolrwydd’ (tebygolrwydd y bydd y digwyddiad yn digwydd) a ‘difrifoldeb’ (lefel y niwed a allai gael ei achosi). * Bydd dysgwyr yn gallu esbonio sut mae cyfrifo sgôr risg: SGÔR RISG (RR): Difrifoldeb x Tebygolrwydd. * Bydd dysgwyr yn cael enghreifftiau o dasgau ac yn cael cyfle i gyfrifo’r risg. * Bydd dysgwyr yn gallu dangos sut mae cynnal asesiad risg ar gyfer gweithgareddau gwaith drwy wneud y canlynol: * nodi peryglon * asesu’r risgiau * rheoli’r risgiau * cofnodi eich canfyddiadau * adolygu’r rheolaethau. * Bydd dysgwyr yn cael gweld enghreifftiau cyflawn o asesiadau risg i’r dysgwyr ac yn gallu cynnal un eu hunain. * Bydd dysgwyr yn gwybod beth yw pwrpas datganiad dull ac yn gallu disgrifio ei gynnwys. * Bydd dysgwyr yn gallu rhoi manylion canllaw cam wrth gam ar sut mae cwblhau tasg waith yn ddiogel. * Bydd dysgwyr yn gallu darparu enghreifftiau o dasgau lle defnyddir datganiadau dull ac yn gallu dangos enghreifftiau o ddatganiadau dull wedi’u cwblhau. * Bydd dysgwyr yn gallu egluro’r gofynion ar gyfer trwyddedau i weithio. |
| 1. Cydymffurfio ag arferion y diwydiant a gweithdrefnau sefydliadol i sicrhau bod gwasanaethau’r safle, cyflenwad y system a gweithgareddau crefftau eraill yn cael eu cydlynu | | * Bydd dysgwyr yn gwybod sut mae cydymffurfio ag arferion y diwydiant a gweithdrefnau sefydliadol i sicrhau bod modd cydlynu gwasanaethau’r safle, cyflenwad y system a gweithgareddau crefftau eraill, gan gynnwys defnyddio gwybodaeth am y gwaith i gynllunio’r gwaith gosod. * Bydd dysgwyr yn gwybod sut mae trefnu bod yr holl offer, cyfarpar a deunyddiau angenrheidiol ar gael i wneud y gwaith gosod. |
| 1. Cadarnhau gyda’r bobl berthnasol:  * yr amrywiadau angenrheidiol hynny i’r rhaglen waith a gynlluniwyd * y camau i'w cymryd i sicrhau y bydd unrhyw amrywiadau i'r rhaglen waith arfaethedig yn lleihau i’r eithaf y posibilrwydd o berygl a risg | | * Bydd dysgwyr yn gallu cadarnhau gyda’r bobl berthnasol, fel clerc gwaith a goruchwylwyr safle, yr amrywiadau angenrheidiol i’r rhaglen waith arfaethedig a’r camau sydd i’w cymryd i sicrhau y bydd unrhyw amrywiadau i’r rhaglen waith arfaethedig yn lleihau’r posibilrwydd o berygl a risg, gan gynnwys diweddaru asesiadau risg a datganiadau dull. * Bydd dysgwyr yn gallu darparu enghreifftiau o orchmynion amrywio a rhaglenni gwaith. |
| 1. Gweithredu gweithdrefnau sefydliadol ar gyfer cludo a/neu waredu deunyddiau, sylweddau a hylifau gwastraff yn ddiogel, yn unol â chyfarwyddiadau’r cyflenwyr a’r gwneuthurwyr | | * Bydd dysgwyr yn gallu gweithredu gweithdrefnau sefydliadol ar gyfer cludo a/neu waredu deunyddiau, sylweddau a hylifau gwastraff yn ddiogel, yn unol â chyfarwyddiadau’r cyflenwyr a’r gwneuthurwyr. * Bydd dysgwyr yn ymwybodol o’r gofynion ar gyfer gwaredu gwastraff a deunyddiau peryglus yn ddiogel. |
| 1. Cwblhau dogfennau perthnasol yn unol â gweithdrefnau sefydliadol | * 1. Dogfennau | * Bydd dysgwyr yn gallu cydymffurfio â gweithdrefnau’r sefydliad ar gyfer cwblhau dogfennau sy’n ofynnol yn ystod gweithrediadau gwaith, gan gynnwys: * gorchymyn amrywio * taflenni amser * rhaglen waith * archebion * nodyn danfon. |
| 1. Cadarnhau bod y dyfeisiau, y cydrannau a’r ategolion sydd wedi cael eu gosod:  * o'r math a'r maint cywir * yn addas i’r diben yn unol â chynllun y system plymio a gwresogi * yn addas ar gyfer yr amgylchedd gwaith y maent wedi'u gosod ynddo | | * Bydd dysgwyr yn gallu cadarnhau bod dyfeisiau, cydrannau ac ategolion yn bodloni gofynion y system neu’r gydran sy’n cael ei gosod gan ddefnyddio cyfarwyddiadau’r gwneuthurwr a meini prawf dylunio sydd: * o'r math a'r maint cywir * yn addas i’r diben yn unol â chynllun y system plymio a gwresogi * yn addas ar gyfer yr amgylchedd gwaith y maent wedi'u gosod ynddo. |
| 1. Cadarnhau bod y dyfeisiau, y cydrannau a’r ategolion wedi cael eu ffitio yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau’r gwneuthurwr | * 1. Gwaith paratoi | * Bydd dysgwyr yn gallu dangos y camau i'w cymryd yn ystod gweithgareddau archwilio a rhag-gomisiynu i gadarnhau bod y dyfeisiau a’r cydrannau wedi cael eu gosod yn unol â’r dyluniad plymio a gwresogi a chyfarwyddiadau’r gwneuthurwr. * Bydd dysgwyr yn gallu gwneud unrhyw waith paratoi, gan gynnwys: * sicrhau bod mynediad diogel a dirwystr i ardaloedd gwaith * sicrhau bod deunyddiau, offer a chyfarpar yn cael eu storio’n ddiogel * rhoi gwybod am ddifrod sydd eisoes yn bodoli * diogelu adeiledd yr adeilad. * Bydd dysgwyr yn gallu gwneud y gweithgareddau canlynol yn ddiogel: * drilio waliau neu loriau * torri tyllau a rhiciau mewn distiau llawr pren * torri rhigolau mewn waliau neu loriau. * Bydd dysgwyr yn gwybod bod archwiliadau gweledol yn cynnwys gwirio: * bod dyfeisiau wedi’u gosod i’r uchder cywir * bod yr offer a’r cydrannau’n ddiogel ac yn wastad * bod falfiau gwasanaeth wedi’u gosod yn ôl yr angen * bod falfiau draenio wedi’u ffitio * bod dyfeisiau diogelwch wedi’u gosod. * Bydd dysgwyr yn gwirio bod y gosodiad yn cydymffurfio â’r canlynol: * y Rheoliadau * adran gosod cyfarwyddiadau’r gwneuthurwr. |
| 1. Archwilio a rhag-gomisiynu dyfeisiau, cydrannau ac ategolion yn unol â’r canlynol:  * dyluniad y system plymio a gwresogi * cyfarwyddiadau’r gwneuthurwr | | * Bydd dysgwyr yn gallu dangos y camau i'w cymryd yn ystod gweithgareddau archwilio a rhag-gomisiynu i gadarnhau bod y dyfeisiau a’r cydrannau’n addas i’r diben yn unol â dyluniad y system plymio a gwresogi, eu bod yn addas ar gyfer yr amgylchedd gwaith a’u bod o’r maint a’r math iawn. * Bydd gwiriadau’r dysgwyr yn cynnwys: * gwneud yn siŵr bod yr holl uniadau wedi cael eu gwneud yn gywir * gwneud yn siŵr bod yr holl bibellau’n ddiogel * gwneud yn siŵr bod y gosodiad yn cydymffurfio â’r Rheoliadau * gwirio maint a graddiant pibellau (glanweithdra). |
| 1. Datgomisiynu dyfeisiau, cydrannau ac ategolion yn unol ag arferion y diwydiant a gweithdrefnau sefydliadol | | * Bydd dysgwyr yn gallu gwirio bod yr holl offer, cyfarpar a deunyddiau angenrheidiol ar gael i wneud y gwaith datgomisiynu. * Bydd dysgwyr yn gallu rhoi gwybod am unrhyw ddifrod sydd eisoes yn bodoli i adeiledd yr adeilad neu eiddo’r cwsmer i bobl eraill cyn gwneud y gwaith datgomisiynu. * Bydd dysgwyr yn gwybod am y dulliau a ddefnyddir i ddiogelu adeiledd yr adeilad neu eiddo cwsmeriaid wrth i’r gwaith fynd rhagddo. * Bydd dysgwyr yn gallu ynysu’r system oddi wrth y ffynhonnell gyflenwi neu’r gwasanaeth sy’n mynd allan fel a ganlyn: * diffodd y cyflenwad trydan a thanwydd i’r system * diffodd y cyflenwad dŵr i’r system * atal y defnydd o offer glanweithdra. * Bydd dysgwyr yn gwybod sut mae draenio a gwaredu cynnwys y system yn ddiogel ar gyfer: * systemau dŵr oer * systemau dŵr poeth * systemau gwres canolog * glanweithdra. |
| 1. Sicrhau na all y system plymio a gwresogi gael ei hailgychwyn na mynd yn beryglus yn ddamweiniol | | * Bydd dysgwyr yn trafod y gofynion ar gyfer pob system o ran cofnodi, labelu ac adrodd ar systemau sydd wedi’u datgomisiynu i atal defnyddio dyfeisiau sydd wedi’u datgomisiynu ar bob system, gan gynnwys y canlynol: * rhoi gwybod i’r person cyfrifol * hysbysiadau rhybuddio * labeli * pennau stopio dros dro * Bydd dysgwyr yn gallu dangos sut mae ynysu amrywiaeth o systemau yn ddiogel gan ddilyn y weithdrefn ynysu trydanol diogel gydnabyddedig fel a ganlyn: * nodi * ynysu * profi * gwirio * ailbrofi * cloi/labelu. |
| 1. Cadarnhau ar y dechrau bod y cynlluniau ar gyfer lleoli a gosod dyfeisiau, cydrannau ac ategolion yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau’r gwneuthurwr | * 1. Systemau | * Bydd dysgwyr yn defnyddio gwybodaeth am y dasg i nodi lleoliad adeiledd yr adeilad lle mae angen gwneud gwaith paratoi. * Bydd dysgwyr yn gallu pennu bod y cynlluniau ar gyfer lleoli a gosod y dyfeisiau a’r ategolion yn cyd-fynd â gofynion y diwydiant ar gyfer: * systemau dŵr poeth ac oer * systemau gwres canolog * systemau glanweithdra * systemau dŵr glaw disgyrchiant. |
| 1. **Mesur a marcio’r lleoliadau ar gyfer ffitio a gosod y dyfeisiau, y cydrannau a’r ategolion a ddewiswyd yn unol â’r canlynol:**  * dyluniad y system plymio a gwresogi * cyfarwyddiadau’r gwneuthurwr | * 1. Systemau | * Bydd dysgwyr yn gallu dangos sut mae mesur a marcio lleoliad y gwaith mewn perthynas â chynlluniau gosod, cyfarwyddiadau’r gwneuthurwr a dogfennau cymeradwy gan ddefnyddio’r offer cywir, gan gynnwys: * tâp mesur * lefel saer * pensil * lefel laser. * Bydd dysgwyr yn cael amser i ymarfer marcio lleoliadau gwaith o ddiagramau gosod ar gyfer y canlynol: * systemau dŵr poeth ac oer * systemau gwres canolog * systemau glanweithdra * systemau dŵr glaw disgyrchiant. |
| * 1. Pibellau | * Bydd dysgwyr yn gwybod sut mae dangos y dull cywir ar gyfer gosod pibellau yn unol â safonau’r diwydiant ar gyfer yr ystod o ddeunyddiau pibellau ac yn ymarfer marcio a gosod pibellau ar gyfer amrywiaeth o ddeunyddiau, gan gynnwys: * copr: coiliau meddal R22, darnau hanner caled R250 * Dur Carbon Isel (LCS) * dur gwrthstaen * pibellau plastig: Polyethylen Dwysedd Canolig (MDPE), polybutylen, PVC heb ei blastigeiddio (PVC-u), polypropylen, Polyfinyl Clorid heb ei Blastigeiddio wedi’i addasu (MUPVC), Acynlonitrile-Bondiene-Stayrene (ABS) * plastig (glanweithdra) * systemau dŵr glaw. |
| 1. **Ffitio, gosod a chysylltu’r dyfeisiau, y cydrannau a’r ategolion a ddewiswyd yn unol â’r canlynol:**  * dyluniad y system plymio a gwresogi * yr amgylchedd gwaith * cyfarwyddiadau’r gwneuthurwr | * 1. Systemau | * Bydd dysgwyr yn gallu trafod y gofynion ar gyfer gosod ac yn ymarfer gosod y systemau canlynol: * dŵr oer * dŵr poeth * gwres canolog * dŵr glaw disgyrchiant * glanweithdra. * Bydd dysgwyr yn gallu trafod y gofynion ar gyfer gosod dyfeisiau yn unol â chyfarwyddiadau’r gwneuthurwr a dyluniad y system plymio a gwresogi. |
| * 1. Pibellau | * Bydd dysgwyr yn gallu dangos y gofynion a’r dulliau ar gyfer gosod y deunyddiau pibellau canlynol ac yn ymarfer eu sgiliau saernïo pibellau. * Mae deunyddiau pibellau yn cynnwys y canlynol: * copr: coiliau meddal R22, darnau hanner caled R250 * LCS (wedi’i sgriwio neu ei wasgu) * dur gwrthstaen * pibellau plastig: Polyethylen Dwysedd Canolig (MDPE), polybutylen, PVC heb ei blastigeiddio (PVC-u), polypropylen, Polyfinyl Clorid heb ei Blastigeiddio wedi’i addasu (MUPVC), Acynlonitrile-Bondiene-Stayrene (ABS) * plastig (glanweithdra) * systemau dŵr glaw. * Mae’r dulliau o blygu pibellau yn cynnwys: * plygiadau 90° * plygiadau penelin a setiau * plygiadau pontio. |
| * 1. Dulliau uniadu | * Bydd dysgwyr yn gallu dangos y dulliau canlynol o uniadu pibellau: * pibell gopr: cylch sodro a ffrwd pen, cywasgu (math A a B), push-fit, press-fit, crimpio * pibell LCS: edafu, cywasgu, gwasgu * pibell gwasgedd blastig: push fit, cywasgu * perchnogol: copr ac MDPE * uniadau gwastraff a charthion plastig: sêl cylch, cywasgu, sment toddol. * Mathau o ffitiad yn cynnwys: * cyplyddion/socedi * penelinoedd a phlygiadau * cysylltwyr T deuben * cysylltwyr T lleihau * lleihawyr * cysylltwyr tap * cysylltwyr hyblyg * maniffoldiau * cysylltwyr tanc * didennau * uniadau a chantelau. * Bydd dysgwyr yn cael amser i ymarfer eu sgiliau saernïo pibellau gan ddefnyddio amrywiaeth o ddeunyddiau a dulliau uniadu. |
| * 1. Cydrannau | * Bydd dysgwyr yn gallu dangos sut mae ffitio, gosod a chysylltu’r dyfeisiau, y cydrannau a’r ategolion canlynol: * bath * Toiled * sinc golchi dwylo * sinc * cawod a hambwrdd * silindr * boeler (cysylltiadau) * system staciau carthion * system dŵr glaw/gwteri * seston cyflenwi ac ehangu/seston storio dŵr oer * pwmp * falfiau modur * rheiddiadur * cyflyrwyr dŵr/hidlyddion * wrinal * bidet * pwmp atgyfnerthu/pwmp cawod * cronaduron/cynwysyddion ehangu * darfudydd ffan * pibell ben colled isel * dyfais malu carthion neu ddyfais codi/pwmp dŵr gwastraff * gorsaf dŵr llwyd/dŵr glaw * meddalydd/hidlydd dŵr * cysylltiad oer oergell * peiriant golchi dillad/peiriant golchi llestri * cylched gwresogi dan y llawr a maniffold dan y llawr * gosod tap allanol * cydrannau gwarchod rhag ôl-lif (gwarchodaeth rhan ôl-lif ea, eb, ec neu ed). * Bydd dysgwyr yn cael amser i ymarfer gosod amrywiaeth o ddyfeisiau a chydrannau plymio a gwresogi gan gyfeirio at gyfarwyddiadau’r gwneuthurwr. |
| 1. Cadarnhau cadernid y system sydd wedi’i gosod gan ddefnyddio gweithdrefnau profi priodol | | * Bydd dysgwyr yn gallu dangos y dull cywir o gynnal prawf cadernid yn unol â gofynion presennol y diwydiant ar systemau a chydrannau sydd wedi’u gosod. * Prawf cadernid i gynnwys: * archwiliad gweledol * hysbysu * llenwi cychwynnol * sefydlogi * profi i'r pwysau sydd ei angen * chwilio am ollyngiadau * gwirio pwysedd ar ôl y prawf * cwblhau dogfennau a hysbysu yn ôl yr angen. * Bydd dysgwyr yn cynnal profion cadernid ar amrywiaeth o systemau plymio a gwresogi gan ddefnyddio profion aer a phrofion pwysedd hydrolig. |
| 1. Cadarnhau bod y dyfeisiau, y cydrannau a’r ategolion sydd wedi cael eu gosod:  * o'r math a'r maint cywir * yn addas i’r diben yn unol â chynllun y system plymio a gwresogi * yn addas ar gyfer yr amgylchedd gwaith y maent wedi'u gosod ynddo | * 1. Archwiliad gweledol o system plymio a gwresogi i gadarnhau ei bod yn barod i gael ei phrofi o ran ei chadernid | * Bydd dysgwyr yn esbonio’r camau sy’n cael eu cymryd yn ystod archwiliad gweledol i gadarnhau bod system yn barod i gael prawf cadernid, gan gynnwys: * gwneud yn siŵr bod yr holl uniadau wedi cael eu gwneud yn gywir * gwneud yn siŵr bod yr holl bibellau’n ddiogel * gwneud yn siŵr bod y gosodiad yn cydymffurfio â’r Rheoliadau * gwneud yn siŵr bod unrhyw bennau agored pibellau wedi cael eu ffitio â chapiau pen. * Bydd dysgwyr yn gwybod y dylid cywiro unrhyw broblemau, fel diffyg clipio pibellau a falfiau gwasanaeth sydd ar goll neu wedi’u gosod yn anghywir, cyn dechrau profi. |
| 1. Cyflawni archwiliadau gweledol a gwiriadau â llaw i sicrhau bod y dyfeisiau, y cydrannau a’r ategolion wedi cael eu gosod, eu ffitio a’u cysylltu’n unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau gwneuthurwyr | | * Bydd dysgwyr yn gallu egluro’r camau a gymerir yn ystod archwiliad gweledol ac â llaw i gadarnhau bod y dyfeisiau, y cydrannau a’r ategolion wedi cael eu gosod, eu ffitio a’u cysylltu’n gywir, gan gynnwys: * gwneud yn siŵr bod yr holl ddyfeisiau’n ddiogel * gwneud yn siŵr bod y gosodiad yn cydymffurfio â’r Rheoliadau * gwneud yn siŵr bod y gwaith gosod wedi’i gwblhau yn unol â chyfarwyddiadau’r gwneuthurwr * gwneud yn siŵr bod offer a chydrannau wedi cael eu gosod yn unol â chynlluniau a diagramau. * Bydd dysgwyr yn gwybod y dylid datrys unrhyw broblemau fel gosod anghywir. |
| 1. Cadarnhau cadernid y system sydd wedi’i gosod gan ddefnyddio gweithdrefnau profi priodol | | * Bydd dysgwyr yn gallu dangos y dull cywir o gynnal prawf cadernid yn unol â gofynion presennol y diwydiant ar systemau a chydrannau sydd wedi’u gosod. * Prawf cadernid i gynnwys: * archwiliad gweledol * hysbysu * llenwi cychwynnol * sefydlogi * profi i'r pwysau sydd ei angen * chwilio am ollyngiadau * gwirio pwysedd ar ôl y prawf * cwblhau dogfennau a hysbysu yn ôl yr angen. * Bydd dysgwyr yn gallu cynnal profion cadernid ar amrywiaeth o systemau plymio a gwresogi gan ddefnyddio profion aer a phrofion pwysedd hydrolig. |
| 1. Comisiynu dyfeisiau, cydrannau ac ategolion, gan addasu’r nodweddion rheoli’n ddiogel ac yn effeithiol yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau gwneuthurwyr | * 1. Systemau | * Bydd dysgwyr yn gwybod beth yw’r gofynion comisiynu ac yn ymarfer comisiynu’r systemau canlynol: * dŵr oer * dŵr poeth * gwres canolog * dŵr glaw disgyrchiant * glanweithdra. * Bydd dysgwyr yn cael enghreifftiau o gofnodion comisiynu ac yn cael cyfle i’w cwblhau. |
| 1. Pennu ar y dechrau bod y cynlluniau ar gyfer gwasanaethu a chynnal a chadw dyfeisiau, cydrannau ac ategolion yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau’r gwneuthurwr | | * Bydd dysgwyr yn gallu defnyddio gwybodaeth am y dasg i gynllunio’r gwaith o wneud diagnosis o namau. * Bydd dysgwyr yn gallu trafod cynlluniau cynnal a chadw a chofnodion cynnal a chadw. * Bydd dysgwyr yn gwybod beth yw’r gofynion iechyd a diogelwch wrth wneud gwaith gwneud diagnosis o namau. * Bydd dysgwyr yn gallu egluro sut mae paratoi llwybr mynediad diogel a dirwystr i’r mannau gwaith i wneud y gwaith gwneud diagnosis o namau. * Bydd dysgwyr yn gallu esbonio sut mae trefnu bod yr holl offer, cyfarpar a deunyddiau angenrheidiol ar gael i wneud y gwaith gwneud diagnosis o namau. |
| 1. Cyflawni gweithgareddau a gweithdrefnau gwasanaethu a chynnal a chadw yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau’r gwneuthurwr | * 1. Systemau | * Bydd dysgwyr yn gwybod beth yw gofynion y gweithgareddau gwasanaeth a chynnal a chadw, ac yn ymarfer gweithgareddau hyn ar y systemau canlynol: * dŵr oer * dŵr poeth * gwres canolog * dŵr glaw disgyrchiant * glanweithdra. * Bydd dysgwyr yn gallu darparu enghreifftiau o weithgareddau gwasanaethu a chynnal a chadw, ac yn cael cyfle i’w cyflawni. |
| 1. Nodi’n gywir beth sy’n achosi namau a’r rhannau/cydrannau hynny y mae angen eu trwsio/newid | | * Bydd dysgwyr yn gwybod sut mae cael gafael ar wybodaeth y gellir ei defnyddio i ganfod namau system o’r canlynol: * defnyddiwr * cyfarwyddiadau’r gwneuthurwr * siart llif gwneud diagnosis o nam * hanes gwasanaeth. * Bydd dysgwyr yn gallu egluro sut mae profi’r gydran i ganfod achos y nam. * Bydd dysgwyr yn gallu nodi rhannau/cydrannau y mae angen eu hatgyweirio/newid gan ddefnyddio ffynonellau gwybodaeth addas. |
| 1. Cwblhau atgyweiriadau/newidiadau yn ôl yr angen | * 1. Namau | * Bydd dysgwyr yn gallu dangos sut mae atgyweirio’r namau cyffredin canlynol: * malurion y system * pwmp yn methu * gollyngiadau * colli sêl trap * ehangu a chywasgu * methiant seston * pwmpio drosodd/fentio parhaus * mannau oer allyrwyr * falf thermostatig rheiddiadur * methiant tap/falf. * Bydd dysgwyr yn gallu dangos sut mae atgyweirio’r namau system canlynol: * methiant cynhwysydd ehangu cronadur * falfiau modur ddim yn gweithio * methiant cyfnewidydd gwres * falf ehangu * dyfeisiau malu carthion/dyfeisiau codi dŵr gwastraff * unedau gwaredu gwastraff sinciau * methiant rheoli * falf rhyddhau gwasgedd * thermostat * rhaglennydd * falfiau derbyn aer * cyddwysedd boeler cyddwyso * methiant cydran. |
| 1. Cwblhau gweithdrefnau profi priodol yn unol ag arferion y diwydiant | | * Bydd dysgwyr yn gwybod sut mae ailgomisiynu a throsglwyddo’r system wedi’i hatgyweirio i’r cleient. |