Uned 317E: Archwilio, profi a chomisiynu systemau a chyfarpar trydanol

# Canllawiau darparu

Gwybodaeth am yr uned

Mae’r uned hon yn ymdrin â’r gofynion o ran dealltwriaeth a pherfformiad wrth gomisiynu cyfarpar a systemau trydanol. Rhaid i ddysgwyr allu cydymffurfio â’r prosesau a’r gweithdrefnau ar gyfer comisiynu a throsglwyddo system a chyfarpar trydanol yn unol â’r fersiynau cyfredol o reoliadau a safonau priodol y diwydiant, y fanyleb, arferion gweithio cydnabyddedig y diwydiant, yr amgylchedd gwaith a’r amgylchedd naturiol.

Rhaid i ddysgwyr weithio’n ddiogel yn unol â’r Ddeddf Iechyd a Diogelwch yn y Gwaith etc a’r Rheoliadau Trydan yn y Gweithle.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw’r gweithdrefnau gweithio diogel i’w dilyn wrth archwilio a phrofi?
* Pa archwiliadau a gynhelir?
* Beth yw trefn y profion i’w cynnal?
* Pa ddogfennau sydd eu hangen?

Canllawiau: Yn yr uned hon, bydd dysgwyr yn dilyn gofynion BS 7671 a *Nodyn Cyfarwyddyd 3 yr IET*, ac yn gallu cynnal yr archwiliadau, y profion a’r gwaith comisiynu. Bydd dysgwyr yn gallu cwblhau dogfennau perthnasol (e.e. Tystysgrif Gosodiad Trydanol a rhestrau perthnasol, hyd at gyflenwad 100 A).

Mae’r uned hon yn adeiladu ar wybodaeth dysgwyr am yr archwiliadau sylfaenol a’r dulliau profi wedi’u dad-egnïo, a’r gofynion ar gyfer cylchedau un cam.

Mae’r canllaw cyflawni hwn yn ymdrin ag elfennau gwybodaeth a dealltwriaeth yr uned hon yn unig, nid y meini prawf perfformiad sy’n benodol i weithle pob dysgwr.

Deilliannau dysgu

1. Deall y gofynion ar gyfer archwilio a phrofi
2. Deall y dulliau a’r gweithdrefnau ar gyfer cynnal archwiliad o offer trydanol cyn eu rhoi ar waith
3. Deall y dulliau a’r prosesau i gynnal y profion yn gywir sy’n sicrhau bod y system drydanol yn gweithio’n ddiogel ac yn effeithlon.
4. Deall y gofynion ar gyfer cwblhau tystysgrifau gosod trydanol, dogfennau cysylltiedig a throsglwyddo

Adnoddau a awgrymir

Gwerslyfrau

* *BS 7671 Requirements for Electrical Installations*, 18th edition. London: Institute of Engineering and Technology.

ISBN 978-1-7856-1170-4

* *IET Guidance Note 3 Inspection and Testing*. London: Institution of Engineering and Technology.

ISBN 978-1-7856-1452-1

* *IET On-Site Guide (BS 7671:2018) (Electrical Regulations)*, 7th edition. London: Institution of Engineering and Technology.

ISBN 978-1-7856-1442-2

* Tanner, P. (2018) *The City & Guilds Textbook: Book 2 Electrical Installations for the Level 3 Apprenticeship (5357), Level 3 Advanced Technical Diploma (8202) & Level 3 Diploma (2365).* London: Hodder Education.

ISBN 978-1-5104-3225-3

Gwefannau

* [Electrical Apprentice | Home](https://www.electricalapprentice.co.uk/)
* [GOV.UK | The Electricity at Work Regulations 1989](https://www.legislation.gov.uk/uksi/1989/635/contents/made)
* [SmartScreen | Homepage](https://www.smartscreen.co.uk/)
* [YouTube | Chris Kitcher](https://www.youtube.com/user/chriskitcher)
* [YouTube | GSH Electrical](https://www.youtube.com/channel/UCgtbE9w_d-u2AvPp3WBlPfQ)

Safonau Prydeinig

* BS 7671:2018+A1:2020. *Requirements for Electrical Installations. IET Writing Regulations*.
* BS EN 61010-1:2010+A1:2019. *Safety requirements for electrical equipment for measurement, control and laboratory use. General requirements*.
* BS EN 61557-2:2007. *Electrical safety in low-voltage distribution systems up to 1000 V a.c. and 1500 V d.c. Equipment for testing, measuring or monitoring of protective measures. Insulin resistance.*

Deddfwriaeth

* [GOV.UK | The Electricity at Work Regulations 1989](https://www.legislation.gov.uk/uksi/1989/635/contents/made)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y gofynion ar gyfer archwilio a phrofi | * 1. Gofynion y Rheoliadau Trydan yn y Gweithle ar gyfer archwilio cyfarpar a systemau trydanol yn ddiogel | * Bydd dysgwyr yn cyfeirio at Reoliadau Trydan yn y Gweithle (EAWR) 1989 mewn perthynas ag archwilio systemau trydanol yn ddiogel. * Bydd dysgwyr yn deall mai prif bwrpas EAWR yw: * atal perygl (risg o anaf) * atal anaf (os oes perygl) * peidio ag achosi perygl. * Bydd dysgwyr yn deall y term ‘absoliwt’. * Bydd dysgwyr yn deall y derminoleg ‘ymarferol rhesymol’. * Bydd dysgwyr yn deall bod y rheoliadau’n berthnasol i’r cyflogwr ac i’r gweithiwr. |
| * 1. Y gofynion iechyd a diogelwch sy’n berthnasol wrth archwilio, profi a comisiynu gosodiadau a chylchedau trydanol | * Bydd dysgwyr yn deall y term ‘y sawl sydd â dyletswydd’ a chyfrifoldebau rôl o’r fath. * Bydd dysgwyr yn gyfarwydd ag EAWR, yn enwedig Rheoliadau 4 a 13–16 sydd â goblygiadau penodol o ran archwilio, profi a chomisiynu gosodiadau a chylchedau trydanol. |
| * 1. Y drefn ynysu diogel | * Bydd dysgwyr yn gwybod pa gyfarpar sydd ei angen i ynysu system neu gylched trydanol yn ddiogel. * Bydd dysgwyr yn deall y dylid cynnal asesiad risg cyn dilyn gweithdrefn ynysu diogel. * Bydd dysgwyr yn deall y camau sydd i’w cymryd i ynysu system neu gylched trydanol yn ddiogel. * Bydd dysgwyr yn gweld y weithdrefn yn cael ei gwneud ar rig byw (arddangosiad yn unig) neu drwy fideo o’r weithdrefn. * Bydd dysgwyr yn dilyn y weithdrefn mewn amodau wedi’u rheoli fel eu bod yn dod yn gyfarwydd â’r weithdrefn ac yn gwybod sut mae eitemau fel torwyr cylched bach (MCB) yn cael eu gosod. |
| * 1. Arferion y diwydiant a gweithdrefnau sefydliadol i sicrhau bod gwasanaethau safle’n cael eu cyd-drefnu ynghyd â gweithgareddau pobl eraill y gallai’r archwiliad a’r profion effeithio arnynt | * Bydd dysgwyr yn deall bod cyd-drefnu gwasanaethau safle yn hanfodol wrth gynnal archwiliadau a phrofion. * Bydd dysgwyr yn deall goblygiadau gweithgareddau pobl eraill pan fydd gweithgareddau archwilio a phrofi yn cael eu cynnal, fel: * cyd-weithwyr * gweithwyr crefftau eraill * aelodau o’r cyhoedd * gwasanaethau lifft yn mynd yn anweithredol * gwasanaethau goleuo yn mynd yn anweithredol * tynnu pŵer yn sydyn ar gyfer adeilad * systemau cyfrifiadura heb gyflenwad pŵer di-dor. * Bydd dysgwyr yn cael senario o’r crefftau sydd eu hangen i gwblhau prosiect adeiladu (trydanwyr, plastrwyr, seiri coed, gosodwyr lloriau, plymwyr ac ati) ac yn trafod y drefn y mae’n rhaid cwblhau tasgau ynddi wrth i’r prosiect fynd rhagddo i sicrhau bod pob crefft yn cael ei chwblhau’n amserol ac yn effeithlon, a sut mae pob crefft yn effeithio ar ei gilydd. |
| * 1. Pwrpas a gofynion gwirio cychwynnol gosodiadau trydanol | * Bydd dysgwyr yn deall bod y gwiriad cychwynnol yn ymwneud â gosodiadau neu gylchedau newydd yn unig. * Bydd dysgwyr yn deall pwrpas a gofynion gwirio cychwynnol, fel y disgrifir yn Tanner, *Llyfr 2*, Pennod 6 a *Nodyn Cyfarwyddyd 3 yr IET*, Pennod 2. |
| * 1. Y dogfennau perthnasol sy’n gysylltiedig ag archwilio, profi a chomisiynu gosodiad trydanol | * Bydd dysgwyr yn cyfeirio at BS 7671:2018:2018+A1:2020. * Bydd dysgwyr yn deall y dogfennau sy’n berthnasol i archwilio, profi a chomisiynu gosodiad trydanol: * Tystysgrif Gosodiad Trydanol * Rhestr Archwiliadau * Rhestr Canlyniadau Profion * Tystysgrif Mân Waith Gosod Trydanol. * Bydd dysgwyr yn gwybod bod ffurflenni model yn cael eu dangos yn BS 7671:2018+A1:2020, *Canllaw Safle’r IET*, *Nodyn Cyfarwyddyd 3 yr IET* a Tanner, *Llyfr 2*. |
| * 1. Yr wybodaeth y mae’n rhaid i’r archwilydd ei chael i wirio gosodiad trydanol yn y lle cyntaf | * Bydd dysgwyr yn deall y dylai’r wybodaeth ofynnol fod ar gael i’r archwilydd cyn cynnal gwiriad cychwynnol. * Bydd dysgwyr yn deall bod yr wybodaeth sydd ei hangen cyn y gwiriad cychwynnol yn cynnwys: * asesiad o nodweddion cyffredinol * diagramau, siartiau a thablau. * Bydd dysgwyr yn ymwybodol, ar gyfer gwaith newydd nad yw erioed wedi cael ei egnïo, bod rhaid darparu gwybodaeth benodol i’r archwilydd cyn dechrau’r archwiliad. * Bydd dysgwyr yn gwybod bod y Rheoliadau Diogelwch Trydan, Ansawdd a Pharhad (ESQCR) yn datgan bod rhaid i’r cyflenwr trydanol neu weithredwr y rhwydwaith dosbarthu sicrhau bod yr wybodaeth ofynnol ar gael i’r rhai sydd ei hangen. Mae enghreifftiau o’r rhwymedigaethau hyn yn *Nodyn Cyfarwyddyd 3 yr IET*, Adran 2. * Bydd dysgwyr yn trafod goblygiadau posib peidio â chael yr wybodaeth hon cyn y gwiriad cychwynnol. |
| 1. Deall y dulliau a’r gweithdrefnau ar gyfer cynnal archwiliad o osodiadau trydanol cyn eu rhoi ar waith | * 1. Yr eitemau priodol i’w gwirio yn ystod y broses archwilio | * Bydd dysgwyr yn cyfeirio at BS 7671:2018+A1:2020. * Bydd dysgwyr yn dehongli ac yn defnyddio gwybodaeth a roddir yn *Nodyn Cyfarwyddyd 3 yr IET*, Adran 2.5.3, fel rhestr wirio archwilio ar gyfer gwiriad cychwynnol neu ddehongli a defnyddio gwybodaeth a roddir yn BS 7671:2018+A1:2020, Atodiad 6, fel enghreifftiau o eitemau y mae angen eu harchwilio yn ystod y gwiriad cychwynnol. * Bydd dysgwyr yn gyfarwydd â’r rhestr archwilio a roddir yng *Nghanllaw Safle’r IET*, Pennod 9. |
| * 1. Defnyddio’r synhwyrau dynol ar gyfer gwirio cychwynnol | * Bydd dysgwyr yn deall bod modd defnyddio’r synhwyrau dynol golwg, clyw, arogl a chyffyrddiad er cymorth yn ystod y gwiriad cychwynnol. * Bydd dysgwyr yn nodi beth yw’r ffordd orau o ddefnyddio’r synhwyrau dynol i helpu gyda’r gwiriad cychwynnol. * Bydd dysgwyr yn dysgu sut i ddefnyddio eu synhwyrau dynol ar system wedi’i hynysu o gylched trydanol a adeiladwyd mewn sesiwn gweithdy ymarferol, gan gynnwys: * golwg ar gyfer gosod neu weirio anghywir * cyffyrddiad ar gyfer nodi cysylltiadau rhydd. |
| * 1. Y gofynion ar gyfer archwilio gosodiadau trydanol | * Bydd dysgwyr yn deall bod yr archwiliad, yn ystod y gwiriad cychwynnol, yn rhagflaenu’r profion. * Bydd dysgwyr yn deall, yn ystod y gwiriad cychwynnol, bod archwiliadau’n cael eu cynnal yn ystod ac ar ôl cwblhau’r gwaith gosod trydanol. * Bydd dysgwyr yn deall na chaniateir samplu canrannau cylchedau yn ystod y gwiriad cychwynnol. * Bydd dysgwyr yn deall, yn ystod y gwiriad cychwynnol, bod yn rhaid cywiro unrhyw achosion o ddiffyg cydymffurfio cyn y gellir cyhoeddi unrhyw ddogfennau. |
| * 1. Mae’r gofynion ar gyfer yr archwiliad yn cynnwys: * gosodiadau a lleoliadau arbennig fel y nodir yn Rhan 7 BS 7671 * dosbarthiad IP cyfarpar | * Bydd dysgwyr yn deall bod lleoliadau arbennig yn cael eu diffinio yn BS 7671:2018+A1:2020, Rhan 7. * Bydd dysgwyr yn deall bod y gofynion ar gyfer archwilio yn ymestyn i leoliadau arbennig. * Bydd dysgwyr yn deall bod yn rhaid i’r gofynion ar gyfer rhwystrau ac amgaeadau mewn lleoliadau arbennig fodloni’r gofyniad dosbarthiad IP fel y nodir yn BS 7671:2018+A1:2020, Rhan 7. |
| 1. Deall y dulliau a’r prosesau i gynnal y profion yn gywir sy’n sicrhau bod y system drydanol yn gweithio’n ddiogel ac yn effeithlon. | * 1. Y profion sydd i’w cynnal ar osodiad trydanol yn unol â BS 7671 a *Nodyn Cyfarwyddyd 3 yr IET* | * Bydd dysgwyr yn cyfeirio at BS 7671:2018+A1:2020. * Bydd dysgwyr yn deall y profion sydd i’w cynnal ar osodiadau trydanol, fel: * electrodau daearu * rhwystr dolen nam daearu (Ze a Zs) * cerrynt nam posibl (PFC) * trefn camau * profion swyddogaethol gan gynnwys profion dyfais cerrynt gweddilliol (RCD) ar gyfer namau a diogelwch ychwanegol. * Bydd dysgwyr yn cynnal y profion marw sy’n cael eu cydnabod gan y diwydiant ar gylchedau trydanol. Rhestrir ac esbonnir y rhain yn *Nodyn Cyfarwyddyd 3 yr IET* ac maen nhw’n cynnwys: * parhad dargludyddion diogelu gan gynnwys prif fondio a bondio atodol * parhad cylchedau cylch terfynol * gwrthiant ynysu gan gynnwys cylchedau wedi’u gwahanu’n drydanol * polaredd marw. * Bydd dysgwyr yn deall y broses o wirio gostyngiad foltedd (ni wneir hyn yn ystod y gwiriad cychwynnol yn aml). * Bydd dysgwyr yn gyfarwydd â’r rhestr gyflawn o brofion y gellid eu cynnal, fel y nodir yn *Nodyn Cyfarwyddyd 3 yr IET*, Pennod 2, sy’n cynnwys profion arbenigol nad ydynt fel arfer yn cael eu cynnal ar gyfer gosodiadau trydanol cyffredinol. |
| * 1. Yr offeryn priodol ar gyfer pob prawf sydd i'w gynnal o ran a yw’r offeryn yn addas i’r diben a nodi’r raddfa neu’r gosodiad cywir | * Bydd dysgwyr yn deall offer profi priodol a’u graddfeydd pan fyddant yn cael eu defnyddio ar osodiadau trydanol. * Bydd dysgwyr yn gwybod bod offer yn cael eu hystyried yn addas i’r diben os ydynt yn bodloni gofynion BS EN 61010-1:2010+A1:2019 ac yn cyfeirio at BS EN 61557-2:2007 a BS EN 61557-6:2007. * Bydd dysgwyr yn deall bod ohmmedr gwrthiant isel sy’n cwmpasu’r rhychwant o 0.2 ohm a 2 ohm, a chydraniad o 0.1 ohm, yn addas ar gyfer pob prawf parhad a phrofion polaredd, a bod ganddo allbwn o 2–24vdc ar 200mA. * Bydd dysgwyr yn deall y dylai profwr gwrthiant ynysu sy’n gallu darparu 250V, 500V a 1000V DC gydag amrediad darllen o 0.00 Meg ohm i 200 Meg ohm neu uwch gael allbwn uchaf o 1mA. * Bydd dysgwyr yn deall bod profwr electrodau daearu pwrpasol sy’n cael ei ddefnyddio gyda chynydd sydyn dros dro yn fesurydd gwrthiant sy’n gallu mesur hyd at 2 gilo-ohm. * Bydd dysgwyr yn deall bod mesurydd rhwystr dolen nam daearu gyda graddfa o 0–20 ohm ar gyfer systemau TN yn addas ar gyfer cylchedau hyd at 50A, a hyd at 2000 ohm os yw’n cael ei ddefnyddio ar gyfer systemau TT. * Bydd dysgwyr yn deall bod modd defnyddio’r rhan fwyaf o fesuryddion rhwystr dolen nam daearu ar gyfer profion cerrynt nam posib hefyd, gyda darlleniad mewn amperau. * Bydd dysgwyr yn deall bod profwr RCD yn gallu newid rhwng cerrynt gweddilliol nerth 0.5, 1 a 5 x, ac yn gallu mesur amseroedd tripio. * Bydd dysgwyr yn gwybod bod fersiynau diweddarach yn gallu profi gwahanol fathau o RCD (AC a DC). * Bydd dysgwyr yn deall y gellir ymgorffori’r holl offer a grybwyllwyd mewn un offeryn aml-swyddogaeth. |
| * 1. Y gofynion ar gyfer defnyddio offer yn ddiogel ar gyfer profi a chomisiynu | * Bydd dysgwyr yn deall bod archwiliad diogelwch sylfaenol o offer yn cael ei gynnal cyn ac ar ôl pob defnydd. * Bydd dysgwyr yn deall bod gwiriad diogelwch sylfaenol yn cynnwys sicrhau: * nid oes difrod i’r cas allanol i achosi perygl * nad oes gan yr offeryn unrhyw arwyddion o orboethi * nad yw probiau a cheblau wedi’u difrodi, ac nad ydynt yn dangos copr a’u bod yn cydymffurfio â Chanllawiau’r Awdurdod Gweithredol Iechyd a Diogelwch GS 38 * nid yw blaen probiau agored yn fwy na 4mm (a 2mm yw’r dewis gorau) * nid yw egni batris wedi’i ddraenio * bod y strap diogelwch yn gadarn. * Bydd dysgwyr yn deall bod hyfforddiant ac ymgyfarwyddo ag offer yn hanfodol ar gyfer diogelwch. |
| * 1. Yr angen i ganlyniadau profion gydymffurfio â gwerthoedd safonol a’r camau i’w cymryd os ceir canlyniadau anfoddhaol | * Bydd dysgwyr yn cyfeirio at BS 7671:2018+A1:2020. * Bydd dysgwyr yn deall bod yn rhaid dilysu canlyniadau profion yn erbyn gwerthoedd safonol at ddibenion cydymffurfio a diogelwch. * Bydd dysgwyr yn deall bod yn rhaid cywiro unrhyw ganlyniadau prawf nad ydynt yn cydymffurfio â gwerthoedd safonol yn ystod gwiriad cychwynnol cyn y gellir rhoi ardystiad. * Bydd dysgwyr yn deall, ar ôl cywiro diffyg cydymffurfio, bod yn rhaid ailbrofi profion eraill a gwblhawyd ond yr effeithiwyd arnynt, yn ogystal â’r prawf gwreiddiol nad yw’n cydymffurfio. |
| * 1. Y rheswm dros gynnal y profion yn y drefn a nodir yn BS 7671 a *Nodyn Cyfarwyddyd 3 yr IET* | * Bydd dysgwyr yn cyfeirio at BS 7671:2018+A1:2020. * Bydd dysgwyr yn deall y rhesymau pam mae profion yn cael eu cynnal mewn trefn benodol fel y nodir yn *Nodyn Cyfarwyddyd 3 yr IET* a BS 7671:2018+A1:2020, fel a ganlyn: * diogelwch yr archwilydd (profion heb eu hegnioli yn gyntaf) * gall canlyniad un prawf ddibynnu ar gwblhau prawf blaenorol yn foddhaol. |
| * 1. Y gofynion ar gyfer profi cyn egnioli cylchedau | * Bydd dysgwyr yn deall y gofynion ar gyfer profi cyn egnioli cylchedau, fel y diffinnir yn *Nodyn Cyfarwyddyd 3 yr IET*, Pennod 2. * Bydd dysgwyr yn deall y rheswm dros gynnal profion marw. * Bydd dysgwyr yn deall sut mae profion marw yn cael eu cynnal. * Bydd dysgwyr yn deall sut mae dehongli canlyniadau’r profion marw. |
| * 1. Y gofynion ar gyfer profi gosodiadau trydanol | * Bydd dysgwyr yn deall y gofynion ar gyfer profi cylchedau wedi’u hegnioli, fel y diffinnir yn *Nodyn Cyfarwyddyd 3 yr IET*, Pennod 2. * Bydd dysgwyr yn deall y rheswm dros gynnal profion egnïoledig. * Bydd dysgwyr yn deall sut mae profion egnïoledig yn cael eu cynnal. * Bydd dysgwyr yn deall sut mae dehongli canlyniadau’r profion. |
| 1. Deall y gofynion ar gyfer cwblhau tystysgrifau gosod trydanol, dogfennau cysylltiedig a throsglwyddo | * 1. Y gweithdrefnau ar gyfer: * cwblhau’r dogfennau perthnasol * cofnodi data a gwybodaeth berthnasol * rhoi gwybod i’r bobl berthnasol * rhoi sylw i faterion a phroblemau a nodwyd * sicrhau bod gwybodaeth yn cael ei throsglwyddo i’r bobl berthnasol | * Bydd dysgwyr yn cyfeirio at BS 7671:2018+A1:2020. * Bydd dysgwyr yn deall y gofynion o ran llenwi ffurflenni ar gyfer archwilio a phrofi gosodiad trydanol, ac yn dilyn y canllawiau a roddir yn BS 7671:2018+A1:2020, Atodiad 6 a *Nodyn Cyfarwyddyd 3 yr IET*, Pennod 5. * Bydd dysgwyr yn deall y llofnodwyr sydd eu hangen ar bob ffurflen. * Bydd dysgwyr yn deall bod yn rhaid cofnodi data perthnasol ar y ffurflenni. * Bydd dysgwyr yn deall pwysigrwydd sicrhau diogelwch pobl eraill yn ystod gweithgareddau gwaith. * Bydd dysgwyr yn deall, os canfyddir problemau ac y rhoddir sylw i faterion, rhaid rhoi gwybod i’r bobl berthnasol er mwyn trosglwyddo’r wybodaeth. |
| * 1. Sut mae sicrhau bod y system a’r cyfarpar trydanol yn barod i’w trosglwyddo i’r cwsmer/cleient | * Bydd dysgwyr yn cyfeirio at BS 7671:2018+A1:2020. * Bydd dysgwyr yn deall y weithdrefn gomisiynu cyn trosglwyddo’r gosodiad trydanol i’r cwsmer/cleient. * Bydd dysgwyr yn deall bod dogfen Canllawiau i Dderbynwyr yn cael ei hatodi i’r ardystiad, fel y disgrifir yn BS 7671:2018+A1:2020, Atodiad 6. * Bydd dysgwyr yn gwybod pwy sy’n cael y dogfennau gwreiddiol a phwy sy’n cael copïau. * Bydd dysgwyr yn deall y bydd llenyddiaeth gwneuthurwyr yn cael ei rhoi i’r cwsmer/cleient fel rhan o ddogfennau’r gosodiad trydanol. |
| * 1. Y gweithdrefnau sefydliadol ar gyfer: * rhoi gwybod i bobl berthnasol am unrhyw amrywiad * sicrhau bod y cwsmer/cleient yn derbyn y system a’r cyfarpar trydanol * cwblhau’r holl ddogfennau perthnasol * cofnodi gwybodaeth a/neu ddata yn y systemau gwybodaeth priodol | * Bydd dysgwyr yn deall gweithdrefnau’r sefydliad pe bai angen unrhyw amrywiad i’r gwaith gwreiddiol. * Bydd dysgwyr yn deall bod yn rhaid cytuno ar unrhyw amrywiadau gyda’r cwsmer/cleient, a hynny’n ysgrifenedig yn ddelfrydol. * Bydd dysgwyr yn deall yr angen i wirio bod yr holl ddogfennau wedi cael eu cwblhau a’u cofnodi yn y systemau gwybodaeth priodol. |