Uned 306PH: Deall systemau plymio a gwresogi craidd

# Canllawiau darparu

Gwybodaeth am yr uned

Pwrpas yr uned yw i ddysgwyr archwilio systemau plymio a gwresogi mewn eiddo domestig ac adeiladau diwydiannol a masnachol a’r wybodaeth sy’n sail i waith ar y gwahanol systemau. Bydd dysgwyr yn deall sut i wneud y canlynol:

* archwilio a rhag-gomisiynu systemau plymio a gwresogi
* datgomisiynu systemau plymio a gwresogi.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pa fathau o wybodaeth am dasg byddai eu hangen arnoch i weithio ar system blymio a gwresogi a pha ddogfennau y mae’n rhaid i chi eu llenwi?
* Beth yw ystyr archwilio a chomisiynu system blymio a gwresogi?
* Beth yw ystyr datgomisiynu a pham fod angen ei wneud yn iawn?

Deilliannau dysgu

1. Deall rheoliadau a safonau perthnasol y diwydiant
2. Deall sut mae gwirio bod gwybodaeth a dogfennau am y gwaith yn gyfredol ac yn berthnasol
3. Deall sut mae llunio asesiad risg a datganiad dull ar gyfer y gwaith sydd i'w wneud, gan gynnwys adnabod a defnyddio cyfarpar diogelu personol
4. Deall y gweithdrefnau ar gyfer cadarnhau, cyn i’r gwaith ddechrau, bod modd cael mynediad at leoliad y gwaith a’r man gweithio yn ddiogel a’u bod wedi cael eu harchwilio i weld a oes risg i staff eraill ar y safle, ac ar gyfer cymryd camau priodol os oes risg yn bodoli
5. Deall y dulliau ar gyfer cludo a/neu waredu deunyddiau, sylweddau a hylifau gwastraff yn ddiogel
6. Deall y dulliau o bennu bod y dyfeisiau, y cydrannau a’r ategolion yn addas i’r diben
7. Deall y dulliau a’r technegau ar gyfer archwilio a chomisiynu’r system blymio a gwresogi
8. Deall sut mae llenwi dogfennau perthnasol
9. Deall y dulliau a’r technegau ar gyfer datgomisiynu’r system
10. Deall y dulliau a’r technegau i sicrhau na ellir ailgychwyn y system blymio a gwresogi mewn camgymeriad na’i gwneud yn beryglus
11. Deall sut mae llenwi dogfennau perthnasol

Adnoddau a awgrymir

Gwerslyfrau

* Maskrey, M. (2019) *The City & Guilds Textbook: Plumbing Book 1 for the Level 3 Apprenticeship (9189), Level 2 Technical Certificate (8202) & Level 2 Diploma (6035) (City & Guilds Textbooks))*. London:Hodder Education. ISBN 978-1-5104-1648-2
* Tanner, P. and Lane, S. (2019) *The City & Guilds Textbook: Plumbing Book 2 for the Level 3 Apprenticeship (9189), Level 3 Advanced Technical Certificate (8202) & Level 3 Diploma (6035) (City & Guilds Textbooks)*. London:Hodder Education.

ISBN 978-1-5104-1646-8

Gwefannau

* [Benchmark | Homepage](https://www.benchmark.org.uk/)
* [Competent Persons Register | Competent Person Schemes](https://www.competentperson.co.uk/existing-competent-person-schemes.aspx)
* [HSE | Construction health and safety](https://www.hse.gov.uk/construction/safetytopics/admin.htm)
* [HSE | Homepage](https://www.hse.gov.uk/)
* [HSE | Managing Risk](https://www.hse.gov.uk/simple-health-safety/risk/index.htm)
* [HSE | Risk Assessments](https://www.hse.gov.uk/involvement/riskassessments.htm)
* [HSE | Risk at Work - Personal Protective Equipment](https://www.hse.gov.uk/toolbox/ppe.htm)
* [Planning Portal | Homepage](https://www.planningportal.co.uk/)
* [Safety Sign UK | Safety Signs](https://www.safetysignuk.co.uk/)
* [WRAS | Homepage](https://www.wrasapprovals.co.uk/)

Deddfwriaeth

* [GOV.UK | Hazardous Waste (England and Wales) Regulations 2005](https://www.legislation.gov.uk/uksi/2005/894/schedules/2005-07-16)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall rheoliadau a safonau priodol y diwydiant sy’n berthnasol i’r canlynol  * datgomisiynu * gosod a phrofi systemau plymio a gwresogi | * 1. Y ffynonellau gwybodaeth sydd eu hangen wrth wneud gwaith ar systemau plymio a gwresogi | * Bydd dysgwyr yn gallu nodi’r gwahanol ffynonellau gwybodaeth sydd ar gael iddynt wrth weithio ar systemau dŵr oer, gan gynnwys y rhai sydd eu hangen i gwblhau’r gwaith profi a chomisiynu. * Bydd dysgwyr yn gwybod sut mae enghreifftiau o safonau a rheoliadau’r diwydiant yn berthnasol i osod, datgomisiynu a phrofi systemau plymio a gwresogi, gan gynnwys: * deddfwriaeth statudol * rheoliadau adeiladu * cyfarwyddiadau’r gwneuthurwr. |
| 1. Deall sut i wirio bod gwybodaeth a dogfennau am y gwaith yn gyfredol ac yn berthnasol a bod y peiriannau, yr offer, y cyfarpar mynediad a’r offer yn addas i’r diben | * 1. Gwybodaeth am y gweithle | * Bydd dysgwyr yn gallu egluro’r mathau o wybodaeth am y gweithle a’u pwrpas yn y gweithle, gan gynnwys: * manylebau tasgau * cynlluniau/lluniadau * rhaglenni gwaith * gorchmynion amrywio * nodiadau danfon * taflenni amser * dogfennau polisi (iechyd a diogelwch, amgylcheddol, gwasanaeth i gwsmeriaid) * canllawiau gwneuthurwyr * cyfarwyddiadau gosod * cyfarwyddiadau gwasanaethu a chynnal a chadw * cyfarwyddiadau i’r defnyddiwr * gwybodaeth i gwsmeriaid fel dyfynbrisiau ac amcangyfrifon, hawliau canslo statudol a gwybodaeth trosglwyddo. * Bydd dysgwyr yn gwybod pa wybodaeth am y dasg sydd ei hangen a sut mae gwirio pa mor gyfredol ydyw. * Bydd dysgwyr yn gwybod sut mae gwirio bod y cyfarpar y byddant yn eu defnyddio yn addas i’r diben. |
| 1. Deall sut mae llunio asesiad risg a datganiad dull ar gyfer y gwaith sydd i'w wneud, gan gynnwys adnabod a defnyddio cyfarpar diogelu personol, yn unol â'r canlynol:  * dyluniad y system plymio a gwresogi * amodau’r amgylchedd gwaith | * 1. Lefelau’r risg a gyflwynir gan sefyllfaoedd gwaith | * Bydd dysgwyr yn deall y gwahaniaethau rhwng peryglon a risgiau, ac yn gallu nodi risgiau posib o weithgareddau gwaith. * Bydd dysgwyr yn gallu trafod y termau ‘tebygolrwydd’ (tebygolrwydd y bydd y digwyddiad yn digwydd) a ‘difrifoldeb’ (lefel y niwed a allai gael ei achosi). |
| * 1. Y peryglon a achosir gan sefyllfaoedd gwaith | * Bydd dysgwyr yn deall y mathau o beryglon a gyflwynir gan sefyllfaoedd gwaith, gan gynnwys: * gweithio yn rhywle uchel * gwrthrychau sy’n symud * llithro, baglu a chwympo * sŵn * Syndrom Dirgrynu Llaw a Braich (HAVS) * deunyddiau a chodi a chario * asbestos * ffeibrau a deunyddiau a gludir yn yr awyr. * Bydd dysgwyr yn gwybod am y peryglon trydanol, gan gynnwys: * offer trydanol diffygiol * arwyddion o geblau trydanol wedi’u difrodi neu wedi gwisgo * ceblau rhydd * pa mor agos yw ceblau at bibellau gwasanaethau * ceblau wedi eu claddu/cuddio * dyfeisiau diogelu gor-gerrynt annigonol. * Bydd dysgwyr yn gwybod am y mathau o beryglon a gyflwynir mewn mannau cyfyng/gwaith cloddio, gan gynnwys: * awyru annigonol * goleuadau annigonol * llifogydd * rhwystro llwybr dianc * ffrwydrad * dymchweliad. * Bydd dysgwyr yn gwybod am y mathau o beryglon a gyflwynir gan weithio â chyfarpar sy’n cynhyrchu gwres, gan gynnwys: * ffrwydradau * tân. * Bydd dysgwyr yn gwybod am y mathau o beryglon a gyflwynir gan weithio â chemegion, gan gynnwys: * gwenwyndra aciwt * cyrydiad/llid ar y croen * niwed/llid ar y llygaid * sensiteiddio’r croen/sensiteiddio resbiradol. |
| * 1. Y dulliau a ddefnyddir i gynnal asesiad risg ar gyfer tasg | * Bydd dysgwyr yn gallu dangos sut mae cynnal asesiad risg ar gyfer gweithgareddau gwaith, gan gynnwys: * nodi peryglon * asesu’r risgiau gan ddefnyddio’r fformiwla cyfrifo risg * rheoli’r risgiau * cofnodi eu canfyddiadau * adolygu’r rheolaethau. * Bydd dysgwyr yn gallu esbonio sut mae cyfrifo sgôr risg: SGÔR RISG (RR): Difrifoldeb x Tebygolrwydd. * Bydd dysgwyr yn cael gweld enghreifftiau cyflawn o asesiadau risg i’r dysgwyr ac yn gallu cynnal un ar gyfer tasg waith benodol. |
| * 1. Sut mae llunio datganiad dull ar gyfer meysydd gwaith sydd â risg diogelwch | * Bydd dysgwyr yn gwybod beth yw pwrpas datganiad dull ac yn gallu disgrifio’r cynnwys. * Bydd dysgwyr yn gallu cynhyrchu canllaw cam wrth gam ar sut mae cwblhau tasg waith yn ddiogel. * Bydd dysgwyr yn gallu darparu enghreifftiau o dasgau lle defnyddir datganiadau dull. * Bydd dysgwyr yn gallu cwblhau datganiad dull ar gyfer maes gwaith. * Bydd dysgwyr yn gallu egluro’r gofynion ar gyfer trwyddedau i weithio. |
| 1. Deall y gweithdrefnau ar gyfer cadarnhau, cyn i’r gwaith ddechrau, bod modd cael mynediad at leoliad y gwaith a’r man gweithio yn ddiogel a’u bod wedi cael eu harchwilio i weld a oes risg i staff eraill ar y safle, ac ar gyfer cymryd camau priodol os oes risg yn bodoli | * 1. Y mathau o beryglon cyffredinol ar y safle y gellir dod ar eu traws yn y gwaith | * Bydd dysgwyr yn ymwybodol o’r gweithdrefnau y mae angen eu dilyn cyn ymgymryd â gwaith ac unrhyw gamau y dylid eu cymryd i sicrhau nad oes unrhyw risg iddyn nhw nac i bobl eraill. * Dylai dysgwyr allu darparu enghreifftiau o beryglon cyffredin yn y gweithle, gan gynnwys: * peryglon biolegol (carthion, llwch, fermin) * peryglon cemegol (sylweddau peryglus) * peryglon ffisegol (uchder, sŵn, ymbelydredd) * peryglon diogelwch (amodau gwaith anniogel: gwifrau agored, peryglon baglu) * peryglon ergonomig (osgo gwael, codi a chario â llaw) * peryglon seicogymdeithasol (erledigaeth, straen). * Bydd dysgwyr yn gallu: * esbonio sut mae archwilio lleoliad y gwaith ar gyfer peryglon cyffredin * esbonio’r peryglon cyffredinol sy'n gysylltiedig â defnyddio cyfarpar, prinder cyfarpar diogelu personol annigonol neu gyfarpar diogelu personol annigonol, cyfarpar diffygiol (anniogel) * esbonio'r risgiau sy'n gysylltiedig ag ymddygiad personol, gan gynnwys codi a chario â llaw a gweithio ar uchder. |
| * 1. Y peryglon posibl i’r gweithlu ac aelodau’r cyhoedd pan wneir gwaith | * Bydd dysgwyr yn deall y peryglon sy’n gallu codi wrth wneud gwaith plymio a gwresogi a sut gallai hyn effeithio ar aelodau’r cyhoedd a chyd-weithwyr. * Bydd dysgwyr yn gallu darparu enghreifftiau i ddiogelu aelodau’r cyhoedd rhag peryglon gwaith adeiladu fel codi ffensys, storio deunyddiau’n gywir, arwyddion diogelwch a byrddau troedio/rhwydi ar sgaffaldiau. * Bydd dysgwyr yn gwybod am ystod o eiddo gan gynnwys eiddo masnachol diwydiannol (gwaith adnewyddu pan fo pobl yn yr adeilad a phan na fo neb yn yr adeilad), mewn anheddau (gwaith adnewyddu pan fo pobl yn yr adeilad a phan na fo neb yn yr adeilad). |
| * 1. Y dulliau y gellir eu defnyddio i atal damweiniau neu sefyllfaoedd peryglus rhag digwydd yn ystod y gwaith | * Bydd dysgwyr yn gwybod am y dulliau y gellir eu defnyddio i atal damweiniau neu sefyllfaoedd peryglus rhag digwydd yn y gweithle, fel: * rhoi mesurau rheoli ar waith fel cyfarpar diogelu personol (PPE) * ffensys * darparu hyfforddiant digonol * dangos arwyddion diogelwch * cynnal archwiliadau * goruchwylio gweithwyr. * Bydd dysgwyr yn deall ac yn gwybod sut mae defnyddio: * asesiadau risg * datganiadau dull * systemau trwydded i weithio. * Bydd dysgwyr yn gallu deall ac egluro’r defnydd o hysbysiadau diogelwch, gan gynnwys: * arwyddion gorfodol * arwyddion gwahardd * arwyddion perygl * arwyddion diffodd tân * arwyddion amodau diogel * arwyddion cyfun. |
| 1. Deall y dulliau ar gyfer cludo a/neu waredu deunyddiau, sylweddau a hylifau gwastraff yn ddiogel, yn unol â chyfarwyddiadau’r cyflenwyr a’r gwneuthurwyr | | * Bydd dysgwyr yn gwybod beth sy’n ofynnol o ran storio, cludo a gwaredu deunyddiau, sylweddau a hylifau gwastraff yn ddiogel yn unol â chyfarwyddiadau’r cyflenwyr a’r gwneuthurwyr. * Bydd dysgwyr yn gallu egluro’r gofynion ar gyfer cludo sylweddau a deunyddiau yn unol â chyfarwyddiadau’r cyflenwyr. * Bydd dysgwyr yn gallu egluro’r gofynion ar gyfer cludo gwastraff a gofynion trwydded cludwyr gwastraff. * Bydd dysgwyr yn gallu egluro beth yw gwastraff peryglus (gwastraff sydd â bygythiadau sylweddol neu botensial i iechyd y cyhoedd neu’r amgylchedd). * Bydd dysgwyr yn gwybod am Reoliadau Gwastraff Peryglus (Cymru a Lloegr) 2005. * Bydd dysgwyr yn gallu darparu enghreifftiau o ddulliau o waredu gwastraff peryglus. * Bydd dysgwyr yn gwybod am ofynion cynllun rheoli gwastraff a sut mae’r rhain yn cael eu rhoi ar waith yn ymarferol yn y gweithle, er enghraifft, gwahanu gwastraff. |
| 1. Deall y dulliau o bennu bod y dyfeisiau, y cydrannau a’r ategolion yn addas i’r diben | | * Bydd dysgwyr yn datblygu eu gwybodaeth sylfaenol am y mathau o ddyfeisiau, cydrannau ac ategolion ac yn gallu edrych ar osodiadau sylfaenol a phenderfynu beth fyddai’n addas at y dibenion hynny a pha weithdrefnau y dylent eu dilyn wrth benderfynu pa mor addas ydynt. * Bydd dysgwyr yn gwybod am y dulliau ar gyfer pennu bod dyfeisiau, cydrannau ac ategolion yn addas i’r diben drwy gyfeirio at y dogfennau canlynol: * cyfarwyddiadau’r gwneuthurwr * manylebau tasgau * manylebau cydrannau. * Bydd dysgwyr yn gallu egluro sut mae systemau a chydrannau’n cael eu harchwilio i sicrhau eu bod yn addas i’r diben mewn cysylltiad ag amodau’r system, gan gynnwys: * tymheredd * cyfradd llif * gwasgedd. |
| 1. Deall y dulliau a’r technegau ar gyfer archwilio a rhag-gomisiynu’r system blymio a gwresogi yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau gwneuthurwyr * y gweithdrefnau profi priodol ar gyfer cadarnhau cadernid y systemau | | * Bydd dysgwyr yn gwybod beth sy’n ofynnol wrth archwilio systemau cyn dechrau gweithio a sut i rag-gomisiynu’r system er mwyn caniatáu i’r gwaith blaenorol gael ei wneud mewn ffordd ddiogel. * Bydd dysgwyr yn gallu disgrifio archwiliad gweledol o bibellau system a systemau pibellau i gadarnhau eu bod yn barod i gael eu profi o ran eu cadernid. * Bydd dysgwyr yn gallu egluro sut mae cynnal prawf cadernid yn unol â gofynion y diwydiant ar amrywiaeth o systemau a chydrannau plymio a gwresogi. * Bydd dysgwyr yn gallu darparu enghreifftiau o’r archwiliadau gweithredol sydd eu hangen yn ystod y broses gomisiynu, gan gynnwys: * tymheredd * cyfradd llif * gwasgedd * rheolaethau. * Bydd dysgwyr yn gwybod am y camau y mae’n rhaid eu cymryd pan fydd comisiynu’n datgelu diffygion. * Bydd dysgwyr yn gwybod am y drefn ar gyfer trosglwyddo’r awenau i’r defnyddiwr. |
| 1. Deall sut mae llenwi dogfennau perthnasol | | * Bydd dysgwyr yn gwybod am y dogfennau sy’n berthnasol i’r amgylchedd gwaith a beth sydd angen ei gwblhau, a phryd. * Bydd dysgwyr yn gallu darparu enghreifftiau o dystysgrifau comisiynu ar gyfer amrywiaeth o systemau ac egluro sut mae cwblhau un. * Bydd dysgwyr yn gwybod am yr wybodaeth sydd ar bob tystysgrif, gan gynnwys: * cyfeiriad * dyddiad gwneud y gwaith * math o system * yr offer sydd wedi’i gysylltu â'r system * enw’r gweithiwr * gwasgedd prawf cadernid * cyfraddau llif * tymheredd * gwasgedd * gwybodaeth sy’n ymwneud â’r broses. * Bydd dysgwyr yn gyfarwydd ag amrywiaeth o systemau plymio. |
| 1. Deall y dulliau a’r technegau ar gyfer datgomisiynu’r system yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau gwneuthurwyr | * 1. Y dulliau gweithio sy’n lleihau’r cyfnodau pan fo angen ynysu systemau plymio a gwresogi | * Bydd dysgwyr yn gwybod am ffyrdd o amharu cyn lleied â phosibl ar y cyflenwad dŵr poeth ac oer yn ystod y gwaith. * Bydd dysgwyr yn gallu darparu enghreifftiau o ddulliau gweithio sy’n lleihau’r cyfnodau pan fo angen ynysu systemau plymio a gwresogi, fel: * gosod falfiau gwasanaeth ar gyfer rhannau newydd o bibellau cyn dechrau’r dasg gosod * gwneud cysylltiadau i'r pibellau presennol yn y cam gosod olaf * paratoi pibellau cyn cysylltu â’r system fyw * defnyddio cyfarpar rhewi pibellau * cwblhau’r gwaith pan na fydd unrhyw un yn yr adeilad. |
| * 1. Yr wybodaeth sydd angen ei darparu i bobl eraill cyn i waith datgomisiynu ddigwydd | * Bydd dysgwyr yn gwybod sut yr effeithir ar bobl, pa mor bwysig yw cyfathrebu drwy gydol y dasg a’r gwahanol lefelau o wybodaeth sydd eu hangen ar y bobl yr effeithir arnynt. * Bydd dysgwyr yn gallu disgrifio dulliau ynysu priodol a diogel ar gyfer datgomisiynu system blymio a chydrannau dros dro. * Bydd dysgwyr yn gallu darparu enghreifftiau o wybodaeth y mae angen ei darparu cyn datgomisiynu, gan gynnwys: * Pa systemau yr effeithir arnynt * Am ba mor hir fydd y system wedi’i datgomisiynu * A oes unrhyw ffynonellau eraill? * Bydd dysgwyr yn gallu egluro’r gofynion i roi gwybod i grefftwyr eraill cyn datgomisiynu oherwydd gallai datgomisiynu effeithio ar eu cynnydd, er enghraifft bydd ynysu’r cyflenwad dŵr yn effeithio ar allu plastrwr i gael dŵr i gymysgu plastr. * Bydd dysgwyr yn darparu enghreifftiau ar gyfer pob math o system. * Bydd dysgwyr yn datblygu rhaglen waith ar gyfer datgomisiynu system blymio yn barhaol, ac yn tynnu sylw at unrhyw beryglon neu risgiau i iechyd. |
| * 1. Y gweithdrefnau ar gyfer datgomisiynu systemau | * Bydd dysgwyr yn gwybod sut i gapio pibellau, gan gynnwys dulliau dros dro a’r mannau mwyaf priodol ar gyfer hysbysiadau neu arwyddion sy’n rhybuddio am system sydd wedi’i datgomisiynu a’r wybodaeth y dylid ei darparu. * Bydd dysgwyr yn gallu egluro’r gweithdrefnau ar gyfer datgomisiynu systemau, gan gynnwys: * hysbysu’r person perthnasol * ynysu’r cyflenwad tanwydd/trydan i’r system fel y bo’n briodol * ynysu’r cyflenwad dŵr * defnyddio arwyddion a hysbysiadau rhybuddio * draenio’r system i leoliad addas * gwaredu’r cynnwys yn briodol * capio adrannau pibellau dros dro yn ôl yr angen * hysbysu defnyddwyr yr adeilad * ffynonellau eraill o gyfleusterau neu gyflenwadau yn ôl yr angen. * Bydd dysgwyr yn gallu darparu enghreifftiau ar gyfer amrywiaeth o systemau plymio a gwresogi. |
| 1. Deall y dulliau a’r technegau i sicrhau na ellir ailgychwyn y system blymio a gwresogi mewn camgymeriad na’i gwneud yn beryglus | * 1. Y dulliau a ddefnyddir yn ystod y broses ddatgomisiynu i atal y defnyddiwr rhag defnyddio cydrannau systemau plymio a gwresogi | * Bydd dysgwyr yn gwybod pa ddogfennau y dylid eu cwblhau yn ystod y broses datgomisiynu, pa wybodaeth y mae angen iddynt ei darparu ac i ble mae’r dogfennau’n mynd ar ôl eu cwblhau. * Bydd dysgwyr yn gwybod am y dulliau a ddefnyddir yn ystod datgomisiynu i atal y defnyddiwr rhag defnyddio cydrannau plymio a gwresogi, gan gynnwys: * hysbysu’r person perthnasol * defnyddio arwyddion a hysbysiadau rhybuddio * capio adrannau pibellau dros dro yn ôl yr angen * hysbysu defnyddwyr yr adeilad. * Bydd dysgwyr yn gallu darparu enghreifftiau o ble i osod rhybuddion ar gyfer pob math o system blymio a gwresogi, er enghraifft, wrth ynysu’r dŵr oer i eiddo, dylid gosod arwydd rhybudd ar y prif dap stopio. * Bydd dysgwyr yn gallu darparu enghreifftiau o hysbysiadau ac arwyddion rhybuddio wrth gyflawni. * Bydd dysgwyr yn gallu darparu enghreifftiau ar gyfer amrywiaeth o leoliadau fel eiddo domestig, a lleoliadau masnachol a diwydiannol. * Bydd dysgwyr yn gallu trafod y mathau o bobl berthnasol, er enghraifft mewn ysgol byddech yn hysbysu goruchwyliwr yr adeilad, y perchennog mewn eiddo domestig a’r tenant mewn eiddo rhent. * Bydd dysgwyr yn gallu darparu enghreifftiau o ddatgomisiynu systemau plymio dros dro ac yn barhaol. |
| 1. Deall sut mae llenwi dogfennau perthnasol | | * Bydd dysgwyr yn gallu darparu enghreifftiau o dystysgrifau datgomisiynu ar gyfer amrywiaeth o systemau ac yn gallu egluro sut mae cwblhau un, a gwybod pa wybodaeth a geir ar bob tystysgrif, gan gynnwys: * dyddiad gwneud y gwaith * enw’r gweithiwr * gofynion iechyd a diogelwch * pwyntiau ynysu * pwyntiau draenio * y gwasanaethau dros dro sydd ar gael * person perthnasol * dull o sicrhau nad oes modd ailysgogi’r system * adroddiad difrod sy’n bodoli’n barod * disgrifiad o’r gweithgaredd gwaith. * Bydd dysgwyr yn gallu darparu enghreifftiau ar gyfer amrywiaeth o systemau plymio. |