Uned 311PH: Deall Systemau Glanweithdra

# Canllawiau darparu

Gwybodaeth am yr uned

Pwrpas yr uned hon yw bod dysgwyr yn archwilio systemau glanweithdra mewn adeilad domestig ac adeilad diwydiannol a masnachol a’r wybodaeth sy’n sail i waith ar y gwahanol systemau. Bydd dysgwyr yn deall sut i wneud y canlynol:

* Gosod a phrofi systemau glanweithdra.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pam fod gwahanol fathau o systemau glanweithdra?
* Sut mae gosod basn golchi dwylo a thoiled ar brif system staciau wedi’u hawyru?
* Sut mae profi prif system staciau wedi’u hawyru?

Deilliannau dysgu

1. Deall y ffyrdd o ddefnyddio dyfeisiau glanweithdra a systemau pibellau, eu manteision a’u cyfyngiadau
2. Deall y defnydd o ddyfeisiau, cydrannau ac ategolion, eu manteision a'u cyfyngiadau mewn perthynas â’r amgylchedd gwaith
3. Deall y dulliau a’r technegau ar gyfer ffitio, gosod a chysylltu'r dyfeisiau, y cydrannau a'r ategolion a ddewiswyd
4. Deall y gweithdrefnau profi priodol ar gyfer cadarnhau cadernid y system

Adnoddau a awgrymir

Gwerslyfrau

* Maskrey, M. (2019) *The City & Guilds Textbook: Plumbing Book 1 for the Level 3 Apprenticeship (9189), Level 2 Technical Certificate (8202) & Level 2 Diploma (6035) (City & Guilds Textbooks)).* London: Hodder Education.

ISBN 978-1-5104-1648-2

* Tanner, P. and Stephen, L. (2019) *The City & Guilds Textbook: Plumbing Book 2 for the Level 3 Apprenticeship (9189), Level 3 Advanced Technical Certificate (8202) & Level 3 Diploma (6035) (City & Guilds Textbooks).* London: Hodder Education.

ISBN 978-1-5104-1646-8

Gwefannau

* [Armitage Shanks | Homepage](https://www.armitageshanks-mena.com/homepage.html)
* [Floplast | Homepage](https://www.floplast.co.uk/)
* [Ideal Standard | Homepage](https://www.idealspec.co.uk/)
* [McAlpine Plumbing | Homepage](https://mcalpineplumbing.com/)
* [Planning Portal | Homepage](https://www.planningportal.co.uk/)
* [Polypipe | Homepage](https://www.polypipe.com/)
* [Saniflo | Homepage](https://www.saniflo.co.uk/)

Safonau Prydeinig

* BS EN 12056-2:2000 *Gravity Drainage Systems Inside Buildings. Sanitary Pipework, Layout and Calculation.*

Deddfwriaeth

* *Building Regulations 2010 Approved Document A: Structure*. Newcastle upon Tyne: NBS. ISBN 978-1-8594-6508-0
* *Building Regulations 2010 Approved Document H: Drainage and Waste Disposal*. Newcastle upon Tyne: NBS.   
  ISBN 978-1-8594-6599-8
* *Building Regulations 2010 Approved Document M: Access to and use of buildings.* Newcastle upon Tyne: NBS.

ISBN 978-1-8594-6747-3

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y ffyrdd o ddefnyddio dyfeisiau glanweithdra a systemau pibellau, eu manteision a’u cyfyngiadau | * 1. Manteision ac anfanteision dyfeisiau glanweithdra a systemau pibellau | * Bydd gan ddysgwyr ddealltwriaeth o’r gwahanol fathau o ddyfeisiau a systemau pibellau glanweithdra, gan gynnwys amryw o systemau staciau. * Bydd dysgwyr yn gallu disgrifio manteision ac anfanteision y systemau glanweithdra a’r gofynion cynllun canlynol, gan gynnwys: * prif system staciau wedi’u hawyru * system staciau eilaidd wedi’u hawyru * system gollwng o ganghennau wedi’u hawyru * system staciau pwt. |
| * 1. Meintiau arferol pibellau a'r pellteroedd mwyaf a ganiateir mewn systemau pibellau dyfeisiau glanweithdra mewn anheddau | * Bydd dysgwyr yn deall mathau o systemau a chynllun arferol y pibellau a maint y pibellau sy’n cael eu defnyddio ar gyfer gwahanol ddyfeisiau glanweithdra, gan gynnwys: * prif system staciau wedi’u hawyru * system staciau eilaidd wedi’u hawyru * system gollwng o ganghennau wedi’u hawyru * system staciau pwt. * Bydd dysgwyr yn gallu disgrifio maint y pibellau a’r pellteroedd mwyaf a ganiateir mewn pibellau dyfeisiau glanweithdra, gan gynnwys: * meintiau staciau carthion yn seiliedig ar faint agorfa’r toiled * meintiau staciau gwastraff sy’n gwasanaethu peiriannau gwastraff yn unig * hyd a graddiant mwyaf pibellau gollwng o ganghennau * meintiau pibellau gollwng o ganghennau ar gyfer dyfeisiau gwastraff a charthion. |
| 1. Deall y defnydd o ddyfeisiau, cydrannau ac ategolion, eu manteision a'u cyfyngiadau mewn perthynas â’r amgylchedd gwaith | * 1. Y mathau o systemau pibellau dyfeisiau glanweithdra | * Bydd dysgwyr yn gallu nodi mathau a nodweddion cynllun systemau pibellau dyfeisiau glanweithdra a lleoliad, gosodiad a chysylltiad dyfeisiau glanweithdra, gan gynnwys: * prif system staciau wedi’u hawyru * system staciau eilaidd wedi’u hawyru * system gollwng o ganghennau wedi’u hawyru * system staciau pwt. * Bydd dysgwyr yn gwybod am addasrwydd systemau draenio o dan y ddaear i dderbyn dŵr gwastraff, gan gynnwys: * systemau draenio cyfun * systemau draenio ar wahân * systemau draenio ar wahân yn rhannol * ffos gerrig * carthbwll * tanciau carthion. |
| 1. Deall y dulliau a’r technegau ar gyfer ffitio, gosod a chysylltu’r dyfeisiau, y cydrannau a’r ategolion a ddewiswyd yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau gwneuthurwyr | * 1. Gofynion cyfleusterau a chyfarpar glanweithdra mewn anheddau ar gyfer pobl anabl, gan gynnwys ystafelloedd gwlyb | * Bydd dysgwyr yn gallu rhestru camau gwirio’r system â dŵr a’r gosodiad ychwanegol y bydd yn rhaid ei ychwanegu cyn y prawf cadernid. * Bydd dysgwyr yn gwybod am ddulliau safonol y diwydiant o gysylltu pibellau system â’r allfeydd a’r cydrannau, sut mae dehongli lluniad gosod nodweddiadol sy’n dangos allfeydd sydd wedi’u nodi, a sut mae llunio amserlen ar gyfer gosod. * Bydd dysgwyr yn gwybod beth yw gofynion Dogfen Gymeradwy Rheoliadau Adeiladu M: Mynediad at adeiladau a’u defnyddio. * Bydd dysgwyr yn gallu egluro beth yw'r gofynion o ran cyfleusterau a chyfarpar glanweithdra mewn anheddau ar gyfer pobl anabl gan gynnwys ystafelloedd gwlyb. * Bydd dysgwyr yn gallu disgrifio’r gofynion o ran y lle sydd ei angen ar gyfer cyfleusterau a chyfarpar glanweithdra, gan gynnwys lleoliad canllawiau cydio a chanllawiau symudol. |
| * 1. Y dulliau uniadu a ddefnyddir mewn systemau pibellau dyfeisiau glanweithdra | * Bydd dysgwyr yn gallu nodi dulliau uniadu sy’n cael eu defnyddio ar gyfer systemau pibellau dyfeisiau glanweithdra, gan gynnwys y canlynol: * uniadau sêl cylch * uniadau weldio sment toddol * uniadau cywasgu * weldio drwy doddi. * Mathau o ffitiad: * troad 92.5 gradd * troad 135 gradd * troad (gwryw-benyw) * troad mynediad * troad penelin * cysylltwr T cangen * cnap * soced cnap. * Bydd dysgwyr yn gallu dangos sut mae uniadu pibellau gwastraff a charthion gan ddefnyddio’r dulliau a restrir uchod. |
| * 1. Lleoli a gosod pibellau o fewn adeiladwaith yr adeilad | * Bydd dysgwyr yn gallu nodi gwahanol fathau o ffabrig adeiladau a’r rhagofalon sydd i’w cymryd wrth osod pibellau a chydrannau oddi mewn ynddynt a phellteroedd clipio’r diwydiant. * Bydd dysgwyr yn gallu disgrifio lleoliad a gosodiad pibellau yn adeiladwaith yr adeilad yn unol â gofynion cyfredol y diwydiant a rheoliadau perthnasol, gan gynnwys: * lloriau pren crog * lloriau soled * wedi’u plannu yn y waliau. * Bydd dysgwyr yn gwybod beth yw’r gofynion ar gyfer rhicio a drilio tyllau mewn distiau pren, gan gynnwys y dyfnder mwyaf a’r parthau a ganiateir. * Bydd dysgwyr yn gwybod beth yw dyfnder mwyaf rhigolau ar gyfer pibellau mewn waliau. * Bydd dysgwyr yn gwybod beth yw’r pellteroedd clipio mwyaf ar gyfer pibellau system gwres canolog fertigol a llorweddol fel y nodir yng nghanllawiau’r gwneuthurwr. |
| * 1. Sut mae gosod dyfeisiau, systemau pibellau a chydrannau glanweithdra | * Bydd dysgwyr yn gwybod sut mae gosod y dyfeisiau glanweithdra canlynol yn unol â chyfarwyddiadau’r gwneuthurwr, gofynion y diwydiant a rheoliadau a safonau cyfredol: * bath * sinc golchi dwylo * toiled * sinc * llawr cawod * bidet * dyfeisiau malu carthion * unedau gwaredu gwastraff. * Bydd dysgwyr yn gwybod beth yw gofynion gosod cydrannau systemau pibellau, gan gynnwys troadau, pibellau mynediad, cysylltwyr T cangen, cnap, socedi cnap, terfynellau fentiau, maniffold gwastraff, cysylltwyr draeniau, cysylltwyr pan, trapiau, falfiau derbyn aer, cyplyddion, mynediad ar gyfer rhodenni. * Bydd dysgwyr yn gyfarwydd â’r mathau canlynol o drapiau: P, S, potel, sinc, hunan-selio/ail-selio, trapiau rhedeg, trapiau mecanyddol, trapiau gwrth-seiffon, trapiau sych. |
| 1. Deall y gweithdrefnau profi priodol ar gyfer cadarnhau cadernid y system | * 1. Archwiliad gweledol o system glanweithdra i gadarnhau ei bod yn barod i gael ei phrofi o ran ei chadernid | * Bydd dysgwyr yn gwybod am y broses a’r rhesymau dros archwiliad gweledol, a’r mathau o broblemau y gallai’r archwiliad eu datgelu (pibell anniogel, pennau agored, ffitiadau rhydd). * Bydd dysgwyr yn gwybod pa gyfarpar a ddefnyddir ar gyfer profi gwasgedd a sut i gwblhau prawf aer, a’r gwasgedd a ddefnyddir. * Bydd dysgwyr yn gallu esbonio’r camau sy’n cael eu cymryd yn ystod archwiliad gweledol i gadarnhau bod system glanweithdra yn barod i gael prawf cadernid, gan gynnwys: * gwirio dyfeisiau * gwneud yn siŵr bod yr holl uniadau wedi cael eu gwneud yn gywir * gwneud yn siŵr bod yr holl bibellau’n ddiogel * gwneud yn siŵr bod y gosodiad yn cydymffurfio â’r Rheoliadau. * Bydd dysgwyr yn gwybod y dylid datrys unrhyw broblemau, fel pibellau heb gael eu clipio’n ddigonol neu raddiannau gosod anghywir, cyn dechrau profi. |
| * 1. Prawf cadernid yn unol â gofynion y diwydiant ar ddyfeisiau a systemau pibellau glanweithdra a chydrannau | * Bydd dysgwyr yn gallu disgrifio prawf cadernid yn unol â gofynion y diwydiant ar gydrannau a phibellau systemau gwres canolog, gan gynnwys y canlynol: * archwiliad gweledol * hysbysu * prawf aer * llenwi cychwynnol * prawf gwlyb * chwilio am ollyngiadau * cwblhau dogfennau a hysbysu yn ôl yr angen. * Bydd dysgwyr yn ymwybodol o’r cyfarpar a ddefnyddir (manomedr, pwmp llaw, sêl, cap), gan gynnwys pwysedd prawf a hyd profion. * Manyleb y prawf aer: medrydd dŵr 38mm, prawf 3 munud, dim gwasgedd yn cael ei golli. * Bydd dysgwyr yn cael gweld sut mae defnyddio cyfarpar prawf aer. |