Uned 319PH: Deall technegau gosod, comisiynu, gwasanaethu a chynnal a chadw system glanweithdra

# Canllawiau darparu

Gwybodaeth am yr uned

Pwrpas yr uned hon yw i ddysgwyr ennill profiad o waith plymio a systemau gwresogi.

Pwrpas yr uned hon yw bod dysgwyr yn archwilio systemau glanweithdra mewn adeilad domestig ac adeilad diwydiannol a masnachol a’r cymwyseddau sy’n sail i waith ar y gwahanol systemau. Bydd dysgwyr yn cael y cyfle i wneud y canlynol:

* archwilio a rhag-gomisiynu systemau glanweithdra
* datgomisiynu systemau glanweithdra
* gosod a phrofi systemau glanweithdra
* comisiynu systemau glanweithdra
* gwasanaethu a chynnal a chadw systemau glanweithdra.

Bydd y gwaith hwn yn unol â’r fersiynau cyfredol o reoliadau a safonau priodol y diwydiant; y fanyleb; arferion gweithio sy’n cael eu cydnabod gan y diwydiant; yr amgylchedd gwaith a’r amgylchedd naturiol.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw systemau glanweithdra cymhleth?
* Pa gamau y mae’n rhaid eu cymryd i ddylunio system glanweithdra, gan gynnwys dyfeisiau glanweithdra, systemau a chydrannau pibellau?
* Pa gamau sy’n rhan o gomisiynu dyfeisiau glanweithdra a systemau a chydrannau pibellau?
* Sut mae gwasanaethu a chynnal a chadw dyfeisiau glanweithdra a systemau a chydrannau pibellau?

Deilliannau dysgu

1. Deall y defnydd o ddyfeisiau, cydrannau ac ategion, eu manteision a’u cyfyngiadau
2. Deall rheoliadau a safonau priodol y diwydiant
3. Deall gweithdrefnau'r sefydliad ar gyfer cadarnhau gyda'r bobl berthnasol y camau priodol i'w cymryd i sicrhau na fydd unrhyw amrywiadau i'r rhaglen waith arfaethedig yn cyflwyno perygl ac y bydd yn cael cyn lleied o effaith negyddol â phosibl ar y gwaith gosod sydd i'w wneud
4. Deall y gweithdrefnau profi priodol ar gyfer cadarnhau cadernid y system
5. Deall sut mae cwblhau dogfennau perthnasol yn unol â gweithdrefnau’r sefydliad
6. Deall y dulliau ar gyfer pennu math a maint dyfeisiau, cydrannau ac ategolion
7. Deall sut mae dehongli diagramau a lluniadau ar gyfer y system i nodi lleoliad arfaethedig y dyfeisiau, y cydrannau a’r ategolion
8. Deall sut mae dehongli diagramau a lluniadau ar gyfer y system glanweithdra i nodi lleoliad arfaethedig y dyfeisiau, y cydrannau a’r ategolion
9. Deall yr archwiliadau gweledol a’r gwiriadau â llaw sy’n ofynnol i gadarnhau bod y dyfeisiau, y cydrannau a’r ategolion wedi cael eu gosod, eu ffitio a’u cysylltu
10. Deall y dulliau a’r technegau ar gyfer comisiynu’r system glanweithdra
11. Deall y dulliau ar gyfer pennu math a maint dyfeisiau, cydrannau ac ategolion newydd
12. Deall y dulliau a’r technegau ar gyfer gwasanaethu a chynnal a chadw dyfeisiau, cydrannau ac ategolion
13. Deall y dulliau a’r technegau ar gyfer gosod o’r newydd/trwsio’r dyfeisiau, y cydrannau a’r ategolion
14. Deall technegau canfod namau sylfaenol

Adnoddau a awgrymir

Gwerslyfrau

* Maskrey, M. (2019) *The City & Guilds Textbook: Plumbing Book 1 for the Level 3 Apprenticeship (9189), Level 2 Technical Certificate (8202) & Level 2 Diploma (6035) (City & Guilds Textbooks)*. London: Hodder Education.

ISBN 978-1-5104-1648-2

* Tanner, P. and Stephen, L. (2019) *The City & Guilds Textbook: Plumbing Book 2 for the Level 3 Apprenticeship (9189), Level 3 Advanced Technical Certificate (8202) & Level 3 Diploma (6035) (City & Guilds Textbooks).* London: Hodder Education.

ISBN 978-1-5104-1646-8

Gwefannau

* [Armitage Shanks | Bathrooms](https://www.armitageshanks-mena.com/homepage.html)
* [Floplast | Homepage](https://www.floplast.co.uk/)
* [Ideal Standard | Homepage](https://www.idealspec.co.uk/)
* [McAlpine Plumbing | Homepage](https://mcalpineplumbing.com/)
* [Planning Portal | Homepage](https://www.planningportal.co.uk/)
* [Polypipe | Homepage](https://www.polypipe.com/)
* [Saniflo | Homepage](https://www.saniflo.co.uk/)

Safonau Prydeinig

* BS EN 12056-2:2002. *Gravity Drainage Systems Inside Buildings. Sanitary Pipework, Layout and Calculation.*

Deddfwriaeth

* *Building Regulations 2010 Approved Document A: Structure*. Newcastle upon Tyne: NBS.

ISBN 978-1-8594-6508-0

* *Building Regulations 2010 Approved Document F: Ventilation (2010 edition incorporating 2010 and 2013 amendments)*. Newcastle upon Tyne: NBS.

ISBN 978-1-8594-6679-7

* *Building Regulations 2010 Approved Document G: Sanitation, Hot Water Safety and Water Efficiency*. Newcastle upon Tyne: NBS.

ISBN 978-1-8594-6600-1

* *Building Regulations 2010 Approved Document H: Drainage and Waste Disposal*. Newcastle upon Tyne: NBS.

ISBN 978-1-8594-6599-8

* *Building Regulations 2010 Approved Document M: Access to and use of Buildings*. Newcastle upon Tyne: NBS.

ISBN 978-1-8594-6747-3

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y defnydd o ddyfeisiau, cydrannau ac ategolion, eu manteision a'u cyfyngiadau mewn perthynas â’r amgylchedd gwaith | * 1. Mathau a nodweddion cynllun systemau pibellau dyfeisiau glanweithdra | * Bydd dysgwyr yn gallu nodi’r manteision a’r anfanteision, ac yn gallu nodi mathau a nodweddion cynllun systemau pibellau dyfeisiau glanweithdra, gan gynnwys: * prif system staciau wedi’u hawyru * system staciau eilaidd wedi’u hawyru * system gollwng o ganghennau wedi’u hawyru * system staciau pwt. * Bydd dysgwyr yn gallu egluro nodweddion cynllun system ar gyfer staciau gollwng (rhan wlyb) ar droed y stac mewn adeiladau hyd at bum llawr o uchder, gan gynnwys: * defnydd a math o droad * agosrwydd cysylltiadau lefel isel. * Bydd dysgwyr yn gallu esbonio nodweddion cynllun system ar gyfer: * staciau gollwng (rhan wlyb) * meintiau staciau carthion yn seiliedig ar faint agorfa’r toiled * meintiau staciau gwastraff sy’n gwasanaethu peiriannau gwastraff yn unig * defnyddio troadau yn rhan wlyb y stac. * Bydd dysgwyr yn gallu esbonio nodweddion cynllun system ar gyfer pibellau gollwng cangen. * Bydd dysgwyr yn gwybod am gynllun pibellau gollwng cangen heb eu hawyru ac wedi’u hawyru, gan gynnwys: * hyd mwyaf pibellau a graddiant pibellau * meintiau pibellau gollwng cangen ar gyfer dyfeisiau gwastraff a charthion * defnyddio trapiau a falfiau hunan-selio i atal arogleuon atgas mewn adeiladau. * Bydd dysgwyr yn gwybod am ddulliau o wneud y canlynol: * awyru system gollwng cangen * cysylltu mwy nag un ddyfais gwastraff â phibellau gollwng cangen * cysylltu pibellau gollwng cangen â’r prif stac. * Bydd dysgwyr yn gallu egluro nodweddion cynllun system ar gyfer awyru stac (rhan sych o’r stac). * Bydd dysgwyr yn gwybod am agosrwydd allfa awyru i ffenestri y gellir eu hagor. * Bydd dysgwyr yn gyfarwydd â defnyddio falfiau derbyn aer. * Bydd dysgwyr yn gallu egluro nodweddion cynllun system ar gyfer systemau a dyfeisiau ar y llawr gwaelod, gan gynnwys: * systemau staciau pwt * cysylltiadau dyfeisiau gwastraff â gylïau * cysylltiadau uniongyrchol dyfeisiau gwastraff â draen * cysylltiad toiled uniongyrchol â draen. |
| * 1. Egwyddorion gweithio systemau pibellau dyfeisiau glanweithdra, lleoli, gosod, cysylltu a gweithredu cydrannau | * Bydd dysgwyr yn gwybod am y pellteroedd mwyaf a ganiateir mewn systemau pibellau dyfeisiau glanweithdra mewn anheddau. * Bydd dysgwyr yn gallu disgrifio egwyddorion gweithio systemau pibellau dyfeisiau glanweithdra, lleoliad, ffitiad, cysylltiad a gweithrediad y cydrannau canlynol: * troad 92.5 gradd * troad 135 gradd * troad (gwryw-benyw) * troad mynediad * troad penelin * cysylltwr T cangen * cnap * soced cnap * terfynell awyru * maniffold gwastraff * cysylltwyr pan * trapiau * trap di-ddŵr * falf derbyn aer * clipiau/bracedi * cyplydd * plwg soced * mynediad rhodio soced * gylïau llawr. |
| * 1. Ehangu a chywasgu mewn dyfeisiau a systemau pibellau glanweithdra ac effeithiau negyddol | * Bydd dysgwyr yn datblygu eu dealltwriaeth o ehangu a chywasgu pibellau dyfeisiau glanweithdra, ac yn gwybod pa fesurau i’w cymryd wrth osod pibellau mewn gwahanol sefyllfaoedd, gan gynnwys ffitiadau ehangu. |
| * 1. Y gwahanol fathau o ddyfeisiau a chydrannau glanweithdra a ddefnyddir mewn anheddau | * Bydd dysgwyr yn gallu egluro pwrpas dyfeisiau glanweithdra sy’n cael eu defnyddio mewn anheddau ac yn gallu nodi’r gwahanol fathau. * Bydd dysgwyr yn gallu egluro egwyddorion gweithio’r dyfeisiau a’r cydrannau glanweithdra canlynol: * toiled confensiynol * sestonau fflysio (awtomatig a llaw) * unedau gwaredu gwastraff * baddonau * bidet * basn golchi dwylo * llawr cawod * sgriniau a chiwbiclau bath/cawod * sinciau * wrinalau * dyfeisiau malu carthion * dyfeisiau codi dŵr gwastraff a ddefnyddir mewn anheddau domestig * unedau gwaredu gwastraff sinciau. |
| * 1. Y ffactorau sy’n arwain at golli sêl trapiau mewn systemau pibellau glanweithdra | * Bydd dysgwyr yn gallu nodi’r ffactorau sy’n arwain at golli sêl trapiau mewn systemau pibellau glanweithdra, gan gynnwys: * hunan-seiffno * seiffno wedi’i gymell * siglo allan * anweddu * gollyngiadau * momentwm * gweithred capilari. * Bydd dysgwyr yn gwybod sut mae mynd i’r afael â cholli sêl trapiau ac effeithiau negyddol hyn. |
| * 1. Egwyddorion gweithio systemau ailgylchu dŵr llwyd | * Bydd dysgwyr yn gallu disgrifio egwyddorion gweithredu sylfaenol systemau ailddefnyddio/ailgylchu dŵr llwyd. * Bydd dysgwyr yn gallu nodi’r defnydd a ganiateir o ddŵr llwyd mewn eiddo fel fflysio toiledau, golchi ceir, ac ati. * Bydd dysgwyr yn gallu disgrifio pwrpas cydrannau sy’n cael eu defnyddio mewn systemau ailddefnyddio dŵr llwyd. |
| * 1. Addasrwydd systemau draenio o dan y ddaear i dderbyn dŵr gwastraff | * Bydd dysgwyr yn gwybod am addasrwydd systemau draenio o dan y ddaear i dderbyn dŵr gwastraff, gan gynnwys: * systemau draenio cyfun * systemau draenio ar wahân * systemau draenio ar wahân yn rhannol * ffos gerrig * carthbwll * tanciau carthion. * Bydd dysgwyr yn deall mathau o ddŵr gwastraff, gan gynnwys dŵr budr, dŵr pridd, dŵr gwastraff a dŵr cyddwyso. * Bydd dysgwyr yn gallu nodi ble mae’r dyfeisiau hyn wedi’u lleoli mewn perthynas â safonau’r diwydiant a sut mae namau’n effeithio ar ddiogelwch y systemau hyn. |
| 1. Deall rheoliadau a safonau priodol y diwydiant sy’n berthnasol i’r canlynol  * datgomisiynu * gosod a phrofi * comisiynu * gwasanaethu a chynnal a chadw   dyfeisiau a systemau pibellau glanweithdra | * 1. Y ffynonellau gwybodaeth sydd eu hangen i gwblhau’r gwaith profi a chomisiynu | * Bydd dysgwyr yn gallu nodi’r ffynonellau gwybodaeth sydd ar gael iddynt wrth weithio ar ddyfeisiau glanweithdra a systemau pibellau. * Bydd dysgwyr yn gwybod pa wybodaeth sydd ei hangen i gwblhau’r gwaith o brofi a chomisiynu systemau dŵr poeth yn unol â’r canlynol: * Dogfen Gymeradwy G Rheoliadau Adeiladu 2010: Glanweithdra, diogelwch dŵr poeth ac effeithlonrwydd dŵr * BS EN 12056-2:2000. Systemau draenio disgyrchiant y tu mewn i adeiladau * Cyfarwyddiadau technegol gwneuthurwyr. |
| 1. Deall gweithdrefnau'r sefydliad ar gyfer cadarnhau gyda'r bobl berthnasol y camau priodol i'w cymryd i sicrhau na fydd unrhyw amrywiadau i'r rhaglen waith arfaethedig yn cyflwyno perygl ac y bydd yn cael cyn lleied o effaith negyddol â phosibl ar y gwaith gosod sydd i'w wneud | * 1. Beth y gellir ei gyfleu i’r cleient wrth wneud cynnydd ar dasg | * Bydd dysgwyr yn ymwybodol o’r wybodaeth y gellir ei chyfleu i’r cleient drwy gydol tasg, gan gynnwys: * amseroedd dechrau a gorffen * newidiadau i fanylebau * ffynonellau eraill wrth i systemau gael eu datgomisiynu * cadarnhau lleoliad cydrannau * gofyn am dynnu eitemau gwerthfawr wrth i waith gosod gael ei wneud * gwybodaeth am archebion danfon/danfoniadau * oedi cyn gallu symud ymlaen. * Bydd dysgwyr yn gallu egluro dulliau cyfathrebu addas, gan gynnwys: * cyfathrebu ar lafar * cyfathrebu ysgrifenedig * e-byst * negeseuon testun. |
| * 1. Y mathau o gyfathrebu a allai fod yn ofynnol gyda thîm rheoli’r safle | * Bydd dysgwyr yn gwybod am y mathau o gyfathrebu a allai fod yn ofynnol gyda thîm rheoli’r safle, gan gynnwys: * pensaer * syrfëwr meintiau * prynwr/amcangyfrifwr * syrfëwr * rheolwr prosiect/clerc gwaith * peiriannydd strwythurol * peiriannydd gwasanaethau adeiladu * rheolwr contractau * rheolwr adeiladu. * Bydd dysgwyr yn gallu egluro dulliau cyfathrebu addas fel cyfathrebu â chlerc y gwaith i gadarnhau lleoliad dyfeisiau glanweithdra, gan gynnwys drwy’r canlynol: * cyfathrebu ar lafar * cyfathrebu ysgrifenedig * e-byst * negeseuon testun. |
| * 1. Pwysigrwydd cydymffurfio â pholisïau a gweithdrefnau’r cwmni | * Bydd dysgwyr yn gallu trafod pa mor bwysig yw cydymffurfio â pholisïau a gweithdrefnau’r cwmni, a chanlyniadau peidio â glynu wrthynt, er enghraifft gallai peidio â chydymffurfio â pholisïau iechyd a diogelwch y cwmni arwain at gamau disgyblu. |
| * 1. Yr effaith pan na fydd deunyddiau’n cael eu darparu ar amser yn erbyn y rhaglen waith | * Bydd dysgwyr yn gallu egluro beth yw’r effaith pan na fydd deunyddiau’n cael eu danfon ar amser, fel: * oedi cyn cwblhau * effaith ar raglen waith crefftau eraill * oedi sy’n effeithio ar ddanfoniadau eraill. * Bydd dysgwyr yn nodi unrhyw newidiadau i’r rhaglen waith ac yn gwybod sut mae ymateb i’r newidiadau hyn. |
| * 1. Y ffactorau sy’n effeithio ar ddyrannu amser gweithio i weithgareddau gwaith | * Bydd dysgwyr yn ymwybodol o’r ffactorau sy’n effeithio ar ddyrannu amser gweithio i weithgareddau gwaith, gan gynnwys: * argaeledd deunyddiau * gofynion llafur * profiad staff * gofynion cyflenwi * argaeledd llafur * tywydd * amgylcheddol * amserlenni cleientiaid. |
| 1. Deall y gweithdrefnau profi priodol ar gyfer cadarnhau cadernid y system | * 1. Prawf cadernid yn unol â gofynion y diwydiant ar ddyfeisiau a systemau pibellau glanweithdra a chydrannau | * Bydd dysgwyr yn gallu disgrifio prawf cadernid yn unol â gofynion y diwydiant ar gydrannau a phibellau systemau gwres canolog fel a ganlyn: * archwiliad gweledol * hysbysu * prawf aer * llenwi cychwynnol * prawf gwlyb * chwilio am ollyngiadau * cwblhau dogfennau a hysbysu yn ôl yr angen. * Bydd dysgwyr yn ymwybodol o’r cyfarpar a ddefnyddir (manomedr, pwmp llaw, sêl, cap), gan gynnwys pwysedd prawf a hyd profion. * Bydd dysgwyr yn gwybod y dull o ddefnyddio prawf aer gan ddefnyddio dyfeisiau profi. Manyleb y prawf aer: medrydd dŵr 38mm, prawf 3 munud, dim gwasgedd yn cael ei golli. * Bydd dysgwyr yn deall bod yn rhaid trwsio gollyngiadau a’u hailbrofi cyn y rhoddir tystysgrif prawf. |
| 1. Deall sut mae cwblhau dogfennau perthnasol yn unol â gweithdrefnau’r sefydliad | * 1. Y ffynonellau gwybodaeth sydd eu hangen i gwblhau’r gwaith o gomisiynu cofnodion gosod a chynnal a chadw | * Bydd dysgwyr yn ymwybodol o’r wybodaeth sydd ar gofnodion comisiynu, gosod a chynnal a chadw, er enghraifft dyddiad gosod, y math o system sydd wedi’i gosod, enw’r peiriannydd, y rhannau sy’n cael eu cynnal a’u cadw, gwasgedd, cyfraddau llif, tymereddau, deunyddiau sydd wedi’u defnyddio, gwybodaeth am y prawf. * Bydd dysgwyr yn cael enghreifftiau o gofnodion comisiynu, gosod a chynnal a chadw. * Bydd dysgwyr yn dod yn ymwybodol o’r cyngor priodol i’r cwsmer ynghylch cydrannau defnyddiol a thynnu sylw at gyfarwyddiadau penodol, ac yn deall y dylid gadael cyfarwyddiadau’r gwneuthurwr cydrannau a’u hesbonio i’r cwsmer wrth drosglwyddo. * Bydd dysgwyr yn deall, er mwyn cydymffurfio â Rheoliadau Adeiladu, bod yn rhaid rhoi hysbysiad pan fydd gwaith yn cael ei wneud. |
| 1. Deall y dulliau ar gyfer penderfynu math a maint y dyfeisiau, y cydrannau a’r ategolion yn unol â gweithdrefnau sefydliadol a gydnabyddir gan y diwydiant | * 1. Y ffactorau sy’n effeithio ar ddewis dyfeisiau a systemau pibellau glanweithdra ar gyfer anheddau | * Bydd dysgwyr yn ymwybodol o’r ffactorau sy’n effeithio ar ddewis dyfeisiau a systemau pibellau glanweithdra ar gyfer anheddau, gan gynnwys: * anghenion cwsmeriaid * maint yr aelwyd * math o eiddo * cynllun a nodweddion yr adeilad * effeithlonrwydd egni * effaith ar yr amgylchedd * cost/fforddiadwyedd * deddfwriaeth gyfredol * math o ddyfais * math o system ddraenio * llwybrau pibellau * gofynion mynediad. * Bydd dysgwyr yn gwybod am y gofynion ar gyfer tymereddau dylunio a sut mae’r rhain yn effeithio ar ddewis a lleoliad. |
| * 1. Y ffynonellau gwybodaeth sydd eu hangen i bennu maint a dewis dyfeisiau a systemau pibellau glanweithdra a chydrannau | * Bydd dysgwyr yn gwybod bod angen y ffynonellau gwybodaeth canlynol i fesur a dewis dyfeisiau a systemau pibellau glanweithdra: * Dogfen Gymeradwy F Rheoliadau Adeiladu 2010: Awyru * Dogfen Gymeradwy G Rheoliadau Adeiladu 2010: Glanweithdra, diogelwch dŵr poeth ac effeithlonrwydd dŵr * Dogfen Gymeradwy H Rheoliadau Adeiladu 2010: Draenio a Gwaredu Gwastraff * Dogfen Gymeradwy M Rheoliadau Adeiladu 2010: Mynediad at adeiladau a’u defnyddio * BS EN 12056-2:2000. Systemau draenio disgyrchiant y tu mewn i adeiladau. Pibellau glanweithdra, cynllun a chyfrifo * BS 6465-2 Gosodiadau glanweithdra Argymhellion o ran gofod. Cod ymarfer * cyfarwyddiadau technegol gwneuthurwyr * cynlluniau a lluniadau * data a bennwyd ymlaen llaw * manylebau * safonau’r diwydiant. * Bydd dysgwyr yn gwybod bod hefyd angen adborth ar lafar ac ysgrifenedig gan y cwsmer mewn perthynas â math o ddyfais a lleoliadau arfaethedig. |
| * 1. Sut i gyfrifo gofynion system glanweithdra a ddefnyddir mewn anheddau | * Bydd dysgwyr yn cael gofynion y system a gwahanol ffynonellau gwybodaeth i gyfrifo cydrannau’r system, gan gynnwys: * graddiant * diamedr * hyd * deunydd * math o system. * Ar gyfer: * maint y prif stac * maint pibellau cangen * maint awyrell y stac. |
| * 1. Sut i ddewis cydrannau glanweithdra yn unol â’r cyfrifiadau o ddata a bennwyd ymlaen llaw | * Bydd dysgwyr yn cael gofynion y system a gwahanol ffynonellau gwybodaeth i ddewis cydrannau’r system gan ddefnyddio data a bennwyd ymlaen llaw, gan gynnwys: * maint y prif stac * maint pibellau cangen * maint awyrell y stac. * Bydd dysgwyr yn penderfynu sut mae dewis cydrannau fel y bo’n ofynnol. |
| 1. Deall sut mae dehongli diagramau a lluniadau ar gyfer y system glanweithdra er mwyn dod o hyd i wasanaethau ar y safle a chyflenwi’r system | | * Bydd dysgwyr yn cael gweld sut mae dehongli diagramau a lluniadau ar gyfer y system glanweithdra er mwyn dod o hyd i wasanaethau ar y safle a chyflenwi’r system. * Bydd dysgwyr yn cael eu cyflwyno i ddefnyddio lluniadau graddfa ac yn deall y fformiwla i bennu mesuriadau graddfa lawn o’r lluniadau ac i edrych ar gynnwys lluniadau, cynlluniau a manylebau. * Bydd dysgwyr yn cael enghreifftiau o ddiagramau a lluniadau. * Bydd dysgwyr yn gallu edrych ar ddiagramau a lluniadau a datblygu rhestr gynhwysfawr o ddeunyddiau. * Bydd dysgwyr yn gwybod y broses o ddefnyddio manylebau wrth wneud cyfrifiadau dylunio. * Bydd dysgwyr yn gwybod am y canlynol: * sut mae paratoi lluniadau llinell i gyflwyno cyfrifiadau dylunio * sut mae paratoi dyfynbris o wybodaeth dylunio * cyfrifiadau ar gyfer y dull o gyflwyno a chynhyrchu tendr. |
| 1. Deall sut mae dehongli diagramau a lluniadau ar gyfer y system glanweithdra i nodi lleoliad arfaethedig y dyfeisiau, y cydrannau a’r ategolion | * 1. Dehongli gwybodaeth i gwblhau rhestr fanwl o ddeunyddiau | * Bydd dysgwyr yn gwybod beth yw’r gofynion a’r dulliau ar gyfer ffitio’r cydrannau, y dyfeisiau a’r ategolion a ddewiswyd a pha ddogfennau a gweithdrefnau i’w dilyn. * Bydd dysgwyr yn ymwybodol o sut mae dehongli gwybodaeth o amrywiaeth o ffynonellau i gwblhau rhestr fanwl o ddeunyddiau. * Bydd dysgwyr yn gwybod y dylai rhestrau deunyddiau gynnwys niferoedd, lliwiau/graddau/meintiau: * pibellau * defnyddiau traul * gosodiadau * chydrannau * ffitiadau * dyfeisiau. * Bydd dysgwyr yn gwybod, wrth archebu gan fasnachwr plymio, y dylid cynnwys codau cynnyrch hefyd. * Bydd dysgwyr yn cael gweld sut mae paratoi dyfynbris o gyfrifiadau a gwybodaeth ddylunio, ac yn deall y dull o gyflwyno a chynhyrchu tendr. |
| * 1. Cyflwyno cyfrifiadau a gwybodaeth mewn fformat addas ar gyfer dyfynbrisiau a thendro | * Bydd dysgwyr yn ymwybodol o’r dulliau o gyflwyno cyfrifiadau a gwybodaeth mewn gwahanol fformatau. * Bydd dysgwyr yn gwybod bod lluniadau graddfa yn cael eu cynhyrchu i ddangos y gosodiad terfynol arfaethedig i'r cwsmer. * Bydd dysgwyr yn gwybod y gellir cynhyrchu technoleg a rhaglenni cyfrifiadurol pwrpasol, lluniadau 3D ac argraffiadau artist i ddangos sut bydd y gosodiad yn edrych ar ôl ei gwblhau. * Bydd dysgwyr yn gwybod bod modd defnyddio taenlenni i gyflwyno cyfrifiadau dylunio. Gellir hefyd ychwanegu ffwythiannau i gyfrifo data’n awtomatig. * Bydd dysgwyr yn gwybod y gellir defnyddio dogfennau Word a thaenlenni i gynhyrchu dyfynbrisiau, rhestrau deunyddiau ac ysgrifennu manylebau tasgau i ategu’r lluniadau. * Bydd dysgwyr yn cael cyfle i gyflwyno cyfrifiadau gan ddefnyddio amrywiaeth o fformatau a pharatoi lluniadau llinell i gyflwyno cyfrifiadau dylunio. |
| 1. Deall yr archwiliadau gweledol a’r gwiriadau â llaw sy’n ofynnol i gadarnhau bod y dyfeisiau, y cydrannau a’r ategolion wedi cael eu gosod, eu ffitio a’u cysylltu yn unol â’r canlynol:  * dyluniad y system plymio a gwresogi * yr amgylchedd gwaith * gweithdrefnau’r sefydliad | * 1. Archwiliad gweledol o systemau pibellau dyfeisiau glanweithdra, i gadarnhau ei bod yn barod i gael prawf cadernid | * Bydd dysgwyr yn gwybod y rhesymau dros archwiliad gweledol cyn cynnal prawf aer. * Bydd dysgwyr yn gallu esbonio’r camau sy’n cael eu cymryd yn ystod archwiliad gweledol i gadarnhau bod system glanweithdra yn barod i gael prawf cadernid, gan gynnwys: * gwirio dyfeisiau * gwirio bod yr holl uniadau wedi cael eu gwneud yn gywir ac nad oes unrhyw ollyngiadau * gwirio bod yr holl bibellau’n ddiogel ac wedi’u cynnal yn ddigonol * gwneud yn siŵr bod y gosodiad yn cydymffurfio â’r Rheoliadau * gwirio am ddifrod * chwilio am arwyddion o leithder ar wyneb yr adeilad. * Bydd dysgwyr yn gwybod y dylid datrys unrhyw broblemau, fel pibellau heb gael eu clipio’n ddigonol neu raddiannau annigonol, cyn dechrau profi. * Bydd dysgwyr yn gallu rhestru’r gwiriadau gweledol sy’n ofynnol ar gydrannau a systemau pibellau glanweithdra cyn cwblhau prawf aer. * Bydd dysgwyr yn deall y weithdrefn i’w dilyn os canfyddir namau gosod ar systemau pibellau a chydrannau glanweithdra yn ystod archwiliad gweledol. |
| 1. Deall y dulliau a’r technegau ar gyfer comisiynu’r system glanweithdra yn unol â’r canlynol:  * dyluniad y system plymio a gwresogi * yr amgylchedd gwaith * gweithdrefnau’r sefydliad | * 1. Y gofynion fflysio gan gynnwys defnyddio ychwanegion system ar gyfer dyfeisiau a systemau pibellau glanweithdra newydd a rhai sy’n bodoli eisoes | * Bydd dysgwyr yn gwybod am y gofynion fflysio gan gynnwys defnyddio ychwanegion system ar gyfer dyfeisiau a systemau pibellau glanweithdra newydd a rhai sy’n bodoli eisoes. |
| * 1. Y gwiriadau gweithredol sydd eu hangen wrth gomisiynu | * Bydd dysgwyr yn gallu disgrifio gwiriadau gweithredol a sut mae cynnal prawf perfformiad yn ystod y broses gomisiynu, gan gynnwys: * cwymp cywir * peidio â cholli sêl trapiau * dim gollyngiadau * cynhaliaeth ddigonol * gwastraff yn cael ei dynnu’n foddhaol. * Bydd dysgwyr yn cael cyfle i ddilyn y weithdrefn gomisiynu a chynnal gwiriadau gweithredol. |
| * 1. Y gweithdrefnau comisiynu ar gyfer dyfeisiau glanweithdra, systemau pibellau a chydrannau | * Bydd dysgwyr yn ymwybodol o’r weithdrefn gomisiynu ar gyfer dyfeisiau, cydrannau a systemau pibellau glanweithdra, gan gynnwys: * archwiliad gweledol * prawf cadernid * gwiriadau gweithredol * dogfennau comisiynu * trosglwyddo. * Bydd dysgwyr yn gwybod beth yw’r weithdrefn gomisiynu y mae’n rhaid ei dilyn yn unol â Dogfen Gymeradwy H Rheoliadau Adeiladu 2010 a chyfarwyddiadau’r gwneuthurwr. * Bydd dysgwyr yn gwybod, fel rhan o’r drefn gomisiynu, y byddant yn cynnal gwiriadau gweithredol a pherfformiad, gan gynnwys: * y dyfnder a argymhellir ar gyfer sêl ar drapiau dyfeisiau cyffredin * y dull o gynnal prawf perfformiad * sut i sicrhau bod y sêl ar drapiau yn cwrdd â'r dyfnder a argymhellir ar ôl prawf perfformiad * y gweithdrefnau comisiynu cywir ar gyfer toiled â mwydwr a’r rhesymau pam y mae angen comisiynu cydrannau o’r fath yn gywir. |
| * 1. Yr ystod o wybodaeth a fyddai’n cael ei chynnwys yn y dogfennau comisiynu | * Bydd dysgwyr yn ymwybodol o’r wybodaeth sydd ar gofnod comisiynu, er enghraifft: * dyddiad gosod * y math o system a osodwyd * enw’r peiriannydd * rhifau cyfresol * dyfeisiau * gwasgedd a hydoedd profion * manylion gwiriadau perfformiad. * Bydd dysgwyr yn cael enghreifftiau o gofnodion comisiynu. |
| * 1. Y camau y mae’n rhaid eu cymryd pan fydd comisiynu’n datgelu diffygion | * Bydd dysgwyr yn gallu nodi’r camau y mae’n rhaid eu cymryd pan fydd archwilio a phrofi yn datgelu diffygion mewn dyfeisiau, cydrannau a systemau pibellau glanweithdra. * Bydd dysgwyr yn gwybod sut mae delio â systemau nad ydynt yn bodloni’r gofynion gosod cywir, gan gynnwys gofynion inswleiddio fel gwaith adfer sy’n gysylltiedig â’r canlynol: * bracedi pibellau diffygiol * gollyngiadau o systemau pibellau * gweithrediad trapiau dyfeisiau/falfiau hunan-selio * gweithrediad sestonau/mecanweithiau fflysio. * Bydd dysgwyr yn cael enghreifftiau ymarferol a gofynnir iddynt ddod o hyd i atebion i gywiro’r diffygion. |
| * 1. Y drefn ar gyfer trosglwyddo’r awenau i’r defnyddiwr | * Bydd dysgwyr yn ymwybodol y gellir trosglwyddo’r system i’r cwsmer ar ôl ei phrofi a’i chomisiynu. * Bydd dysgwyr yn gwybod bod y broses hon yn cynnwys: * dangos unrhyw reolyddion system yn llawn * golwg gyffredinol ar ofynion cynnal a chadw’r system, gan gynnwys hydoedd * eglurhad o beth i’w wneud os bydd argyfwng, gan gynnwys mannau ynysu a gweithdrefnau lle bo hynny’n berthnasol. |
| 1. Deall y dulliau ar gyfer penderfynu math a maint y dyfeisiau, y cydrannau a’r ategolion newydd i gymryd lle’r hen rai yn unol â gweithdrefnau sefydliadol a gydnabyddir gan y diwydiant | | * Bydd dysgwyr yn deall y dulliau ar gyfer pennu math a maint dyfeisiau, cydrannau ac ategolion newydd gan ddefnyddio data dylunio, systemau wedi’u gosod ymlaen llaw, a gwybodaeth gwneuthurwyr. * Bydd dysgwyr yn cael enghreifftiau a gofynnir iddynt bennu math a maint y dyfeisiau, y cydrannau a’r ategolion newydd. |
| 1. Deall y dulliau a’r technegau ar gyfer gwasanaethu a chynnal a chadw dyfeisiau, cydrannau ac ategolion yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau gwneuthurwyr | * 1. Sut mae defnyddio cyfarwyddiadau'r gwneuthurwr ac amserlenni cynnal a chadw'r gwaith i sefydlu gofynion gwasanaethu cyfnodol ar gydrannau'r system | * Bydd dysgwyr yn gallu egluro’r defnydd o gyfarwyddiadau'r gwneuthurwr ac amserlenni cynnal a chadw’r gwaith i sefydlu gofynion gwasanaethu cyfnodol dyfeisiau, cydrannau a systemau pibellau glanweithdra. |
| * 1. Y gwiriadau rheolaidd sy’n ofynnol ar gydrannau a phibellau’r system glanweithdra fel rhan o raglen cynnal a chadw achlysurol | * Bydd dysgwyr yn gallu egluro sut mae cynnal archwiliadau rheolaidd ar ddyfeisiau, cydrannau a systemau pibellau glanweithdra fel rhan o raglen cynnal a chadw achlysurol, gan gynnwys: * archwilio pibellau’n weledol ar gyfer gollyngiadau * cynhaliaeth ddigonol * ffitiadau terfynell yn gweithredu’n effeithiol * falfiau sy’n cael eu gweithredu gan fflôt yn gweithredu’n effeithiol * falfiau’n gweithredu’n effeithiol * cyflwr sestonau * gweithrediad sestonau/mecanweithiau fflysio * ffitiad plygiau allfeydd gwastraff effeithiol * gweithrediad effeithiol trapiau dyfeisiau/falfiau hunan-selio * archwiliadau perfformiad * cynhaliaeth dyfeisiau. * Bydd dysgwyr yn cael cyfle i gyflawni gweithdrefnau cynnal a chadw rheolaidd. * Bydd dysgwyr yn gwybod pa wiriadau rheolaidd sydd eu hangen i gadarnhau bod y cydrannau a nodwyd yn gweithredu’n effeithiol, gan gynnwys: * dyfeisiau malu carthion * dyfeisiau codi dŵr gwastraff * unedau gwaredu gwastraff sinciau * falfiau derbyn aer. |
| * 1. Y mathau o wybodaeth sydd i’w darparu ar gofnod cynnal a chadw ar gyfer dyfeisiau glanweithdra a systemau pibellau | * Bydd dysgwyr yn ymwybodol o’r ystod o wybodaeth a fyddai’n cael ei chofnodi ar gofnodion cynnal a chadw, fel: * gwasgedd profion * hydoedd * dyddiadau profion * rhannau newydd * adroddiadau ar gyflwr. * Bydd dysgwyr yn cael enghreifftiau o gofnodion cynnal a chadw i’w cwblhau. |
| 1. Deall y dulliau a’r technegau ar gyfer adnewyddu/atgyweirio dyfeisiau, cydrannau ac ategolion yn unol â’r canlynol:  * dyluniad y system plymio a gwresogi * yr amgylchedd gwaith * cyfarwyddiadau gwneuthurwyr | | * Bydd dysgwyr yn deall y dulliau a’r technegau ar gyfer adnewyddu/atgyweirio dyfeisiau, cydrannau a systemau pibellau glanweithdra. * Bydd dysgwyr yn cael cyfle i newid dyfeisiau, cydrannau a systemau pibellau glanweithdra. |
| 1. Deall technegau canfod namau sylfaenol | * 1. Y gweithdrefnau trwsio ac unioni i ddelio ag amrywiaeth o namau | * Bydd dysgwyr yn gwybod beth yw’r weithdrefn ar gyfer gwneud diagnosis o namau a’u cywiro, gan gynnwys: * gwneud diagnosis * hysbysu'r cleient * datgomisiynu * cywiro * ailgomisiynu * trosglwyddo. * Bydd dysgwyr yn gwybod am y mathau o offerynnau a dyfeisiau mesur a ddefnyddir i wneud diagnosis o namau a’r dull o wirio cydrannau’r system ar gyfer gweithredu’n gywir a’r dulliau o drwsio namau mewn cydrannau system glanweithdra. |
| * 1. Dulliau o gael gwybodaeth am namau ar y system | * Bydd dysgwyr yn ymwybodol o sut mae cael gafael ar wybodaeth am namau ar y system drwy’r ffyrdd canlynol: * y cwsmer (defnyddiwr) – bydd yn gallu rhoi trosolwg i chi o’r nam, beth sy’n digwydd, pryd mae’n digwydd * cynnal archwiliad gweledol i ganfod namau ar y system * hanes gwasanaeth – gellir nodi gwybodaeth sy’n ymwneud â namau system/cydrannau ar gofnod cynnal a chadw gyda chamau cywiro i’w cymryd * mae cyfarwyddiadau’r gwneuthurwr yn cynnwys adran cynnal a chadw a fydd yn rhoi manylion namau cyffredin ar y system/cydrannau. Gall yr adran hon gynnwys siart llif sy’n nodi’r symptomau a’r gwiriadau/gwaith atgyweirio * bydd cyfarwyddiadau technegol y gwneuthurwr yn rhoi manylion rhifau’r darnau newydd. * Bydd dysgwyr yn gyfarwydd â namau mewn systemau ac yn gallu cywiro: * gollyngiadau * rhwystrau * cynhaliaeth annigonol neu wedi torri * colli sêl trapiau * malurion * ehangu a chywasgu * namau seston * namau dyfeisiau * namau dyfeisiau malu carthion * namau dyfeisiau codi dŵr gwastraff ac unedau gwaredu gwastraff sinciau * falfiau derbyn aer * namau pibellau * namau cyddwysedd boeler cyddwyso. |